അവര് നമ്മെ പ്രതീക്ഷിക്കുന്നു | RISALA WEEKLY\nArticle · Articles · Issue · Issue 1245 · ഫീച്ചര്\nജമ്മു റീജ്യണിലെ പ്രധാന നഗരങ്ങളിലൊന്നായ രജൗറിയിലെ ഒരു പൗരപ്രമുഖന്റെ വീട്ടില് വര്‍ഷാവര്‍ഷം നടക്കാറുള്ള മൗലിദ് പ്രോഗാമിലെ പ്രധാന ഇനങ്ങളിലൊന്നാണ് ഇസ്‌ലാമിക് ക്വിസ് മത്സരം.\nസമീപപ്രദേശങ്ങളിലെ പ്രധാന മതപഠന കേന്ദ്രങ്ങളില് നിന്നുള്ള വിദ്യാര്‍ത്ഥികള് പങ്കെടുക്കുന്ന മത്സരത്തില് യാസീന് സ്‌കൂളിലെ വിദ്യാര്‍ത്ഥികളെ പങ്കെടുപ്പിക്കാന് കൂടെ പോയിരുന്നു. മത്സരാര്‍ത്ഥികളില് മിക്കവരും മതം മാത്രം പഠിക്കുന്നവരാണ്. സര്‍ക്കാര് ഡിഗ്രി കോളജില്‍നിന്ന് വിരമിച്ച പ്രിന്‍സിപ്പലാണ് ക്വിസ് മാസ്റ്റര്. പതിമൂന്ന് ഗ്രൂപ്പുകള് പങ്കെടുത്ത മത്സരത്തിലെ ആദ്യ ചോദ്യം: നബിയുടെ ഉപ്പയുടെ പേരെന്താണ്?\nകേരളീയ സാഹചര്യത്തില് ജൂനിയര് ലെവലില് പോലും പ്രതീക്ഷിക്കാന് പറ്റാത്ത ചോദ്യം. ചോദ്യത്തിന്റെ ലാളിത്യത്തില് അത്ഭുതം കൂറിയ എന്നെ സ്തബ്ധനാക്കി ആദ്യ വിദ്യാര്‍ത്ഥിയുടെ ഉത്തരം വന്നു: ഇബ്‌റാഹീം നബി! ചിലരൊന്നും ഉത്തരം എഴുതിയിട്ടേയില്ല. ക്വിസിന് സ്‌കൂളുകളെ/ മദ്‌റസകളെ പ്രതിനിധീകരിച്ച് വരുന്ന കുട്ടികള് എന്തായാലും ആ സ്ഥാപനത്തിലെ മിടുക്കരായ വിദ്യാര്‍ത്ഥികളായിരിക്കുമല്ലോ. ആ സ്ഥാപനങ്ങളിലുള്ള മറ്റു വിദ്യാര്‍ത്ഥികളുടെ നിലവാരത്തെ പറ്റി നമുക്ക് ഊഹിക്കാം.\nഒരുപാടുകാലത്തെ പൈതൃകവും പ്രതാപവും പേറുന്ന മുസ്‌ലിം ഭൂരിപക്ഷ സംസ്ഥാനമായ കശ്മീരിലെ നിലവിലുള്ള മതപഠന സംവിധാനങ്ങളുടെ ഒരു നഖചിത്രമാണ് ഈ സംഭവം. കുത്തഴിഞ്ഞ പൊതുവിദ്യാഭ്യാസ രീതിയും തീരെ വ്യവസ്ഥാപിതമല്ലാത്ത മതപഠന സംവിധാനങ്ങളും ഒരു ജനതയുടെ സ്വപ്‌നങ്ങളെ കീഴ്‌മേല് മറിച്ചിരിക്കുന്നു.\nഅലസരായ അധ്യാപകരും നിഷ്‌ക്രിയമായ പൊതുവിദ്യാഭ്യാസ സംവിധാനവുമാണ് ഭൗതിക ജ്ഞാനങ്ങളില് നിന്ന് ഈ ജനതയെ പിറകോട്ടെറിഞ്ഞതെങ്കില് കാര്യക്ഷമമായ മതപഠന സാധ്യതകളുടെ അഭാവവുമാണ് മതവിജ്ഞാനീയങ്ങളില് നിന്ന് ഇവരെ അകറ്റിയത്.\nരാവിലെ/ വൈകിട്ട് /രാത്രി മദ്‌റസ പഠന സിസ്റ്റം കശ്മീരിലെവിടെയും കാണാന് കഴിയില്ല. മിക്ക സ്‌കൂളുകളും 8.30 /9.30ന് ആരംഭിച്ച്2/4മണിയോടെ അവസാനിക്കും. അതിനും മഗ്‌രിബിനും ഇടയിലാണ് മദ്‌റസാപഠനം. വിദ്യാര്‍ത്ഥികള് കൂട്ടമായി മൊഹല്ലകളിലെ മസ്ജിദുകളിലേക്ക് നീങ്ങും. നൂറാനി ഖാഇദ എന്ന ലഘുപുസ്തകമാണ് പൊതുസിലബസ്. ഒരു മസ്ജിദില് ഒരു മൗലാനയായിരിക്കും മുഴുവന് വിദ്യാര്‍ത്ഥികളുടെയും ഒരേയൊരുസ്താദ്.\nബുദ്ധി വികാസത്തിനനുസൃതമായോ വയസ്സടിസ്ഥാനത്തിലോ ക്ലാസുകളോ പ്രത്യേകം ക്ലാസ്മുറികളോ ഉണ്ടാവില്ല. എല്ലാവരും മൗലാനക്കുമുമ്പില് ചമ്രംപടിഞ്ഞിരുന്ന് പഠനം ആരംഭിക്കും. ശഹാദത്ത് കലിമ പഠിക്കുക എന്നതാണ് പ്രധാന ദൗത്യം. എല്ലാവരും ഉച്ചത്തില് കൂട്ടത്തോടെ ശഹാദത് ചൊല്ലിക്കൊണ്ടിരിക്കും. പിന്നെ ഫാതിഹ പോലുള്ള ചെറിയ സൂറത്തുകള് കാണാതെ പഠിച്ചാല് ആയി.\nമൗലാനമാരാകട്ടെ തങ്ങളുടെ ദൗത്യനിര്‍വഹണത്തിനപ്പുറത്തേക്ക് വികസിക്കുകയുമില്ല. പിന്നെയുള്ളത് കുറച്ച് ഹിഫ്‌ള് പഠനകേന്ദ്രങ്ങളാണ്. ഖുര്‍ആന് മനഃപാഠമാക്കുക എന്നതിനപ്പുറത്തേക്ക് ഇസ്‌ലാമിക വിജ്ഞാനീയങ്ങളില് ആഴ്ന്ന പഠനത്തിനുള്ള സാധ്യതകള് കശ്മീരില് തുലോം കുറവാണ്.\nഇങ്ങനെ വിവിധങ്ങളായ കാരണങ്ങളാല് പിറകോട്ടുപോയ ഒരു ജനത. കശ്മീരിനെപറ്റി പുറത്തേക്ക് വരുന്ന നിരന്തരമായ സംഘര്‍ഷ വാര്‍ത്തകള്‍ക്കിടയില് ആരുടെയും ശ്രദ്ധയില് പെടാതെ പോയ ജനതയെ സാമൂഹികമായും വിദ്യാഭ്യാസപരമായും മുന്‍നിരയിലേക്കുയര്‍ത്താനുള്ള ശ്രമങ്ങളുടെ ഭാഗമായാണ് 2007ല് ശൗഖത് ബുഖാരിയുടെ നേതൃത്വത്തിലുള്ള കേരള ദഅ്‌വ സംഘം കശ്മീര് കേന്ദ്രമാക്കി പ്രവര്‍ത്തിക്കാന് തുടങ്ങിയത്. ഒരേ സമയം ഭൗതിക-മത പഠനം നല്‍കുക വഴി അവരെ ഉത്തമ പൗരന്മാരാക്കി വളര്‍ത്തുന്നതിനും അവര്‍ക്ക് കൂടുതല് അന്തസാര്‍ന്ന ജീവിതം സാധ്യമാക്കുന്നതിനും വേണ്ടി കഠിനശ്രമങ്ങള് നടന്നുകൊണ്ടിരിക്കുന്നു.\nഅതിന്റെ ഫലങ്ങള് കശ്മീരിലെ ഗ്രാമങ്ങളില് പ്രകടമായിക്കൊണ്ടിരിക്കുന്നു. ഒരു ഫര്‍ള് നോമ്പ് പോലും നോല്‍ക്കാത്ത ഉപ്പയുടെ ആറാം ക്ലാസില് പഠിക്കുന്ന മകന് സുന്നത്ത് നോമ്പ് നോല്‍ക്കുന്നു എന്ന വാര്‍ത്ത നമ്മെ എത്രമാത്രം ആഹ്ലാദഭരിതമാക്കുന്നു.\nയാസീന് സ്‌കൂളുകളില് പഠിക്കാന് മാത്രം വിദൂരദിക്കുകളില്‍നിന്നും വന്ന് സ്‌കൂളിന്റെ സമീപ പ്രദേശങ്ങളില് താല്‍കാലിക സംവിധാനങ്ങളൊരുക്കി താമസിക്കുന്നു എന്നത് വാര്‍ത്ത തന്നെയാണ്.\nകശ്മീരിലെ കാലാവസ്ഥക്കും ജീവിതരീതിക്കും കൂടുതല് അനുയോജ്യമായ, കേരള മോഡല് പാഠ്യരീതിയാണ് നടപ്പിലാക്കി വരുന്നത്. മതപഠനത്തിന് വേണ്ടി പ്രത്യേക പിരീഡുകള് നിശ്ചയിക്കുകയും കേരളത്തില് നിന്നുള്ള ഒരു മതബിരുദധാരിയുടെ നേതൃത്വത്തില് ഇസ്‌ലാമിക വിജ്ഞാനം പഠിപ്പിക്കുകയും ചെയ്യുന്നു. ഉറുദു/ ഇംഗ്ലീഷ് ഭാഷകളില് ഐ ഇ ബി ഐ ഇറക്കിയ ഹനഫി പാഠപുസ്തകങ്ങളാണ് ഇതിന് ഉപയോഗിക്കുന്നത്. പ്രായോഗിക പരിശീലനവും നല്‍കുന്നു.\nചില സ്‌കൂളുകളില് കേരള മാതൃകയില് വിദ്യാര്‍ത്ഥികളെയും സഹകാരികളെയും പങ്കെടുപ്പിച്ച് കൃത്യമായ ഇടവേളകളില് ദിക്‌റ് സ്വലാത് സദസ്സുകള് സംഘടിപ്പിക്കുന്നു.\nയാസീന് സ്‌കൂളുകളിലെ പല പൂര്‍വ വിദ്യാര്‍ത്ഥികളും സ്റ്റേറ്റ്, സെന്‍ട്രല് യൂണിവേഴ്‌സിറ്റികളില് ഉപരിപഠനം നടത്തിവരുന്നു. എസ് എസ് എഫ് ദേശീയ കാമ്പസ് സെക്രട്ടറിയും അലീഗഡ് വിദ്യാര്‍ത്ഥിയുമായ സയ്യിദ് സാജിദലി പൂഞ്ചിലെ നമ്മുടെ പ്രഥമ സ്‌കൂളിലെ പൂര്‍വവിദ്യാര്‍ത്ഥിയാണ്.\nനമ്മള് കേരളീയനാണെന്ന് അറിയുന്നതോടെ ഞങ്ങളുടെ നാട്ടില് നിങ്ങളുടെ സ്ഥാപനത്തിന്റെ ഒരു ഉപഘടകം വേണം എന്നായിരിക്കും ഒരു ശരാശരി കശ്മീരിയുടെ ആദ്യ പ്രതികരണം. കശ്മീരില് ജോലിയെടുക്കുന്ന ഒരാളും ഇത് കേള്‍ക്കാതിരുന്നിട്ടില്ല.\nമതരഹിത ബഹുസാംസ്‌കാരിക ഭൂമികയില് മതത്തിന്റെ സാധുതയെ ഇബ്‌നുഖല്‍ദൂന് തന്റെ മുഖദ്ദിമയില് കൃത്യമായി അവതരിപ്പിക്കുന്നുണ്ട്. ഒരു മതവിശ്വാസി അച്ചടക്കത്തോടെ ജീവിതം നയിക്കുന്നത് രാഷ്ട്ര നിയമത്തെ മാനിച്ചോ ശിക്ഷ ഭയന്നോ അല്ലെന്നും മറിച്ച് ദൈവവിശ്വാസത്തിന്റെ ഭാഗമായാണെന്നും ഖല്‍ദൂന് വിവരിക്കുന്നു. ഇതുവഴി മതരഹിത രാഷ്ട്രങ്ങളുടെ ഭദ്രതക്കും മതകീയ ജീവിതങ്ങള് കാരണമാവുന്നുണ്ടെന്ന് ഖല്‍ദൂന് സമര്‍ത്ഥിക്കുന്നു.\nസമന്വയ പഠന കേന്ദ്രങ്ങള് കശ്മീരില് വ്യാപകമാവേണ്ടതുണ്ട്. ഒരുപക്ഷേ സമന്വയ പഠന രീതികളിലൂടെ ഉരുത്തിരിഞ്ഞുവരുന്ന ആശയങ്ങള്‍ക്കേ ഈ ജനതയുടെ നിര്‍ഭയമായ ജീവിതം സാധ്യമാക്കാന് കഴിയൂ. മിഷന് തുടക്കം കുറിച്ച രണ്ട് ദഅ്‌വ കോളേജുകള് ഈയര്‍ത്ഥത്തില് പ്രതീക്ഷാവഹമാണ്.\nഈ കുറിപ്പിന്റെ ആദ്യത്തില് സൂചിപ്പിച്ച സംഭവത്തിലെ പൗരപ്രമുഖന്, മീര്‍സാഹിബ് പ്രോഗ്രാം കഴിഞ്ഞിറങ്ങുമ്പോള് ശൗകത് ബുഖാരിയോട് ഞങ്ങളുടെ നാട്ടില് ഒരു സ്ഥാപനം തുടങ്ങണമെന്ന് താല്‍പര്യപ്പെട്ടാണ് പിരിഞ്ഞത്.\nഒരിക്കല് ശ്രീനഗര് ജമ്മു നഗരങ്ങള്‍ക്കിടയിലെ മനോഹര പാതയില് മുഗള് റോഡിന്റെ പീക്കിലുള്ള പീര്‍കിഗലി സന്ദര്‍ശിച്ചിരുന്നു. മുമ്പെങ്ങോ മണ്‍മറഞ്ഞ ഒരു ദര്‍വേശിന്റെ മസാറുണ്ടവിടെ. സമീപത്ത് കരിങ്കല് നിര്‍മിതമായ കൂരയില് ഒരു വൃദ്ധന് അവിടെ വരുന്നവര്‍ക്കെല്ലാം സൗജന്യമായി ഉപ്പുചായ(നംകിന് ചായ്) പകര്‍ന്നുനല്‍കുന്നു. വര്‍ഷങ്ങളായി തുടരുന്ന ഈ സല്‍കാരത്തിന്റെ കഥ പറഞ്ഞ് അദ്ദേഹത്തിനൊപ്പം ഇരിക്കുമ്പോള് ഞങ്ങളുടെ സ്ഥാപനം സ്ഥിതി ചെയ്യുന്ന തെന്നാമണ്ടിയുടെ പരിസര ഗ്രാമങ്ങളിലെ കുറെ വീട്ടമ്മമാര് വന്നു. ഞങ്ങള് യാസീനിലെ അധ്യാപകരാണെന്നറിഞ്ഞതോടെ അവര് ആവേശത്തില് സംസാരിച്ചുതുടങ്ങി. നിങ്ങളുടെ സ്‌കൂളിലെ ദീനി തഅ്‌ലീം വളരെ നല്ലതാണെന്നും നിങ്ങള് ഞങ്ങളുടെ പ്രദേശത്ത് ഒരു സ്ഥാപനം തുടങ്ങിയാല് ഞങ്ങളുടെ മക്കളെയും വിടാമെന്നും അവര് പറഞ്ഞുകൊണ്ടിരുന്നു. കാര്യക്ഷമമായ മതഭൗതിക സാഹചര്യങ്ങള് ഒരുക്കിത്തരണമെന്ന അവരുടെ ആവശ്യം സാധ്യമാക്കാന് നാം ബാധ്യസ്ഥരാണ്. കരിങ്കല് കൂരകളിലും ഷെഡുകളിലുമിരുന്ന് അവര് നമ്മുടെ കണ്ണുകളിലേക്ക് ദയനീയമായി നോക്കുമ്പോള് മുഖം തിരിക്കാന് നമുക്കെന്തുണ്ട് ന്യായം?\nഅവര് നമ്മെ പ്രതീക്ഷിക്കുന്നു added by risalaadmin on August 4, 2017


അട്ടപ്പാടി ഒറ്റപെട്ടു; രക്ഷാപ്രവർത്തനം സജീവമാകുന്നു -\nHome Gallery അട്ടപ്പാടി ഒറ്റപെട്ടു; രക്ഷാപ്രവർത്തനം സജീവമാകുന്നു\nഅട്ടപ്പാടി ഒറ്റപെട്ടു; രക്ഷാപ്രവർത്തനം സജീവമാകുന്നു\nപാലക്കാട് അട്ടപ്പാടിയിലെ സ്ഥിതി അതീവ ഗുരുതരം. ഗ്രാമം പൂർണമായും ഒറ്റപെട്ടു. രക്ഷാപ്രവർത്തനത്തിനും സാധ്യമല്ലാത്ത സാഹചര്യമായിരുന്നു. അതേസമയം ഇപ്പോൾ പുഴയ്ക്ക് കുറുകെ കയറുകെട്ടി ആളുകളെ സുരക്ഷിത സ്ഥാനങ്ങളിലേക്ക് എത്തിച്ചുകൊണ്ടിരിക്കുകയാണ് രക്ഷാപ്രവർത്തകർ.\nഇവിടങ്ങളിലേക്കുള്ള പാലങ്ങൾ പൂർണമായും തകർന്ന അവസ്ഥയിലാണ്. കൂടൻചാള, കാരയൂർ, വണ്ണാന്തറ എന്നീ മൂന്ന് ഊരുകളെ ബന്ധിപ്പിച്ചിരുന്ന വണ്ണാന്തറയിലെ പാലം പൂർണ്ണമായും തകർന്നിരിക്കുകയാണ്. ഈ സാഹചര്യത്തിൽ അവിടങ്ങളിലേക്ക് എത്തപെടുവാനും സാധിക്കാത്ത സാഹചര്യമാണ്.\nനാലുദിവസമായി ഈ പ്രദേശങ്ങളിൽ വൈദ്യുതി മുടങ്ങികിടക്കുകയാണ്. ഏകദേശം മുന്നൂറിൽ അധികം കുടുംബങ്ങളാണ് ഇവിടങ്ങളിൽ ഒറ്റപെട്ടു കിടക്കുന്നത്. അതേസമയം ജില്ലയിലെ മൂവായിരത്തിലധികം ആളുകളെ ദുരിതാശ്വാസ ക്യാമ്പുകളിലേക്ക് മാറ്റിയിട്ടുണ്ട്.\nകുടിവെള്ള ക്ഷാമവും രൂക്ഷമാണ്. പഞ്ചായത്തിന്റെ കുടിവെള്ള പദ്ധതിയുടെ മോട്ടോർ വെള്ളപ്പാച്ചിൽ ഒലിച്ചുപോയിരിക്കുകയാണ്. അതിനാൽ വളരെയധികം ബുദ്ധിമുട്ടിലാണ് ഇവിടുത്തുകാർ.


ലിനിയെ ഓർക്കാതെ ഈ കാലം എങ്ങനെ കടന്നു പോകും?; ഓര്‍മദിനത്തില് മുഖ്യമന്ത്രിയുടെ കുറിപ്പ് - Express Kerala\nKerala Politics May 21, 2020 | Published by : Express Kerala Network\nമാലാഖമാര്‍ക്കിടയിലെ തിളങ്ങളുന്ന നക്ഷത്രം സിസ്റ്റര് ലിനി ഓര്‍മ്മയായിട്ട് ഇന്ന് രണ്ട് വര്‍ഷം. നിപ വൈറസ് ബാധിതരെ പരിചരിക്കുന്നതിനിടയില് വൈറസ് ബാധിച്ച് മരണപ്പെട്ട സിസ്റ്റര് ലിനിയുടെ ഓര്‍മ്മകള് കോവിഡിനെതിരായ പോരാട്ടത്തില് നമുക്ക് കരുത്തേകുമെന്ന് മുഖ്യമന്ത്രി പിണറായി വിജയന്. ആരോഗ്യപ്രവര്‍ത്തകര്‍ക്ക് മുഴുവന് മാതൃകയാണ് ലിനിയെന്നും തന്റെ ഫെയ്‌സ്ബുക്കിലൂടെ മുഖ്യമന്ത്രി കുറിച്ചു.\nകോവിഡിനെതിരെ ലോകമൊന്നടങ്കം പോരാടുമ്പോള് അതിലെ മുന്നണിപോരാളികളാണ് നഴ്‌സുമാര്. ഇതുപോലെയൊരു ദുരന്തകാലത്താണ് ലിനിയെ കേരളത്തിന് നഷ്ടമാകുന്നത്. മാരകമായ നിപ വൈറസ് ബാധിച്ച രോഗിയെ പരിചരിച്ച പേരാമ്ബ്ര താലൂക്ക് ആശുപത്രിയിലെ നഴ്‌സായിരുന്നു കോഴിക്കോട് ചെമ്പനോട സ്വദേശി ലിനി. താന് പരിചരിച്ച രോഗിയില് നിന്ന് പകര്‍ന്ന വൈറസ് തന്നെയാണ് ലിനിയുടെ ജീവനും എടുത്തത്. 2018 മെയ് 21നായിരുന്നു അവര് ഈ ലോകത്തോട് വിടപറഞ്ഞത്. മുഖ്യമന്ത്രി പറയുന്നു.\nലിനിയെ ഓർക്കാതെ ഈ കാലം എങ്ങനെ കടന്നു പോകും? ആ ജീവിതം മറ്റുള്ളവർക്ക് ഏറ്റവും പ്രചോദിതമാകുന്നത് ഇക്കാലത്താണ്. നിപയെന്ന മഹാമാരിക്കെതിരായി പോരാടി സിസ്റ്റർ ലിനി വിടവാങ്ങിയിട്ട് ഇന്നേക്ക് രണ്ടുവർഷം തികയുന്നു.


കൊച്ചി ഒബ്രോണ് മാളില് വന് തീപിടിത്തം - Oneindia Malayalam\nPublished : May 16, 2017, 01:15\nകൊച്ചി ഒബ്രോണ് മാളില് വന് തീപിടിത്തം\nകൊച്ചി ഒബ്രോണ് മാളില് വന് തീപിടത്തം. കെട്ടിടത്തിന്റെ നാലാം നിലയില് പ്രവര്‍ത്തിക്കുന്ന ഫുഡ് കോര്‍ട്ടിലാണ് ആദ്യം തീ കണ്ടത്. അടുക്കളയില് നിന്ന് തീ പടര്‍ന്നതാകാനാണ് സാധ്യതയെന്നാണ് കരുതുന്നത്. തീയണക്കാനുള്ള ശ്രമങ്ങള് തുടരുകയാണ്. രണ്ട് യൂണിറ്റ് ഫയര്‍ഫോഴ്‌സ് ആണ് രക്ഷാപ്രവര്‍ത്തനത്തിനെത്തിയിട്ടുള്ളത്. തീയണക്കാനുള്ള ശ്രമം ഇപ്പോഴും നടക്കുകയാണ്.


രേഖകളിലെ അക്ഷരവ്യത്യാസം; കുവൈത്തിൽ വിമാനയാത്ര മുടങ്ങുന്നു | Civil ID| Kuwait\nരേഖകളിലെ അക്ഷരവ്യത്യാസം; കുവൈത്തിൽ വിമാനയാത്ര മുടങ്ങുന്നു\nകുവൈത്ത് സിറ്റി : കുവൈത്തിൽ പാസ്‌പോർട്ടിലെ പേരും സിവിൽ എ.ഡി.യിലെ പേരും തമ്മിൽ അക്ഷരവ്യത്യാസം വരുന്നതിനാൽ നിരവധിപേർക്ക് വിമാനയാത്ര മുടങ്ങുന്നതായി റിപ്പോർട്ട്. വിമാനത്താവളം വഴിയും മറ്റ് അതിർത്തികേന്ദ്രങ്ങൾ വഴിയുമുള്ള യാത്രക്കാർക്കാണ് യാത്ര മുടങ്ങുന്നത്.\nമാർച്ച് 10 മുതൽ പാസ്‌പോർട്ടിൽ വിസ സ്റ്റിക്കർ പതിക്കുന്ന സമ്പ്രദായം നിർത്തലാക്കിയിരുന്നു. ഇതിനുപകരമായി പാസ്പോർട്ട് ഉടമയുടെ മുഴുവൻ വിവരങ്ങളും സിവിൽ ഐ.ഡി. കാർഡിലാണ് രേഖപ്പെടുത്തുന്നത്. ഇക്കാരണത്താൽ മാർച്ച് 10-ന് ശേഷം വിസ സ്റ്റാമ്പ് ചെയ്തവർ യാത്രചെയ്യുന്ന വേളയിൽ മുഴുവൻ യാത്രികരും പാസ്പോർട്ടിനുപുറമേ സിവിൽ ഐ.ഡി.യും ഹാജരാക്കണമെന്നാണ് ചട്ടം.\nപുതിയ സമ്പ്രദായം നടപ്പാക്കിയശേഷം പലരുടെയും പാസ്പോർട്ടിലെ പേരുവിവരങ്ങളും മറ്റും സിവിൽ ഐ.ഡി.യിൽ വ്യത്യസ്തമായാണ് രേഖപ്പെടുത്തിയിരിക്കുന്നത്. പാസ്പോർട്ടിൽ രേഖപ്പെടുത്തിയ പേര്, പാസ്പോർട്ട് നമ്പർ, മുതലായ വിവരങ്ങളിൽനിന്ന് വ്യത്യസ്തമായാണ് പലരുടെയും സിവിൽ ഐ.ഡി.യിൽ തെറ്റുകൾ കടന്നുകൂടിയിരിക്കുന്നത്.\nഇത്തരം പ്രശ്നം നേരിടുന്നവർ യാത്രചെയ്യുന്നതിനുമുമ്പ് അതത് ഗവർണറേറ്റുകളിലുള്ള പാസ്പോർട്ട് കേന്ദ്രങ്ങളിലെത്തി പ്രത്യേക ഫോറത്തിൽ തിരുത്തലിനുള്ള അപേക്ഷ സമർപ്പിക്കണം. അല്ലാത്തപക്ഷം യാത്ര ചെയ്യാൻ അനുവദിക്കില്ല. കഴിഞ്ഞ ദിവസങ്ങളിൽ മലയാളികളടക്കം നിരവധിപേർക്ക് ഇക്കാരണത്താൽ വിമാനത്താവളത്തിൽ യാത്ര മുടങ്ങിയതായാണ് റിപ്പോർട്ട്.\nContent Highlights: Civil ID mistake, peoples travel stick in Kuwait\nകുവൈത്ത് സിറ്റി: കുവൈത്ത് ലുലു ഹൈപ്പര്‍മാര്‍ക്കറ്റില് ഓണാഘോഷ പരിപാടികള് ..\nകുവൈത്ത് അമീര് സുഖം പ്രാപിച്ചു: അമേരിക്കയിലെ ആശുപത്രി വിട്ടു


സുശാന്തിന്‍റെ കുടുംബത്തിന് പിന്തുണ നൽകണമെന്ന് സൽമാൻ : Bollywood News\nTuesday, June 23, 2020 11:37 AM IST\nസുശാന്ത് സിംഗ് രാജ്പുത്തിന്‍റെ ആത്മഹത്യ ബോളിവുഡിൽ ഉയർത്തിവിട്ട കൊടുങ്കാറ്റ് ഇനിയും കെട്ടടങ്ങിയിട്ടില്ല. ആരോപണങ്ങളും പ്രത്യാരോപണങ്ങളും അരങ്ങു തകർക്കുകയാണ്. സുശാന്തിന്‍റെ മരണവുമായി ബന്ധപ്പെട്ട് കരൺ ജോഹർ, സൽമാൻഖാൻ, ഏക്ത കപൂർ തുടങ്ങിയവർക്കെതിരേ ഒരു അഭിഭാഷകൻ കേസ് കൊടുത്തത് വാർത്തയായിരുന്നു.\nസുശാന്തിന്‍റെ പല സിനിമകളും മുടങ്ങിയതിനു പിന്നിൽ സൽമാൻ ഉൾപ്പെടെയുള്ളവർ ആണെന്ന് ആരോപണങ്ങൾ ഉയർന്നിരുന്നു. ഇപ്പോൾ സൽമാൻ തന്നെ രംഗത്തെത്തിയിരിക്കുകയാണ്.\nസുശാന്തിന്‍റെ കുടുംബത്തെ പിന്തുണയ്ക്കണമെന്ന് തന്‍റെ ആരാധകരോട് ആവശ്യപ്പെട്ടിരിക്കുകയാണ് സൽമാൻ ഖാൻ. ട്വിറ്ററിലാണ് അദ്ദേഹം തന്‍റെ കുറിപ്പ് പങ്കു വച്ചത്.\nപ്രിയപ്പെട്ട ഒരാളുടെ വിയോഗം അങ്ങേയറ്റം വേദനാജനകമാണ്. ഇപ്പോൾ സുശാന്തിന്‍റെ കുടുംബത്തിനും ആരാധകർക്കും പിന്തുണ നൽകുകയാണ് വേണ്ടത്- സൽമാൻ ട്വിറ്ററിൽ കുറിച്ചു.


Gold, Future, Historic, Peak, It, Continue? സ്വര്‍ണം, വില, വര്‍ധന - Malayalam Goodreturns\n» സ്വര്‍ണ്ണത്തിന്റെ കുതിപ്പ് തുടരുമോ?\nസ്വര്‍ണ്ണത്തിന്റെ കുതിപ്പ് തുടരുമോ?\nUpdated: Friday, November 2, 2012, 9:35 [IST]\n32 min ago കൈയ്യില് ഇപ്പോള് പണമില്ലേ? ബൈ നൗ പേ ലേറ്റര് സൗകര്യമുള്ള പ്ലാറ്റ്‌ഫോമുകളെ അറിയാം\nഇന്ത്യയിലെ സ്വര്‍ണത്തിന്റെ അവധി വ്യാപാരം അതിന്റെ റെക്കോഡ് ഉയരത്തിലാണ്. എന്തായിരിക്കും മുന്നോട്ടുള്ള ദിവസങ്ങളില് സ്വര്‍ണത്തിന്റെ വിലയ സ്വാധീനിക്കുന്ന ഘടകങ്ങള്?\nതീര്‍ച്ചയായും അമേരിക്കയിലെയും യൂറോപ്പിലെ സാമ്പത്തിക സ്ഥിതി തന്നെയാണ് സ്വര്‍ണ വിലയെ സ്വാധീനിക്കുന്ന ഏറ്റവും പ്രധാനപ്പെട്ട ഘടകം. യൂറോപ്യന് സെന്‍ട്രല് ബാങ്കും അമേരിക്കന് ഫെഡറല് റിസര്‍വും പ്രഖ്യാപിക്കാനിരിക്കുന്ന നയപരിപാടികള് സ്വര്‍ണവിലയെ സംബന്ധിച്ചിടത്തോളം നിര്‍ണായകമാണ്.\nആഭ്യന്തര വിപണിയില് രൂപയുടെ മൂല്യത്തില് വര്‍ധനവുണ്ടാവുകയാണെങ്കില് സ്വര്‍ണത്തിന് വിലകുറയാനാണ് സാധ്യത. കഴിഞ്ഞ കുറെ കാലങ്ങളായി ഓഹരി വിപണിയും ഇന്ത്യന് രൂപയും താഴോട്ട് തന്നെ ഇറങ്ങിയതാണ് രാജ്യത്തിനുള്ളില് സ്വര്‍ണ വിലയില് വര്‍ധനവുണ്ടാക്കിയത്.\nലോകത്ത് സ്വര്‍ണം ഏറ്റവും കൂടുതല് ഉപയോഗിക്കുന്ന രാജ്യങ്ങളില് ഒന്നാണ് ഇന്ത്യ. തീര്‍ച്ചയായും ഇന്ത്യന് വിപണിയില് സ്വര്‍ണത്തിനുള്ള ഡിമാന്റ് വര്‍ധിക്കുന്നതും വില വര്‍ധനവിനു കാരണമാകും.\nആഗോള ഓഹരി വിപണികള് നഷ്ടത്തിലേക്ക് പോവുകയാണെങ്കില് സുരക്ഷിത നിക്ഷേപമെന്ന നിലയില് ആളുകള് സ്വര്‍ണത്തിലേക്ക് പണമൊഴുക്കാന് തുടങ്ങുമെന്ന കാര്യത്തില് യാതൊരു സംശയവുമില്ല. നിലവിലുള്ള കുതിപ്പില് നിന്നും എളുപ്പത്തില് ലാഭമുണ്ടാക്കുന്നതാണ് നല്ലത്. സ്വര്‍ണത്തിന്റെ കുതിപ്പ് വലിയൊരു കുമിളയ്ക്ക് തുല്യമാണെന്ന് അഭിപ്രായപ്പെടുന്നവരാണ് ഇത്തരമൊരു മുന്നറിയിപ്പ് നല്‍കുന്നത്.\nRead more about: gold price hike സ്വര്‍ണം വില വര്‍ധന\nGold, Future, Historic, Peak, It, Continue? സ്വര്‍ണം, വില, വര്‍ധന\nGold futures in India touchedahistoric peak this week, on sustained buying support and largely tracked global markets. Here areafew factors that could see further momentum in the precious metal.


വോട്ടെണ്ണല് ആഘോഷമാക്കി പ്രവാസികള് | Madhyamam\ndate_range 20 May 2016 10:55 AM GMT\nവോട്ടെണ്ണല് ആഘോഷമാക്കി പ്രവാസികള്\nഇടതുതരംഗത്തില് ആഹ്ളാദിച്ച് സംസ്കൃതി\nദോഹ: നിയമസഭ തെരഞ്ഞെടുപ്പ് ഫലപ്രഖ്യാപനം ആഘോഷമാക്കി പ്രവാസികളും. തെരഞ്ഞെടുപ്പ് ഫലങ്ങള് ആവേശം ഒട്ടും ചോരാതെ ഏറ്റെടുത്ത സജീവ രാഷ്ട്രീയ പ്രവര്‍ത്തകരും അനുഭാവികളും പുലര്‍ച്ചെ അഞ്ച് മുതല് തന്നെ ടെലിവിഷന് മുമ്പില് സ്ഥാനം പിടിച്ചു.\nആദ്യ ലീഡ് നില മുതല് തന്നെ നാട്ടിലെ ആവേശം അതേപടി ഉള്‍ക്കെള്ളണമെന്ന് നിശ്ചയിച്ചാണ് ബാച്ചിലര് മുറികളിലും സംഘടന ഓഫീസുകളിലും പ്രവര്‍ത്തകര് ഒത്തുചേര്‍ന്നത്. എന്നാല്, അവധി ദിനമല്ലാത്തത് പ്രവാസികളില് ഒട്ടേറെ പേര്‍ക്ക് ശരിയായ രീതിയില് ആഘോഷത്തില് പങ്കുകൊള്ളാന് കഴിഞ്ഞില്ല. മൊബൈല് ഫോണില് ടെലിവിഷന് ലൈവ് സ്ട്രീമിങ് എടുത്തും വിവിധ മാധ്യമങ്ങളുടെയും എന്.ഐ.സിയുടെയും വെബ്സൈറ്റുകള് ഉപയോഗിച്ചുമാണ് ഏറെ പേര് തെരഞ്ഞെടുപ്പ് ഫലം അപ്പപ്പോള് അറിഞ്ഞത്.\nഹിലാലിലെ കെ.എം.സി.സി ആസ്ഥാനത്ത് അതിരാവിലെ മുതല് നൂറിലേറെ പ്രവര്‍ത്തകരാണ് ഫലപ്രഖ്യാപനം ആഘോഷമാക്കാന് ഒത്തുചേര്‍ന്നത്. പ്രൊജക്ടര് ഉപയോഗിച്ച് വലിയ സ്ക്രീനില് ടെലിവിഷന് വാര്‍ത്ത കാണാനുള്ള സൗകര്യം ഇവിടെ ഒരുക്കിയിരുന്നു. സി.പി.എം അനുകൂല സംഘടനയായ സംസ്കൃതിയുടെ പ്രവര്‍ത്തകര് മുന് ജനറല് സെക്രട്ടറി പി.എന് ബാബുരാജിന്‍െറ വസതിയില് ഒത്തുചേര്‍ന്നാണ് ഫല പ്രഖ്യാപനം കണ്ടത്.\nഖത്തര് സമയം ആറര മുതല് ലീഡ് നില പറഞ്ഞുതുടങ്ങിയപ്പോള് ഇരുമുന്നണികളും ഒപ്പത്തിനൊപ്പമായിരുന്നത് ആദ്യഘട്ടത്തില് യു.ഡി.എഫ് അനുഭാവികള് ആശ്വാസത്തോടെയാണ് കണ്ടത്. എന്നാല്, ഈ ആശ്വാസവുമായി ഓഫീസിലേക്കും മറ്റും തിരിച്ചവര് അവിടെയത്തെുമ്പോഴേക്കും ചിത്രം മൊത്തത്തില് മാറിയത് കണ്ട് നിരാശരായി.\nഎല്.ഡി.എഫിന്‍െറ മുന്നേറ്റം ഇടതുപ്രവര്‍ത്തകര് ആവേശത്തോടെയാണ് സ്വീകരിച്ചത്. എണ്ണത്തില് കുറവായിരുന്നുവെങ്കിലും വിജയാഹ്ളാദത്തിന് കുറവൊന്നുമുണ്ടായിരുന്നില്ല. കണ്ണൂര് ജില്ലയില് പിണറായി വിജയന്, ഇ.പി ജയരാജന്, ടി.വി രാജേഷ് തുടങ്ങിയവര് തുടക്കം മുതല് വ്യക്തമായ മുന്നേറ്റം കാഴ്ചവെച്ചത് ആഹ്ളാദത്തോടെയാണ് സംസ്കൃതി പ്രവര്‍ത്തകര് കണ്ടത്. പേരാവൂര്, കൂത്തുപറമ്പ്, കണ്ണൂര് മണ്ഡലങ്ങളും അഴീക്കോടും പിടിച്ചെടുക്കുമെന്ന പ്രതീതിയും അവരെ ഉത്സാഹത്തിലാക്കി. കാസര്‍കോട്, കോഴിക്കോട് ജില്ലകളിലെ പരമ്പരാഗത മണ്ഡലങ്ങളിലെ മുന്നേറ്റത്തിനിടക്ക് ഉദുമയില് കെ. സുധാകരന് നല്ല വോട്ടിന് മുന്നിട്ടുനിന്നതും കുറ്റ്യാടിയില് കെ.കെ ലതിക പിന്നിലായതും ആവേശത്തിന് മങ്ങലുണ്ടാക്കി. എന്നാല്, അധികം വൈകാതെ സി.പി.എമ്മിന്‍െറ ആജന്‍മ വൈരിയായ സുധാകരന് പിറകിലേക്ക് പോയതോടെ വീണ്ടും ആഹ്ളാദം. തൃശൂര് ജില്ലയില് യു.ഡി.എഫിന് ലഭിക്കുമെന്ന് കരുതിയ ചേലക്കര അടക്കം മുഴുവന് മണ്ഡലങ്ങളും ചുവപ്പണിഞ്ഞ് നിന്നപ്പോള് കൂടുതലും തൃശൂര് സ്വദേശികളായ സംസ്കൃതിക്കാര്‍ക്കത് ഇരട്ടിമധുരമായി. മലപ്പുറത്തെ ചില മണ്ഡലങ്ങളിലെ ഇടത് മുന്നേറ്റവും കൊല്ലം ജില്ലയിലെ സമ്പൂര്‍ണ വിജയവും വി.എസ് അച്യുതാനന്ദന് അടക്കം മുന്‍നിര നേതാക്കളുടെ വിജയവും ചുവന്ന ലഡു പങ്കുവെച്ചാണ് പ്രവര്‍ത്തകര് എതിരേറ്റത്. എല്.ഡി.എഫിന്‍െറ ചരിത്രവിജയം ആഘോഷിക്കാന് രാത്രി സ്കില്‍സ് ഡെവലപ്മെന്‍റ് സെന്‍ററിലും പ്രവര്‍ത്തകര് ഒത്തുചേര്‍ന്നു. കേക്ക് മുറിച്ചും ലഡുവിതരണം ചെയ്തുമാണ് ആഘോഷിച്ചത്.\nപാറക്കലിന്‍െറ ജയം കൊണ്ടാടി കെ.എം.സി.സി\nയു.ഡി.എഫിന്‍െറ തകര്‍ച്ചക്കൊപ്പം മലപ്പുറം ജില്ലയില് ലീഗ് സ്ഥാനാര്‍ഥികള് വെല്ലുവിളി നേരിട്ടതും കെ.എം ഷാജി, കോഴിക്കോട് ജില്ലയിലെ കുറ്റ്യാടിയും കോഴിക്കോട് സൗത്തും ഒഴികെയുള്ള മണ്ഡലങ്ങളില് പിറകോട്ട് പോയതും തുടക്കത്തില് കെ.എം.സി.സി ഓഫീസില് മ്ളാനതയുണ്ടാക്കി.\nപാറക്കല് അബ്ദുല്ല വിജയിച്ചതില് കെ.എം.സി.സി പ്രവര്‍ത്തകരുടെ ആഹ്ളാദപ്രകടനം\nകാസര്‍കോടും മഞ്ചേശ്വരത്തും തുടക്കത്തില് എന്.ഡി.എ മുന്നേറിയത് ഇരുമുന്നണി പ്രവര്‍ത്തകരിലും ആശങ്കയുളവാക്കി. എന്നാല്, വൈകാതെ ഇരു മണ്ഡലങ്ങളിലും ലീഗ് സ്ഥാനാര്‍ഥികള് തിരിച്ചുവന്നത് മുന്നണി ഭേദമന്യേ ആശ്വാസമായി. തുടക്കത്തില് ഏറ്റവുമധികം ചര്‍ച്ചയായതും എന്.ഡി.എയുടെ മുന്നേറ്റം തന്നെയാണ്. നേമത്ത് ഒ. രാജഗോപാല് തുടക്കം മുതല് വ്യക്തമായ ലീഡ് നിലനിര്‍ത്തിയതോടെ ബി.ജെ.പി അകൗണ്ട് തുറക്കുമെന്നത് ഏതാണ്ട് ഉറപ്പായിരുന്നു. തിരൂരങ്ങാടിയില് വിദ്യാഭ്യാസ മന്ത്രി പി.കെ അബ്ദുറബും താനൂരില് അബ്ദുറഹ്മാന് രണ്ടത്താണിയും പിറകിലായതിന്‍െറ വിഷമത്തിനിടയിലും മണ്ണാര്‍ക്കാട് കാന്തപുരം വിഭാഗം തോല്‍പിക്കുമെന്ന് പ്രഖ്യാപിച്ച അഡ്വ. എന്. ശംസുദ്ദീന് ആദ്യം മുതല് മുന്നേറിയതിന്‍െറ ആശ്വാസം കെ.എം.സി.സിക്കാരിലുണ്ടായിരുന്നു.\nകെ.എം.സി.സിക്ക് പുറത്തും ശംസുദ്ദീന് പിന്തുണക്കാര് ഏറെയുണ്ടായിരുന്നു. കെ.എം.സി.സി പ്രവര്‍ത്തകര്‍ക്ക് അതിലേറെ ആശ്വാസവും ആശങ്കയുമുണ്ടാക്കിയത് ഖത്തര് കെ.എം.സി.സി നേതാവ് കൂടിയായ കുറ്റ്യാടി മണ്ഡലം സ്ഥാനാര്‍ഥി പാറക്കല് അബ്ദുല്ലയുടെ നേരിയ ലീഡിലുള്ള മുന്നേറ്റമാണ്. അതിനിടെ അവസാനം വരെ പിറകിലായിരുന്ന, കെ.എം ഷാജി അവസാനഘട്ടത്തില് മുമ്പിലത്തെിയത് ആഹ്ളാദാരവങ്ങള്‍ക്ക് വഴിമാറി. സുരക്ഷിതമായ ലീഡ് നിലയിലായിരുന്ന മഞ്ചേശ്വരം സ്ഥാനാര്‍ഥി പി.ബി അബ്ദുറസാഖ് പെട്ടെന്ന് പിറകോട്ട് പോയതാണ് പിന്നീട് ഞെട്ടലുളവാക്കിയത്. എങ്കിലും ഫോട്ടോഫിനിഷില് 89 വോട്ടിന് കെ. സുരേന്ദ്രന് തോറ്റുവെന്ന വാര്‍ത്ത വന്നതോടെയാണ് പലരും ശ്വാസം നേരെ വിട്ടത്. അതിനിടെ പി.കെ അബ്ദുറബ്ബും ഒരുവിധം മുമ്പില് കടന്നുകൂടി. കുറ്റ്യാടിയില് പാറക്കല് അബ്ദുല്ലയുടെയും കെ.കെ ലതികയുടെയും ലീഡ് നില മാറിമറിഞ്ഞതാണ് പിന്നീട് ആശങ്കയുളവാക്കിയത്. ഒരു ഘട്ടത്തില് ലതിക വിജയിച്ചതായുള്ള പ്രചാരണം വരെയുണ്ടായി.\nഎന്നാല്, പത്ത് മണിയോടെ വോട്ടെണ്ണലിന്‍െറ അവസാനഘട്ടത്തില് പാറക്കലിന്‍െറ ജയം ഉറപ്പിച്ചു. ഇതോടെ കെ.എം.സി.സി ഓഫീസില് ആഘോഷത്തിന്‍െറ അന്തരീക്ഷമായി. എന്നാല്, കൊടുവള്ളി മണ്ഡലത്തില് വിമതനോട് പരാജയപ്പെടേണ്ടി വന്നതിന്‍െറ ക്ഷീണം ലീഗ് പ്രവര്‍ത്തകര് മറച്ചുവെക്കുന്നില്ല.\nയു.ഡി.എഫിന്‍െറ പരാജയം അപ്രതീക്ഷിതമാണെന്നും എന്നാല്, ലീഗിന്‍െറ ശക്തിക്ക് ഉലച്ചിലൊന്നുമുണ്ടായില്ളെന്ന് തെളിയിച്ചതായും കെ.എം.സി.സി സംസ്ഥാന സെക്രട്ടറി ജാഫര് തയ്യില് പറഞ്ഞു. പാറക്കല് അ്ദുല്ലയുടെ വിജയം ആഘോഷിക്കാന് രാത്രി കുറ്റ്യാടി മണ്ഡലത്തിലെ പ്രവര്‍ത്തകര് കെ.എം.സി.സി പ്രവര്‍ത്തകര് വീണ്ടും ഓഫീസില് ഒത്തുചേര്‍ന്നു.\nകോണ്‍ഗ്രസ് പ്രതീക്ഷിച്ചതിലും വലിയ പരാജയമേറ്റുവാങ്ങിയതിനാല് ഇന്‍കാസ് പ്രവര്‍ത്തകര്‍ക്ക് പരിപാടിയൊന്നുമുണ്ടായില്ല.\nഎല്.ഡി.എഫ് തരംഗമോ ഭരണവിരുദ്ധ വികാരമോ ഇല്ലാതിരുന്ന തെരഞ്ഞെടുപ്പില് ഇത്രവലിയ പരാജയം അപ്രതീക്ഷിതമായെന്ന് ഒ.ഐ.സി.സി ഗ്ളോബല് ജനറല് സെക്രട്ടറി ജോപ്പച്ചന് തെക്കേക്കൂറ്റ് പറഞ്ഞു.\nബി.ജെ.പിയുടെ വളര്‍ച്ച തടയാന് സി.പി.എമ്മിനാണ് കഴിയുക എന്നൊരു ധാരണ ന്യൂനപക്ഷങ്ങളില് ഉണ്ടായതാണ് ഇത്രയും വലിയ വിജയം ഇടതിന് ഉണ്ടാവാന് കാരണം. മലബാറില് മുസ്ലിം മേഖലകളിലും മധ്യകേരളത്തില് കൃസ്ത്യന് മേഖലകളിലും ഇത് വ്യക്തമാണ്. തെരഞ്ഞെടുപ്പ് പ്രഖ്യാപിച്ച ശേഷം വി.എം സുധീരന് അടക്കമുള്ള ചിലര് സ്വീകരിച്ച നിലപാടും ദോഷകരമായി. എന്തായാലും ജനവിധിയെ അംഗീകരിക്കുന്നു. ഉജ്ജ്വല വിജയം നേടിയ പാറക്കല് അബ്ദുല്ലയെ അഭിനന്ദിക്കുന്നതായും അദ്ദേഹം പറഞ്ഞു.


ഒരു പൊലീസുകാരന്‍റെ നന്മ: ലോണെടുത്തുവെച്ച മൂന്ന് കെട്ടിടങ്ങളില് സൗജന്യ ലഹരി മുക്തി കേന്ദ്രം, ഓട്ടിസ്റ്റിക് കുട്ടികള്‍ക്കായി സെന്‍റര്, സ്ത്രീകള്‍ക്കായി തൊഴില് പരിശീലനം, അംഗന്‍വാടി - ദ് ബെറ്റർ ഇൻഡ്യ\nകെട്ടിടം നിര്‍മ്മിച്ചതിന്‍റെയൊക്കെ ലോണ് ഇനിയും അടച്ചുതീര്‍ക്കാനുണ്ട്.. കുറച്ചൊന്നുമല്ല, പക്ഷേ സാമ്പത്തിക പ്രശ്നമാണെന്നു പറഞ്ഞു ഒന്നും അവസാനിപ്പിക്കില്ലെന്ന് ശ്രീകുമാര്\nഏതെങ്കിലും സ്കൂളില് ഇക്കണോമിക്സ് മാഷ് ആകേണ്ടയാളാണ് ഡി. ശ്രീകുമാര് എന്ന കൊല്ലംകാരന്.\nഎന്നാല് എത്തിപ്പെട്ടത് കാക്കിക്കുപ്പായത്തിനുള്ളില്. 22 വര്‍ഷം മുന്‍പാണ് അദ്ദേഹം കേരള പൊലീസില് കയറുന്നത്.\nഇപ്പോള് കൊല്ലം നീണ്ടകര കോസ്റ്റല് പോലീസ് സ്റ്റേഷനില് അസിസ്റ്റന്‍റ് സബ് ഇന്‍സ്പെക്റ്ററാണ്.\nഇത്രയും കാലത്തെ സമ്പാദ്യവും കുറെ കടവുമൊക്കെയെടുത്ത് കുടുംബസ്വത്തായി കിട്ടിയ അരയേക്കര് വസ്തുവില് അദ്ദേഹം മൂന്ന് കെട്ടിടങ്ങള് പണിതിട്ടു.\nവാടകയ്ക്ക് കൊടുത്ത് ശിഷ്ടകാലം സുഖമായി ജീവിക്കാനല്ല.\nമദര്‍ഹുഡ് ചാരിറ്റി മിഷനിലെ യോഗ ക്ലാസ്\nആ കെട്ടിടത്തില് അദ്ദേഹം നാല് സ്ഥാപനങ്ങള് നടത്തുന്നുണ്ട്–മദര്‍ഹുഡ് ചാരിറ്റി മിഷന്, സബര്‍മതി ലഹരിവിമുക്ത കേന്ദ്രം, അംഗനവാടി, സ്ത്രീകള്‍ക്കായുള്ള സൗജന്യ തൊഴില് പരിശീലന കേന്ദ്രം.\n“ഈ മാസം തന്നെ ഓട്ടിസ്റ്റിക് സെന്‍ററും പ്രവര്‍ത്തിച്ചു തുടങ്ങും കെട്ടോ..,” ശ്രീകുമാര് ആവേശത്തോടെ പറഞ്ഞു.\nആരില് നിന്നും പണവും ഫീസുമൊന്നും വാങ്ങാതെയാണ് ഈ പൊലീസ് ഉദ്യോഗസ്ഥന് ഡീ അഡിക്ഷന് സെന്‍ററും തൊഴില് പരിശീലന കേന്ദ്രവുമൊക്കെ നടത്തി കൊണ്ടുപോകുന്നത്.\nകെട്ടിടം ഉണ്ടാക്കിയതിന്‍റെയൊക്കെ ലോണ് ഇനിയും അടച്ചുതീര്‍ക്കാനുണ്ട്.. കുറച്ചൊന്നുമല്ല, പക്ഷേ സാമ്പത്തിക പ്രശ്നമാണെന്നു പറഞ്ഞു ഒന്നും അവസാനിപ്പിക്കില്ലെന്ന് ശ്രീകുമാര് ദ് ബെറ്റര് ഇന്‍ഡ്യയോട്.\nനീണ്ടകര കോസ്റ്റല് പൊലീസ് സ്റ്റേഷനിലെ എഎസ്ഐ ഡി.ശ്രീകുമാര്\n“കൊല്ലത്ത് കാവനാടാണ് വീട്. പക്ഷേ ഈ ലഹരിവിമുക്ത കേന്ദ്രവും തൊഴില് പരിശീലന കേന്ദ്രവുമൊക്കെ പ്രവര്‍ത്തിക്കുന്നത് നീണ്ടകരയിലാണ്. മദര്‍ഹുഡ് ചാരിറ്റി മിഷനില് ലഹരി വിമുക്ത കേന്ദ്രമാണ് ആദ്യം ആരംഭിച്ചത്. സബർമതി എന്നാണ് ഡീ അഡിക്ഷന് സെന്‍ററിന്‍റെ പേര്.\n“അഞ്ചാറ് വര്‍ഷം മുന്‍പാണ് സബര്‍മതി ആരംഭിച്ചത്. ഇത് ആരംഭിക്കും മു‍ന്‍പേ സാമൂഹിക പ്രവര്‍ത്തനങ്ങളൊക്കെയുണ്ടായിരുന്നു. 2005-ലാണ് മദര്‍ഹുഡ് ചാരിറ്റി മിഷന് ആരംഭിക്കുന്നത്.\nപൊലീസിലല്ലേ.. ലഹരി വസ്തുക്കളുടെ ഉപയോഗത്തിലൂടെ ജീവിതം നഷ്ടമാകുന്ന കുറേപ്പേരെ കണ്ടിട്ടുണ്ട്.\nകുറേയാളുകള് ലഹരിയില് വീണു പോയതു കണ്ടിട്ട് തന്നെയാണ് ഇങ്ങനെയൊരു കേന്ദ്രം ആരംഭിക്കാന് തീരുമാനിക്കുന്നത് എന്ന് അദ്ദേഹം കൂട്ടിച്ചേര്‍ത്തു.\nകംപ്യൂട്ടര് ക്ലാസില് നിന്ന്\n“ഇപ്പോ ഇവിടെ കൗണ്‍സിലിങ്ങ് മാത്രമാണ് നല്‍കുന്നത്. ആരെയും കിടത്തി ചികിത്സിക്കുന്നില്ല. ഇവിടെ വരുന്നവരെ ലഹരിവിമുക്ത ചികിത്സാകേന്ദ്രങ്ങളിലേക്ക് റഫര് ചെയ്യാറുണ്ട്.\n“പൊലീസിലായതു കൊണ്ട് ഇത്തരം കേസുകളെക്കുറിച്ച് അറിയാം. ജനമൈത്രിയിലൂടെ ആളുകളുമായി കൂടുതല് അടുത്ത് പ്രവര്‍ത്തിക്കാനാകുന്നുണ്ട്. അതുകൊണ്ടു ഇതുപോലുള്ള കേസുകളൊക്കെ വരുമ്പോള് പലരും ഇവിടേക്ക് അയക്കാറുണ്ട്.\n“പൊതുജനങ്ങളുമായി കൂടുതല് ഇടപെടുന്നതു കൊണ്ടാണ് ഇതുപോലുള്ള കേസുകള് കൂടുതല് അറിയാനും കഴിയുന്നത്.”\nമദര്‍ഹുഡ് ചാരിറ്റി മിഷന് വേണ്ടി ശ്രീകുമാര് നിര്‍മിച്ച കെട്ടിടങ്ങള്\nകഴിഞ്ഞ പത്ത് വര്‍ഷത്തിലേറെയായി അദ്ദേഹം ഇതുപോലുള്ള ഒരുപാട് കാര്യങ്ങളില് സജീവമാണ്. എന്നാല് സബര്‍മതി ലഹരി വിമോചന ചികിത്സ പുനരധിവാസകേന്ദ്രം തുടങ്ങുന്നത് 2014-15-ലാണെന്ന് മാത്രം.\nഇപ്പോള് അവിടെ കിടത്തി ചികിത്സ ഇല്ലെങ്കിലും അതിനുള്ള സൗകര്യമൊക്കെ അദ്ദേഹം ഒരുക്കിയിട്ടുണ്ട്. രണ്ടു നിലയുള്ളതും മൂന്നു നിലയുള്ളതുമായ കെട്ടിടങ്ങളാണ് പണിതിട്ടിരിക്കുന്നത്.\n“പക്ഷേ കെട്ടിടം മാത്രം പോരല്ലോ. മറ്റു സൗകര്യങ്ങളും വേണ്ടതല്ലേ. അതൊരുക്കാന് സാധിച്ചിട്ടില്ല. സാമ്പത്തികം തന്നെയാണ് പ്രശ്നം. ആളുകള്‍ക്ക് കിടത്തി ചികിത്സ നല്‍കണമെന്നാണ് ആഗ്രഹം,” അദ്ദേഹം തുറന്നുപറയുന്നു.\nഒരു ചെറിയ കെട്ടിടം അംഗനവാടിക്കും നിര്‍മ്മിച്ചു നല്‍കിയിട്ടുണ്ട്. മൂന്നു വര്‍ഷമായി അംഗനവാടി അവിടെ പ്രവര്‍ത്തിക്കുന്നുണ്ട്.\nഇതു കൂടി വായിക്കാം: ഈ ചായയ്ക്ക് സ്നേഹം ഇത്തിരി കൂടും: 94-കാരന്‍റെ ചായക്കടയില് ദിവസവും 200-ലധികം യാചകര്‍ക്ക് സൗജന്യ ഭക്ഷണം\n“നേരത്തെ ഒറ്റമുറിയിലായിരുന്നു അംഗനവാടി. ആ അസൗകര്യങ്ങള് കണ്ടതോടെയാണ് അവര്‍ക്ക് വേണ്ടിയൊരു കൊച്ചു കെട്ടിടം നിര്‍മ്മിച്ചു കൊടുക്കുന്നത്. അംഗനവാടിക്ക് സൗകര്യപ്രദമായ ഇടം കിട്ടും വരെ ഇവിടെ പ്രവര്‍ത്തിപ്പിക്കാമെന്നാണ് പറഞ്ഞേക്കുന്നത്,” ശ്രീകുമാര് തുടരുന്നു.\nശ്രീകുമാര് നടത്തുന്ന തൊഴില് പരിശീലന കേന്ദ്രത്തില് 400-ഓളം പേര് പഠിക്കാനുണ്ട്. സൗജന്യ പരിശീലനമാണ്. തയ്യല്, ബ്യൂട്ടീഷന്, കംപ്യൂട്ടര് കോഴ്സുകളൊക്കെയാണുള്ളത്. കേന്ദ്ര നൈപുണ്യ വികസന മന്ത്രാലയം നടപ്പാക്കുന്ന ജന് ശിക്ഷക് സന്‍സ്ഥാന് പദ്ധതി പ്രകാരമാണ് പഠിപ്പിക്കുന്നത്. ട്രെയ്നര്‍മാരെ നൈപുണ്യ നല്‍കും.\nകൂടുതല് പേരും തയ്യല് ക്ലാസിനാണുള്ളത്. മൂന്നു ബാച്ചുകളിലായി 120 പേരുണ്ട്. ബ്യൂട്ടീഷ്യന് കോഴ്സിന് 50 പേരും കംപ്യൂട്ടര് കോഴ്സിന് 70-ലേറെ പേരുമാണുള്ളത്. കംപ്യൂട്ടര് കോഴ്സിന് മാത്രം മുതിര്‍ന്നവര്‍ക്കൊപ്പം കുട്ടികള്‍ക്കും പഠിക്കാന് അവസരമുണ്ട്.\nഅലുമിനിയം ഫാബ്രികേഷന്, തുണിസഞ്ചി നിര്‍മ്മാണം, കടലാസ് കവര് നിര്‍മ്മാണം ഇതൊക്കെ പഠിപ്പിക്കാനുള്ള കോഴ്സുകള് ഉടന് ആരംഭിക്കാനുള്ള ശ്രമത്തിലാണ് ശ്രീകുമാര്. നേരത്തെ ഈ കോഴ്സുകള് ഇവിടെ പഠിപ്പിച്ചിരുന്നു.\nതൊഴില് പഠിപ്പിച്ച് വിടുക മാത്രമല്ല. മാനസികമായും അവരെ ശക്തരാക്കുന്നതിനൊപ്പം സ്വന്തം കാലില് നില്‍ക്കാന് പ്രാപ്തരാക്കിയെടുക്കുക കൂടി ചെയ്യുന്നുണ്ട്.\nവ്യക്തിത്വ വികസനത്തിനുള്ള ക്ലാസുകള്, സ്വയം പ്രതിരോധ പരിശീലന ക്ലാസ്, യോഗ ഇതൊക്കെ പഠിപ്പിക്കുന്നുണ്ട്. ഇവിടെ ഫീസ് ഒന്നുമില്ല. എല്ലാം പൂര്‍ണമായും സൗജന്യമായാണ് പഠിപ്പിക്കുന്നത്.\n“എന്‍റെ ജീവിതാനുഭവങ്ങള്… അതു തന്നെയാണ് ഓട്ടിസ്റ്റിക് കുട്ടികള്‍ക്കായി എന്തെങ്കിലും ചെയ്യണമെന്നു പ്രേരിപ്പിക്കുന്നത്.” ഓട്ടിസ്റ്റിക് സെന്‍റര് ആരംഭിച്ചതിനെക്കുറിച്ച് ശ്രീകുമാര് പറയുന്നു.\n“എന്‍റെ മോനും ഓട്ടിസ്റ്റിക്കാണ്. ബാലാജി എന്നാണ് അവന്‍റെ പേര്. അഞ്ച് വയസുണ്ട് അവന്. സ്പീച്ച് തെറാപ്പിയൊക്കെ ചെയ്തുകൊണ്ടിരിക്കുകയാണിപ്പോള്. മോന് കുറേ ചികിത്സകള് ചെയ്തു.\n“പക്ഷേ ആത്മാര്‍ഥതയോടെ ചികിത്സിക്കുന്നവര് കുറവാണ്. അങ്ങനെയുള്ളവര്‍ക്കായുള്ള അന്വേഷണത്തിനൊടുവിലാണ് ഓട്ടിസ്റ്റിക് കുട്ടികള്‍ക്ക് വേണ്ടിയൊരു സെന്‍റര് ആരംഭിക്കാന് തീരുമാനിച്ചത്.\n“ഓട്ടിസമുള്ള കുട്ടികള്‍ക്കായി കുറേ സ്ഥാപനങ്ങളുണ്ട്.\nപക്ഷേ ഈ സ്ഥാപനങ്ങളിലൊന്നും കമ്മിറ്റ്മെന്‍റുള്ള അധ്യാപകരോ പരിശീലകരോ ഇല്ല. ഈ തിരിച്ചറിവിലാണ് ഓട്ടിസം ട്രെയ്നിങ് സെന്‍റര് ആരംഭിക്കുന്നതിനെക്കുറിച്ച് ചിന്തിക്കുന്നത്.\nഇത്തരം പോരായ്മകള് മറികടക്കുന്നൊരു സ്ഥാപനം വേണമെന്ന ചിന്തയിലാണ് ഇതിനു വേണ്ടി കെട്ടിടം നിര്‍മ്മിച്ചത് തന്നെ.\n“പക്ഷേ ഇനിയുള്ള സജ്ജീകരണങ്ങള്‍ക്കാണ് ചെലവേറെയുള്ളത്. സാമ്പത്തികം തന്നെയാണ് ഇവിടെയും പ്രശ്നം. സെന്‍ററിന്‍റെ ദൈനംദിന പ്രവര്‍ത്തനങ്ങള്, പരിശീലകര്‍ക്കുള്ള ശമ്പളം, വൈദ്യുതി, വാട്ടര് ബില്ലുകള്.. ഇങ്ങനെ ചെലവുകളേറെയുണ്ടല്ലോ.\n“ഇപ്പോ തന്നെ ഈ കെട്ടിടങ്ങളുടെ ലോണ് അടച്ചു തീര്‍ക്കാനുണ്ട്. സബര്‍മതിയുടെയും തൊഴില് പരിശീലന കേന്ദ്രത്തിന്‍റെയുമൊക്കെ ചെലവുകള് വേറെ.\n“ഇതൊക്കെ എന്‍റെയൊരാളുടെ ശമ്പളത്തിലാണ് എങ്ങനെയൊക്കെയോ നടന്നു പോകുന്നത്. ഇതിനൊക്കെയൊപ്പം വീട്ടുചെലവുകളുമില്ലേ. പിന്നെ ആരുടെ കൈയില് നിന്നും സഹായമായും ഒന്നും സ്വീകരിക്കാറില്ല. അതുകൊണ്ട് തന്നെയാണ് ഇതൊക്കെ ആരംഭിക്കാന് വൈകുന്നതും.” സാമ്പത്തിക ബുദ്ധിമുട്ടുകളൊക്കെയുണ്ടെങ്കിലും നല്ലകാര്യങ്ങള്‍ക്കായി മനസ്സ് നേരത്തെ തന്നെ ഒരുക്കിയതുകൊണ്ട് അദ്ദേഹത്തിന് അതില് പ്രയാസങ്ങളൊന്നുമില്ല.\nഓട്ടിസം സെന്‍റര് രണ്ടു വര്‍ഷം മുന്‍പേ ആരംഭിക്കാനിരുന്നതാണ്. പക്ഷേ സാമ്പത്തിക പ്രതിസന്ധികള് കാരണം നീണ്ടു പോകുകയായിരുന്നു.\n“ഓട്ടിസം സെന്‍ററിലേക്ക് വരുന്ന കുട്ടികളില് നിന്നും ഫീസ് വാങ്ങില്ല. പണം ഒരു ഘടകമല്ല. പിന്നെ ഓട്ടിസ്റ്റിക് സെന്‍ററും തൊഴില് പരിശീലന കേന്ദ്രവും സബര്‍മതിയുമൊക്കെ അടയാളങ്ങളാണ്. നമ്മള് ജീവിച്ചിരിക്കുന്നുവെന്നതിന്‍റെ അടയാളമാണ് ഇതൊക്കെയും. സാമൂഹിക ഇടപെടലുകള് നടത്താതെ പോകരുതല്ലോ.” ഈ ചിന്തയാണ് അദ്ദേഹത്തെ നയിക്കുന്നത്.\nപണം മാത്രമല്ല, സമയക്കുറവും ഉണ്ട്.\n“സമയം ഒരു ഘടകമാണ്. ഓഫീസ് ജോലിക്ക് തന്നെ ആള് വേണം. മൂത്ത മകന് ശിവജിയെ എല്ലാം പറഞ്ഞേല്‍പ്പിച്ചാണ് ഞാനിപ്പോ ജോലിക്ക് പോകുന്നത്. പിന്നെ ഓഫീസും പൊലീസ് സ്റ്റേഷനും തമ്മില് വലിയ ദൂരമില്ല. ഒരു കിലോമീറ്റര് അകലമേയുള്ളൂ.അത്യാവശ്യം വന്നാല് എനിക്ക് വന്ന് പോകാവുന്നതേയുള്ളൂ,” എന്നതാണ് അദ്ദേഹത്തിന്‍റെ ഒരാശ്വാസം.\nസുജയാണ് ശ്രീകുമാറിന്‍റെ ഭാര്യ. ശിവജി നീറ്റ് എന്‍ട്രന്‍സിനുള്ള തയാറെടുപ്പിലാണ്. ഇതിനിടയിലാണ് അച്ഛനെ സഹായിക്കാനെത്തുന്നത്. സുജയും പൂര്‍ണ പിന്തുണയോടെ കൂടെയുണ്ട്.\nകേരള പൊലീസ് അസോസിയേഷന്‍റെയും കേരള പൊലീസ് ഓഫീസേഴ്സ് അസോസിയേഷന്‍റെയും സഹകരണവും സഹായവുമുണ്ട് എന്ന് അദ്ദേഹം കൂട്ടിച്ചേര്‍ക്കുന്നു.\nഇതുകൂടി വായിക്കാം:പഠനവൈകല്യമുള്ള മകനുവേണ്ടി സ്വന്തമായി സ്പെഷ്യല് സ്കൂള് തുടങ്ങിയ ഒരമ്മ


മെയ്ക്ക് ഇന് ഇന്ത്യ വെറും പൊള്ളയാണ്; ജിഡിപിയിലെ വ്യവസായ ഓഹരി 20 വര്‍ഷത്തെ താഴ്ന്ന നിരക്കില് – Chandrika Daily\nBy Test User Thursday November 19, 2020 17:27 pm\nമെയ്ക്ക് ഇന് ഇന്ത്യ വെറും പൊള്ളയാണ്; ജിഡിപിയിലെ വ്യവസായ ഓഹരി 20 വര്‍ഷത്തെ താഴ്ന്ന നിരക്കില്\nപ്രധാനമന്ത്രി നരേന്ദ്രമോദിയുടെ മെയ്ക്ക് ഇന് ഇന്ത്യ പദ്ധതി കടലാസില് മാത്രമേ ഉള്ളൂ എന്ന് തെളിയിക്കുന്നതാണ് കണക്കുകള്.\nന്യൂഡല്‍ഹി: 2019ല് രാജ്യത്തിന്റെ ആഭ്യന്തര വളര്‍ച്ചയില് (ജിഡിപി) വ്യവസായ മേഖലയുടെ ഓഹരി 20 വര്‍ഷത്തെ ഏറ്റവും താഴ്ന്ന നിരക്കിലെന്ന് ഏഷ്യന് ഡവലപ്‌മെന്റ് ബാങ്കിന്റെയും അന്താരാഷ്ട്ര നാണയ നിധിയുടെയും കണക്കുകള്. 27.5 ശതമാനം മാത്രമാണ് കഴിഞ്ഞ സാമ്പത്തിക വര്‍ഷം വ്യവസായ മേഖലയില് നിന്നുണ്ടായത്. പ്രധാനമന്ത്രി നരേന്ദ്രമോദിയുടെ മെയ്ക്ക് ഇന് ഇന്ത്യ പദ്ധതി കടലാസില് മാത്രമേ ഉള്ളൂ എന്ന് തെളിയിക്കുന്നതാണ് കണക്കുകള്.\nവ്യവസായ മേഖലയില് ഏഷ്യയില് തന്നെ ഏറ്റവും മോശം പ്രകടനം കാഴ്ച വച്ച നാലാമത്തെ രാഷ്ട്രമാണ് ഇന്ത്യ. മ്യാന്മാര്, നേപ്പാള്, പാകിസ്താന് രാഷ്ട്രങ്ങളാണ് ഇന്ത്യയ്ക്ക് പിന്നിലുള്ളത്. അഞ്ചു വര്‍ഷത്തിനിടെ ജിഡിപിയിലെ വ്യവസായ-ഉത്പാദന ഓഹരി 250 ബേസിസ് പോയിന്റാണ് കുറഞ്ഞത്. മൂന്നു വര്‍ഷം മുമ്പ് വ്യവസായ സെക്ടറിന്റെ ഓഹരി 29.3 ശതമാനമായിരുന്നു. 2014ല് മുപ്പത് ശതമാനവും. ഏഷ്യയില് ഉടനീളം രാജ്യങ്ങളുടെ ജിഡിപിയില് വ്യവസായ മേഖലുടെ പങ്ക് ശരാശരി 30.8 ശതമാനമാണ്.\nദക്ഷിണേഷ്യയില് ബംഗ്ലാദേശും ശ്രീലങ്കയും ഇന്ത്യയേക്കാള് മികച്ച പ്രകടനമാണ് കാഴ്ച വച്ചിട്ടുള്ളത് എന്ന് ഏഷ്യന് ഡവല്പ്‌മെന്റ് ബാങ്കിന്റെ കണക്കുകള് ചൂണ്ടിക്കാട്ടുന്നു. 2019 വര്‍ഷത്തില് ബംഗ്ലാദേശ് ജിഡിപിയുടെ 31.2 ശതമാനമാണ് വ്യവസായ മേഖലയില് നിന്നുള്ളത്. തൊട്ടു മുമ്പിലുള്ള അഞ്ചു വര്‍ഷത്തേക്കാള് 350 ബേസിസ് പോയിന്റ് കൂടുതല്. വിയറ്റ്‌നാമില് ഇത് 38.3 ശതമാനമാണ്. 140 ബേസിസ് പോയിന്റിന്റെ വളര്‍ച്ച.\nവന്‍ശക്തിയായ ചൈനയുടെ വ്യവസായ ഓഹരി 39.2 ശതമാനമാണ്. ചൈനയില് 410 ബേസിസ് പോയിന്റിന്റെ കുറവാണ് രേഖപ്പെടുത്തിയത്. അഞ്ചു വര്‍ഷത്തിനിടെ ഏഷ്യയില് ഉടനീളം ശരാശരി 20 ബേസിസ് പോയിന്റിന്റെ കുറവാണ് ഇക്കാര്യത്തില് ഉണ്ടായത്.\nകഴിഞ്ഞ മൂന്നു വര്‍ഷമായി ഇന്ത്യയുടെ വ്യവസായ ഉല്‍പ്പാദനം-നിര്‍മാണം, ഖനനം, മാനുഫാക്ചറിങ്, വൈദ്യുതി- 17 ശതമാനം മാത്രമാണ് വര്‍ധിച്ചത്. എന്നാല് ഇതേ വേളയില് ബംഗ്ലാദേശിന്റെ വ്യാവസായിക ഉല്‍പാദനം 48 ശതമാനവും വിയറ്റ്‌നാമിന്റേത് 29 ശതമാനവും വര്‍ധിച്ചു. 29 ശതമാനമാണ് ചൈനയുടെ വളര്‍ച്ച.\nനേരത്തെ പ്രതിവര്‍ഷം വ്യാവസായി ഉല്‍പ്പാദന സൂചിക (ഇന്‍ഡക്‌സ് ഓഫ് ഇന്‍ഡസ്ട്രിയല് പ്രൊഡക്ഷന്-ഐഐപി) 8-9 ശതമാനം വരെ വളര്‍ന്നിരുന്നു. ഇപ്പോള് മൂന്ന് ശതമാനത്തിന് മേലെ വളര്‍ന്നാല് വലിയ കാര്യമായി. 2014ന് ശേഷം ഐഐപി നാലു ശതമാനത്തിന് മുകളില് വളര്‍ന്നിട്ടില്ല’ –\nധനകാര്യ സ്ഥാപനമായ കെയര് റേറ്റിങ്‌സിലെ സാമ്പത്തിക ശാസ്ത്രജ്ഞന്\nകൂടുതല് തൊഴില് അവസരങ്ങളും ജീവിത നിലവാരവും മെച്ചപ്പെടുത്താന് വ്യവസായിക ഉല്‍പ്പാദനം വര്‍ധിക്കേണ്ടതുണ്ടെന്ന് വിദഗ്ദ്ധര് ചൂണ്ടിക്കാട്ടുന്നു.\nCategories: india, Money, More, News Tags: gdp, GDP INDIA, INDIAN ECONOMY, MAKE IN INDIA


റോഡിലൂടെ ഒഴുകിയ പാൽ ശേഖരിക്കുന്ന മനുഷ്യൻ; കുടിക്കുന്ന നായ്ക്കൾ; ലോക്ക്ഡൗൺ കാഴ്ച\nകൊറോണ വൈറസ് വ്യാപനത്തിനെതിരെ ലോക്ക് ഡൗൺ പ്രഖ്യാപിച്ചത് മുതൽ ഭക്ഷണത്തെക്കുറിച്ചുള്ള ആശങ്ക ഇന്ത്യയിലെ ഒരോ സാധാരണക്കാരനും ഉള്ളതാണ്. കടകൾ തുറക്കാതായതും ജോലിക്ക് പോകാൻ പോകാൻ സാധിക്കാത്തതും ശരാശരിക്കാരന്റെ തലവേദന കൂട്ടി. മനുഷ്യർ മാത്രമല്ല അന്നന്നത്തെ അന്നം കിട്ടാതെ ബുദ്ധിമുട്ടിലായത്. തെരുവിൽ അലയുന്ന മിണ്ടാപ്രാണികളുടെയും ഗതി ഇക്കാലത്ത് കഷ്ടം തന്നെ.\nഈ സമയത്ത് ആഗ്രയിൽ നിന്നുള്ള വിഡിയോ പ്രധാന്യം അർഹിക്കുന്നു. ആഗ്രയിലെ റാംബാംഗ് ചൗരയിലാണ് സംഭവം. പുലർച്ചയോടെ റോഡിൽ പാലുമായി പോകുന്ന ടാങ്കർ ലോറി മറിഞ്ഞു. ടാങ്കർ മറിഞ്ഞതോടെ റോഡിൽ പാൽ പുഴ പോലെ ഒഴുകാൻ തുടങ്ങി. അതിനിടയിൽ കൈയിലുള്ള പാത്രത്തിൽ ഒരാൾ പാൽ ശേഖരിക്കുന്നുണ്ട്. കുറച്ചകലെയായി മൂന്ന് നാല് നായ്ക്കളും പാൽ കുടിച്ച് വിശപ്പകറ്റുന്നു. ലോക്ക് ഡൗൺ കാലത്തെ ഇന്ത്യയുടെ അവസ്ഥ വരച്ചുകാട്ടുന്ന വിഡിയോ ട്വിറ്ററിലൂടെ വൈറലാണ്.\nRead Also: പൂനെയിൽ ഇന്ന് മാത്രം കൊവിഡ് ബാധിച്ച് മരിച്ചത് നാല് പേർ\nഅതേ സമയം ലോക്ക് ഡൗൺ നീട്ടിയത് ദിവസവേതനത്തിൽ ജോലി ചെയ്യുന്നവരെ ദുരിതത്തിൽ ആഴ്ത്തുമെന്ന് ധനകാര്യ രംഗത്ത് പ്രവർത്തിക്കുന്ന വിദഗ്ധരും ഏജൻസികളും മുന്നറിയിപ്പ് നൽകുന്നു. അന്താരാഷ്ട്ര നാണയ നിധിയും ലോക ബാങ്കും എല്ലാം തന്നെ വലിയൊരു സാമ്പത്തിക പ്രതിസന്ധിയെ നേരിടേണ്ടി വരുമെന്ന് വ്യക്തമാക്കിയിരിക്കുകയാണ്. ഇന്ത്യയെ മാത്രമല്ല ലോകത്തെ മിക്ക രാജ്യങ്ങളുടെയും സാമ്പത്തിക വളർച്ചയെ ലോക്ക് ഡൗൺ പ്രതികൂലമായി ബാധിച്ച അവസ്ഥയാണ്.\nlock down, poverty


പാസ്ത, സുമാക്കിറാ...; കുട്ടികൾക്കു കൊടുക്കാൻ വ്യത്യസ്തമായ പ്രാതൽ വിഭവം! | Special breakfast for kids\nSaturday 14 December 2019 04:25 PM IST\n‘പാസ്ത എന്നു കേൾക്കുമ്പോൾ ജഗതിച്ചേട്ടന്റെ ‘പിസ്തപ്പാട്ട്’ ആണ് ആദ്യം ഓർമ വരുന്നത്. പുട്ടും കൊഴുക്കട്ടയുമൊക്കെ വെന്തെടുത്തിരുന്ന അടുക്കളകളിൽ ഇപ്പോൾ അരങ്ങുവാഴുന്നത് നൂഡിൽസും പാസ്തയുമൊക്കെയാണല്ലോ. നമ്മൾ ഓൾഡ് ജനറേഷനു പരിചിതമല്ലാത്തതുകൊണ്ട് നല്ലതല്ലെന്നു പറഞ്ഞു തള്ളിക്കളയാൻ വരട്ടെ. പച്ചക്കറിയും ചീസും വെണ്ണയും ചേരുന്നതുകൊണ്ട് കുട്ടിക ൾക്ക് നല്ലൊരു ഹെൽതി വിഭവമാണ് പാസ്ത.\nഇറ്റലിക്കാരുടെ മുഖ്യഭക്ഷണമായ പാസ്ത നമ്മുടെ വിഭവങ്ങൾ പോലെ ഒട്ടും സ്ൈപസി അല്ല. ഇതിൽ ചീസിന്റെ ക്രീമി രുചിയാണ് മുന്നിട്ടു നിൽക്കുന്നത്. നല്ല ചൂടോടെ കഴിക്കാൻ രുചികരമായ ഒരു ‘സൂപ്പി ഡിഷ്’.\nഞങ്ങളുടെ വീട്ടിൽ ഞാനും ഇളയ മകൻ നാരായണനുമാണ് പാസ്തയുടെ ആരാധകർ. മൂന്നുനേരം പാസ്ത കിട്ടിയാലും ഞങ്ങൾ മടുപ്പു കൂടാതെ കഴിക്കും. പക്ഷേ, വണ്ണം കുറയ്ക്കാൻ നോക്കുന്നവർക്ക് പറ്റിയ ഭക്ഷണമല്ല എന്നുള്ളതുകൊണ്ടുമാത്രം പാസ്തയുണ്ടാക്കൽ ഞാനിപ്പോൾ കുറച്ചിരിക്കുകയാണ്.\nഇഷ്ടമുള്ള പച്ചക്കറികൾ ചേർക്കാം എന്നതാണ് ഈ വിഭവത്തിന്റെ പ്രത്യേകത. മക്കൾ കഴിക്കാൻ മടിക്കുന്ന പച്ചക്കറികളെല്ലാം ഞാനിതിൽ പൊടിപൊടിയായി അരിഞ്ഞുചേർക്കും. ബാക്കി വിഭവങ്ങളിലെ പച്ചക്കറികൾ എടുത്തു മാറ്റിയാലും പാസ്തയിലേത് എടുത്തു മാറ്റാൻ അവർ മിനക്കെടാറില്ല.\nപച്ചക്കറികൾക്കു പകരം ചിക്കനും ബീഫും ചേർത്തു പാസ്തയുണ്ടാക്കാം. അതുപോലെ തക്കാളി മാത്രം ചേർത്തും രുചികരമായ പാസ്തയുണ്ടാക്കാം. ഓരോ വീട്ടമ്മമാരുടെയും മനോധർമമനുസരിച്ചു എന്തു വേണമെങ്കിലും ചേർക്കാമെന്നു ചുരുക്കം. വെളിച്ചെണ്ണ ഇതിന്റെ രുചിയുമായി ഒത്തുപോകാത്തതുകൊണ്ട് വെണ്ണയോ മറ്റു ഓയിലു കളോ ഉപയോഗിക്കുന്നതാണ് നല്ലത്.\n1. വേവിച്ച പാസ്ത – ഒരു വലിയ ബൗൾ\n2. വെണ്ണ – രണ്ടു ചെറിയ സ്പൂൺ\n3. മൈദ – ഒരു ചെറിയ സ്പൂൺ\n5. ചീസ് – മൂന്നു സ്ലൈസ്\n6. വെളുത്തുള്ളി വട്ടത്തിൽ അരിഞ്ഞത് – ഒരു ചെറിയ സ്പൂൺ\nസവാള – ഒന്ന്, അരിഞ്ഞത്\nകാപ്സിക്കം – ഒന്ന്, പൊടിയായി അരിഞ്ഞത്\nസുക്കീനി – ഒന്ന്, അരിഞ്ഞത്\n7. തക്കാളി – രണ്ട്, അരച്ചത്\n8. വറ്റൽമുളക് ചതച്ചത് – രണ്ടു ചെറിയ സ്പൂൺ\nബേസിൽ ലീവ്സ് – ഒരു വലിയ സ്പൂൺ\nസെലറി അരിഞ്ഞത് – ഒരു വലിയ സ്പൂൺ\nഒറീഗാനോ – അര ചെറിയ സ്പൂൺ\n9. കുരുമുളകുപൊടി – അര ചെറിയ സ്പൂൺ\n2. വെണ്ണ ചൂടാക്കി മൈദ ചേർത്ത് റോസ്റ്റു ചെയ്യുക.\n3. ഇതിലേക്ക് പാൽ ചേർത്തു തിളപ്പിക്കുക. ആവശ്യമെങ്കിൽ വെള്ളം ചേർക്കാം.\n4. ഇതിലേക്ക് ചീസ് ചേർത്തിളക്കി ക്രീം പരുവത്തിലാക്കി മാറ്റി വയ്ക്കുക. ഇതാണ് വൈറ്റ് സോസ്.\n5. പാത്രത്തിൽ വെണ്ണ ചൂടാക്കി വെളുത്തുള്ളി മൊരിയിക്കുക. സവാളയും പ ച്ചക്കറികളും ഒരു മിനിറ്റ് വഴറ്റുക.\n6. ഇതിലേക്ക് തക്കാളി അരച്ചതു ചേർക്കുക.\n7. വറ്റൽ മുളക്, ബേസിൽ ലീവ്സ്, സെലറി, ഒറീഗാനോ എന്നിവ ചേർക്കുക.\n8. ഉപ്പും കുരുമുളകുപൊടിയും ചേർ ത്തിളക്കിയ ശേഷം പാസ്ത ചേർക്കുക.\n9. തയാറാക്കി വച്ച വൈറ്റ് സോസ് ചേർത്തിളക്കി ചൂടോടെ വിളമ്പാം.


Director Sajeev Pillai about Maamaankam - Malayalam Filmibeat\n| Published: Monday, October 23, 2017, 14:45 [IST]\nനാല് പതിറ്റാണ്ട് കാലത്തെ അഭിനയ ജീവിതത്തില്, തന്റെ ഏറ്റവും വലിയ ചിത്രം മമ്മൂട്ടി പ്രഖ്യാപിച്ചത് മുതല് ആരാധകര് ആവേശത്തിലാണ്. പതിനേഴാം നൂറ്റാണ്ടില് ഭാരതപ്പുഴയുടെ തീരത്ത് ചെഞ്ചോരയില് എഴുതിയ ചാവേറുകളുടെ കഥ പറയുന്ന മാമാങ്കം എന്ന ചിത്രം അണിയറയില് ഒരുങ്ങുന്നു.\n46 വര്‍ഷത്തെ സിനിമാ ജീവിതത്തിലെ ഏറ്റവും വലിയ ചിത്രം, സന്തോഷവും നന്ദിയും അറിയിച്ച് മമ്മൂട്ടി!!\nസജീവ് പിള്ള എന്ന നവാഗതന്റെ പന്ത്രണ്ട് വര്‍ഷത്തെ ഗവേഷണവും പഠനവുമാണ് മാമാങ്കം എന്ന ചിത്രം തുടക്കം മുതല് മമ്മൂട്ടിയില് നിന്ന് ലഭിച്ച പിന്തുണയെ കുറിച്ചും സിനിമയെ കുറിച്ചും സജീവ് പിള്ള സംസാരിക്കുകയുണ്ടായി.\nഎഴുത്തിന്റെ അവസാനഘട്ടം എത്തിയപ്പോള് തന്നെ നായകനായി മനസ്സില് മമ്മൂട്ടിയുടെ രൂപം തെളിഞ്ഞിരുന്നു. താപ്പാനയുടെ സെറ്റില് വച്ച് ആദ്യമായി കഥ പറഞ്ഞു, ബാവൂട്ടിയുടെ നാമത്തില് എന്ന ചിത്രത്തിന്റെ സെറ്റില് വച്ച് പൂര്‍ണമായ സ്‌ക്രിപ്റ്റ് കേള്‍പിച്ചു. അന്ന് മുതല് മമ്മൂക്ക നല്‍കുന്ന പിന്തുണയാണ് ഏറ്റവും വലിയ ധൈര്യം.\n2010 ല് സ്‌ക്രിപറ്റ് രജിസ്റ്റര് ചെയ്തു. പ്രൊജക്ട് എല്ലാവര്‍ക്കും ഇഷ്ടമായെങ്കിലും ഇത്രയും മുതല് മുടക്കില് സിനിമ ചെയ്യാന് നിര്‍മാതാക്കളെ കിട്ടാതായതോടെയാണ് നീണ്ടു പോയത്. ഒടുവില് തിരക്കഥയില് പൂര്‍ണ വിശ്വാസമര്‍പ്പിച്ച് വേണു കുന്നപ്പിള്ളി എന്ന നിര്‍മാതാവ് വന്നതോടെയാണ് സിനിമ യാഥാര്‍ത്ഥ്യമാവുന്നത്.\nപൂര്‍ണമായ ബജറ്റ് പുറത്ത് വിട്ടിട്ടില്ല. ബജറ്റിന്റെ വലുപ്പം പറഞ്ഞുള്ള നമ്പര് ഗെയിമില് എനിക്ക് വിശ്വാസമില്ല. ഇന്ത്യയിലെ ഏറ്റവും മികച്ച കലാകാരന്മാരാണ് സിനിമയില് സഹകരിക്കുക. ഭാരതപ്പുഴയുടെ തീരം പാടെ മാറിയതിനാല് യഥാര്‍ത്ഥ ലൊക്കേഷന് ഉപയോഗപ്പെടുത്താന് പരിമിതികളുണ്ട്. ഗ്രാഫിക്‌സിനും സെറ്റിനും പ്രാധാന്യമുണ്ട്. അതേ സമയം, ഫാന്റസി ശൈലിയുള്ള ഗ്രാഫിക്‌സ് ഒഴിവാക്കി യാഥാര്‍ത്ഥ്യത്തോട് ചേര്‍ന്നു നില്‍ക്കുന്ന അവതരണമാണ് ഉദ്ദേശിക്കുന്നത്.\nരേഖപ്പെടുത്തപ്പെട്ട ചരിത്രത്തില് നിന്നുള്ളവരാണ് പ്രധാന കഥാപാത്രങ്ങളെല്ലാം. മമ്മൂട്ടിയോടൊപ്പം നാല് യോദ്ധാക്കള് കൂടെ പ്രധാന്യമുള്ള കഥാപാത്രങ്ങളായി എത്തും. അഴുപതോളെ ഉപ കഥാപാത്രങ്ങളുമുണ്ട്. വന്‍ജനക്കൂട്ടം ഉള്‍പ്പെടുന്ന രംഗങ്ങളാണ് ഭൂരിഭാഗവും.\nആ മാമാങ്കവുമായി ബന്ധമില്ല\nമാമാങ്കം എന്ന ടൈറ്റില് നവോദയ സന്തോഷപൂര്‍വ്വം നല്‍കിയെങ്കിലും പഴയ മാമാങ്കം സിനിമയുമായി ഈ മാമാങ്കത്തിന് യാതൊരു ബന്ധവുമില്ല എന്ന് സംവിധായകന് പറഞ്ഞു. ഫെബ്രുവരിയില് ചിത്രീകരണം തുടങ്ങും. അഞ്ചോ ആറോ ഷെഡ്യൂളുകള് കൊണ്ട് പൂര്‍ത്തിയാക്കും. ഓരോ ഷെഡ്യൂളിന് മുന്‍പും റിഹേഴ്‌സല് ഉണ്ടാവുമത്രെ.\nRead more about: mammootty maamaankam malayalam film malayalam movie malayalam cinema മലയാളം സിനിമ മാമാങ്കം മമ്മൂട്ടി\nDirector Sajeev Pillai about Maamaankam\nStory first published: Monday, October 23, 2017, 14:45 [IST]


Taliban accused of killing pregnant police officer താലിബാന് പൊലീസുകാരിയെ വെടിവെച്ചുകൊന്നു\nഗര്‍ഭിണിയായ പൊലീസുകാരിയെ വെടിവെച്ചുകൊന്നു; താലിബാന് ക്രൂരത ഭര്‍ത്താവിനും കുട്ടികള്‍ക്കും മുന്നില്\n06 Sep, 2021, 6:27 am\nഅഫ്ഗാനിസ്ഥാനില് ഗര്‍ഭിണിയായ പൊലീസുകാരിയെ താലിബാന് വെടിവെച്ച് കൊന്നുവെന്ന് റിപ്പോര്‍ട്ട്. ഘോര് പ്രവിശ്യയില് താമസിക്കുന്ന ബാനു നെഗറാണ് കൊല്ലപ്പെട്ടത്. ഭര്‍ത്താവിനും മക്കള്‍ക്കും മുന്നില് വെച്ചായിരുന്നു കൊലപാതകമെന്നും ബിബിസി റിപ്പോര്‍ട്ട് പറയുന്നു. അതേസമയം സംഭവത്തില് പങ്കില്ലെന്ന വിശദീകരണവുമായി താലിബാന് രംഗത്തെത്തിയിട്ടുണ്ട്.\nപ്രദേശത്തെ ജയിലിന്റെ സുരക്ഷാ ചുമതലയുണ്ടായിരുന്ന ബാനു നെഗര് എട്ട് മാസം ഗര്‍ഭിണിയായിരുന്നു. ശനിയാഴ്ച തോക്കുമായി മൂന്ന് പേര് വീട്ടിലെത്തുകയായിരുന്നുവെന്നും, വീട് മുഴുവന് പരിശോധിക്കുകയും, തുടര്‍ന്ന് ബാനു നെഗറിനെ വെടിവെക്കുകയുമായിരുന്നുവെന്നാണ് ബന്ധുക്കള് പറയുന്നത്.\nപ്രതിഷേധം ശക്തമായതോടെയാണ് റിപ്പോര്‍ട്ട് നിഷേധിച്ച് താലിബാന് രംഗത്തെത്തിയത്. നെഗറിന്റെ മരണവുമായി തങ്ങള്‍ക്ക് ബന്ധമില്ലെന്നും, സംഭവത്തില് അന്വേഷണം നടത്തുമെന്നും താലിബാന് വക്താക്കള് ബിബിസിയോട് പറഞ്ഞു.\nമുന്‍സര്‍ക്കാരിന്റെ ഭാഗമായി പ്രവര്‍ത്തിച്ചിരുന്നവര്‍ക്ക് താലിബാന് പൊതുമാപ്പ് പ്രഖ്യാപിച്ചിട്ടുണ്ടെന്നും, നെഗറിന്റെ കൊലപാതകം വ്യക്തിവൈരാഗ്യം മൂലമോ മറ്റോ ആയിരിക്കുമെന്നായിരുന്നു വക്താവ് സബിയുള്ള മുജാഹീദിന്റെ വാദം.\nസാധാരണ ദിവസത്തില് നിന്ന് എല്ലാം തകര്‍ന്ന നിമിഷം; അഫ്ഗാന് പലായനം സിനിമയാക്കാന് സഹ്‌റാ കരിമി


പെരിയ ഇരട്ടക്കൊലപാതകം; കേസ് സിബിഐക്ക് കൈമാറണമെന്ന ഉത്തരവ് നടപ്പാക്കാത്ത കേരള പൊലീസിനും ഡിജിപിക്കും ഹൈക്കോടതിയുടെ രൂക്ഷവിമർശനം\nBy : 24 Web Desk October 23, 2019 comments\nപെരിയ ഇരട്ടക്കൊല കേസ് സിബിഐക്ക് കൈമാറാൻ ഉത്തരവിട്ടിട്ടും അതു നടപ്പാക്കാത്ത കേരള പൊലീസിനും ഡിജിപിക്കും ഹൈക്കോടതിയുടെ രൂക്ഷവിമർശനം. കോടതി ഉത്തരവുകൾ നടപ്പാക്കേണ്ട ബാധ്യത സംസ്ഥാന സർക്കാരിനും കേരള പൊലീസിനുമുണ്ടെന്ന് ഹൈക്കോടതി പറഞ്ഞു. ഡിജിപിയുടെ നടപതി കൃത്യവിലോപമാണെന്നും ഹൈക്കോടതി ചൂണ്ടിക്കാട്ടി.\nഅന്വേഷണം സിബിഐക്ക് കൈമാറുന്നത് വൈകുന്നത് ചൂണ്ടിക്കാട്ടി പെരിയയിൽ കൊലപ്പെട്ട ശരത് ലാലിന്റെയും കൃപേഷിന്റെയും മാതാപിതാക്കളാണ് കോടതിയലക്ഷ്യ ഹർജിയുമായി ഹൈക്കോടതിയെ സമീപിച്ചത്. സെപ്തംബർ 30നാണ് കേസ് സിബിഐക്ക് കൈമാറണമെന്ന് ഹൈക്കോടതി ഉത്തരവിടുന്നത്. അന്വേഷണം നീതിപൂർവമായിരുന്നില്ലെന്ന് ചൂണ്ടിക്കാട്ടിയാണ് കേസ് സിബിഐക്ക് വിട്ടത്. ക്രൈംബ്രാഞ്ച് സമർപ്പിച്ച കുറ്റപത്രം ഹൈക്കോടതി റദ്ദാക്കിയിരുന്നു.\nRead Also : പെരിയ ഇരട്ടക്കൊലക്കേസ് സിബിഐക്ക്\nകാസർഗോട്ടെ പുല്ലൂർ പെരിയ പഞ്ചായത്തിലെ കല്ലിയോട്ടുവച്ചാണ് യൂത്ത് കോൺഗ്രസ് പ്രവർത്തകരായ ശരത് ലാലിനും കൃപേഷിനും വെട്ടേറ്റത്. ഫെബ്രുവരി 17നാണ് സംഭവം. പെരുങ്കളിയാട്ടത്തിന്റെ സംഘാടകസമിതി യോഗത്തിന് ശേഷം ബൈക്കിൽ വീട്ടിൽ പോകുന്നതിനിടെയായിരുന്നു ഇരുവർക്കും നേരെ ആക്രമണമുണ്ടായത്. ജീപ്പിലെത്തിയ അക്രമി സംഘം ബൈക്ക് ഇടിച്ചിട്ടശേഷം ഇരുവരെയും വെട്ടുകയായിരുന്നു.\nRead more on: periya | PERIYA MURDER CASE\nപെരിയ ഇരട്ടക്കൊലപാതകം : എട്ടാം പ്രതിയുടെ ജാമ്യാപേക്ഷ ഹൈക്കോടതി തള്ളി\nപെരിയ ഇരട്ടക്കൊല നടന്ന കല്യോട്ട് ജയമുറപ്പിച്ച് യുഡിഎഫ്\nപെരിയ ഇരട്ടക്കൊലപാതകം പുനരാവിഷ്കരിച്ച് സിബിഐ; സംഭവ സ്ഥലത്തുൾപ്പെടെ പരിശോധന\nപെരിയ ഇരട്ടകൊലപാതകം; സിബിഐ സംഘം ഇന്ന് പെരിയയിലെത്തും


'ഞാൻ ബിസിനസുകാരന് തന്നെയാണ്; മരക്കാർ ഒടിടി റിലീസിന് കരാര് ഒപ്പിട്ടിരുന്നില്ല': മോഹന്‍ലാല് | Entertainment | Movies | Muziriz Post\nകാത്തിരിപ്പുകള്‍ക്ക് വിരാമമിട്ട് ഡിസംബര് 2-ന് മരക്കാര് അറബിക്കടലിന്റെ സിംഹം ലോകവ്യാപകമായി റിലീസിനെത്തുകയാണ്. ചിത്രവുമായി ബന്ധപ്പെട്ട് ഓരോ ദിവസവും ഓരോ വിവാദങ്ങളാണ് ഉയര്‍ന്നു വരുന്നത്. എന്നാല് സിനിമയുമായി ബന്ധപ്പെട്ട വിവാദങ്ങളോട് ആദ്യമായി പ്രതികരിച്ചിരിക്കുകയാണ് മോഹന്‍ലാല്. 'തിയറ്റര് റിലീസിന് ശേഷമാണ് ഒടിടിയിലേക്ക് സിനിമ നല്‍കാനിരുന്നത്. എന്‍റെ ഉദ്ദേശശുദ്ധിയെ സംശയിച്ചവരോട് ഒന്നും പറയാനില്ല. താന് ബിസിനസുകാരന് തന്നെയാണ്. 100 കോടി മുടക്കിയാല് 105 കോടി കിട്ടണം എന്ന് കരുതുന്നതില് എന്താണ് തെറ്റ്? - മോഹന്‍ലാല് ചോദിച്ചു.\n'ചിത്രം ആദ്യം എവിടെ റിലീസ് ചെയ്യണമെന്ന് തങ്ങള് തീരുമാനിച്ചിട്ട് പോലുമില്ലാത്ത സമയത്താണ് ഒടിടിയില് പ്രദര്‍ശനത്തിനൊരുങ്ങുന്നുവെന്ന വാര്‍ത്തകള് വന്നത്. അത് സത്യമല്ലാത്തതിനാലാണ് അന്ന് പ്രതികരിക്കാതിരുന്നത്. തീയേറ്റര് റിലീസ് തീരുമാനിച്ചതിന് ശേഷമാണ് ഒടിടിയുമായി കരാര് ഒപ്പിട്ടത്. തീര്‍ച്ചയായും തീയേറ്റര് റിലീസിന് ശേഷം മരക്കാര് ഒടിടിയിലും എത്തും'- മോഹന്‍ലാല് പറഞ്ഞു.\nനേരത്തേ, തിയേറ്റര് ഉടമകളുമായുള്ള തര്‍ക്കത്തെ തുടര്‍ന്ന് ചിത്രം ഒടിടിയില് റിലീസ് ചെയ്യുമെന്ന് മരക്കാറിന്റെ നിര്‍മ്മാതാവ് ആന്റണി പെരുമ്പാവൂര് രംഗത്തുവന്നിരുന്നു. അത് വലിയ പോര്‍വിളികളിലാണ് അവസാനിച്ചത്. നസീറിനും ജയനും ശേഷം മലയാള സിനിമ ഉണ്ടായിരുന്നു എന്നത് മോഹൻലാൽ മനസ്സിലാക്കണം എന്നായിരുന്നു തിയേറ്റര് ഉടമകളുടെ പ്രതികരണം. അത് വാദപ്രതിവാദങ്ങള് കൂടുതല് മൂര്‍ച്ചയുള്ളതാക്കി. ഒടുവില്, സര്‍ക്കാര് ഇടപെട്ടതോടെയാണ് ചിത്രം തിയേറ്ററില്‍തന്നെ റിലീസ് ചെയ്യാന് തീരുമാനമാകുന്നത്.\nപ്രിയദർശൻ സംവിധാനം നിർവഹിക്കുന്ന മരക്കാർ അറബിക്കടലിന്റെ സിംഹം, ആന്റണി പെരുമ്പാവൂർ, സന്തോഷ്.ടി കുരുവിള, റോയ്. സി.ജെ എന്നിവർ ചേർന്നാണ് നിർമ്മിക്കുന്നത്. മോഹൻലാൽ, മഞ്ജു വാര്യർ, കീർത്തി സുരേഷ്, സുനിൽ ഷെട്ടി, അർജ്ജുൻ സർജ, പ്രഭു, മുകേഷ്, സിദ്ദിഖ് തുടങ്ങിയ വൻ താരനിരതന്നെ ചിത്രത്തില് അണിനിരക്കുന്നുണ്ട്.\nmohanlal Muziriz Post Muziriz Post News ott release marakkar


തിരുനാള് ആഘോഷങ്ങളും ആര്‍ഭാടങ്ങളും ഒഴിവാക്കണം -ആര്‍ച്ച്ബിഷപ് ഡോ. ജോസഫ് കളത്തിപ്പറമ്പില് – JEEVANAADAM official newspaper of Roman catholics (latin rite) of Kerala, owned by KRLCBC\nഎറണാകുളം: പ്രളയദുരന്തത്തിനുശേഷം അതിജീവനത്തിന്റെ ഭാഗമായി വരാപ്പുഴ അതിരൂപതയില് തിരുനാള് ആഘോഷങ്ങളും ജൂബിലി ആഘോഷങ്ങളും തീര്‍ത്തും ലളിതമായി നടത്തണമെന്ന് വരാപ്പുഴ ആര്‍ച്ച്ബിഷപ് ഡോ. ജോസഫ് കളത്തിപ്പറമ്പില് ഇടയലേഖനത്തിലൂടെ നിര്‍ദ്ദേശം നല്‍കി. ഈ വര്‍ഷത്തെ വല്ലാര്‍പാടം കാല്‍നട തീര്‍ഥാടനവും മരിയന് കണ്‍വെന്‍ഷനിലും മാറ്റങ്ങള് വരുത്തിയിട്ടുണ്ട്. ആരാധനക്രമം അനുസരിച്ചുള്ള ചടങ്ങുകള് മാത്രമാക്കി ചുരുക്കിയിട്ടുണ്ട്. ജ്ഞാനസ്‌നാനം, ആദ്യകുര്‍ബാന സ്വീകരണം, മനസമ്മതം, വിവാഹം, തിരുപ്പട്ട സ്വീകരണം, നിത്യവ്രതവാഗ്ദാനം മുതലായവ തികച്ചും ലളിതമായി നടത്താന് എല്ലാവരും പരിശ്രമിക്കണമെന്നും ആര്‍ച്ച്ബിഷപ് ആഹ്വാനം ചെയ്തു. ഇത്തരത്തില് സ്വരൂപിക്കുന്ന തുക പ്രളയബാധിത പ്രദേശങ്ങളുടെ പുനര്‍നിര്‍മാണ പ്രവര്‍ത്തനങ്ങള്‍ക്കായി ഉപയോഗിക്കണം. അതിന്റെ ഭാഗമായി നേരത്തെ അതിരൂപതയിലെ വൈദികര് തങ്ങളുടെ ഒരു മാസത്തെ അലവന്‍സ് പുനരുദ്ധാരണ പ്രവര്‍ത്തനങ്ങള്‍ക്ക് നല്‍കിയിരുന്നു.\nരക്ഷാപ്രവര്‍ത്തനങ്ങളുടെ ഭാഗമായും അതിനുശേഷവും എല്ലാ മേഖലകളിലും വരാപ്പുഴ അതിരൂപതയുടെ നേതൃത്വത്തില് ശക്തമായ ഇടപെടല് നടത്തുകയും നാനാജാതി മതസ്ഥര്‍ക്ക് ആശ്വാസമായി പ്രവര്‍ത്തിക്കുകയും ചെയ്ത എല്ലാവര്‍ക്കും ഇടയലേഖനത്തില് നന്ദി രേഖപ്പെടുത്തി. അതിരൂപതയുടെ സാമൂഹ്യസേവന വിഭാഗമായ എറണാകുളം സോഷ്യല് സര്‍വ്വീസ് സൊസൈറ്റിയുടെ നേതൃത്വത്തില് പ്രളയബാധിത പ്രദേശങ്ങളിലെ സാമ്പത്തികമായി പിന്നോക്കം നില്‍ക്കുന്ന നാനാജാതി മതസ്ഥരായ 25,000 കുടുംബങ്ങള്‍ക്കായി അരി, പലവ്യ\nഞ്ജനം എന്നിവ ഉള്‍പ്പെടെ അവശ്യസാധനങ്ങളുടെ കിറ്റ് വിതരണം ചെയ്തിരുന്നു. ദുരിതാശ്വാസ പ്ര\nവര്‍ത്തനങ്ങളുടെ ഭാഗമായി 212 ക്യാമ്പുകളിലേക്ക് ഭക്ഷണം, മരുന്ന്, പായ, അരി, പലവ്യഞ്ജനം, കുടിവെള്ളം, വസ്ത്രങ്ങള് എന്നിവ എ\nത്തിച്ചു നല്‍കിയതിന് പുറമെയാണിത്.\nവല്ലാര്‍പാടം തീര്‍ഥാടനത്തില് രണ്ടുഭാഗത്തുനിന്നുമുള്ള കാല്‍നട ജപമാലയാത്ര ഉണ്ടായിരിക്കുന്നതല്ല. എന്നാല് സെപ്തംബര് വൈകിട്ട് 4.30ന് വല്ലാര്‍പാടം ബസിലിക്ക പള്ളിയില് തീര്‍ഥാടനത്തോടനുബന്ധിച്ചുള്ള സമൂഹദിവ്യബലി ഉണ്ടായിരിക്കും. തുടര്‍ന്ന് അടിമസമര്‍പ്പണവും നടക്കും. ഇതില് സംബന്ധിക്കുന്നതിനായി സാധിക്കുന്ന എല്ലാവര്‍ക്കും വല്ലാര്‍പാടം ബസിലിക്കയില് നേരിട്ട് എത്തിച്ചേരാവുന്നതാണ്. അതിന് സഹായകമായ രീതിയില് ഇടവകകളില് ഉച്ചകഴിഞ്ഞുള്ള തിരുക്കര്‍മങ്ങളും മറ്റു പരിപാടികളും ഒഴിവാക്കുന്നത് ഉചിതമായിരിക്കും. ആഘോഷമായ പന്തലും മറ്റു സജ്ജീകരണങ്ങളും ഒരുക്കുന്നില്ല. ഇതിനുവേണ്ടിയെല്ലാം ചിലവാക്കേണ്ടിയിരുന്ന തുക ദുരിതാശ്വാസപ്രവര്‍ത്തനങ്ങള്‍ക്കായി വിനിയോഗിക്കും. നമ്മള് എല്ലാവരും അന്യോന്യം കൈത്താങ്ങാകണം. കരുണയുടെ മുഖമുള്ള ദൈവം ഈ മഹാപ്രളയത്തിന്റെ കെടുതികള് അനുഭവിക്കുന്ന എല്ലാ കുടുംബങ്ങളെയും പൂര്‍വ്വസ്ഥിതി കൈവരിക്കാന് നിശ്ചയമായും അനുഗ്രഹിക്കും. അതിനായി നമുക്ക് ആത്മാര്‍ത്ഥമായി പ്രാര്‍ത്ഥിക്കാനും, അലിവോടെ പ്രവര്‍ത്തിക്കാനും ആര്‍ച്ച്ബിഷപ് ആഹ്വാനം ചെയ്തു.


സ്ഥാപനങ്ങള് സൈബര്‍സുരക്ഷ വര്‍ധിപ്പിക്കണമെന്ന് അധികൃതര് | Cyber Security\nസ്ഥാപനങ്ങള് സൈബര്‍സുരക്ഷ വര്‍ധിപ്പിക്കണമെന്ന് അധികൃതര്\nഖത്തര് ന്യൂസ് ഏജന്‍സിയുടെ വെബ്‌സൈറ്റ് ഹാക്കിങ് സംബന്ധിച്ച വാര്‍ത്താസമ്മേളനത്തോട് അനുബന്ധിച്ചാണ് സൈബര്‍സുരക്ഷ വര്‍ധിപ്പിക്കാന് നിര്‍ദേശം നല്‍കിയത്.\nദോഹ: രാജ്യത്തെ എല്ലാ സര്‍ക്കാര്, സ്വകാര്യസ്ഥാപനങ്ങളും ഡിജിറ്റല് സുരക്ഷാനിലവാരം ശക്തിപ്പെടുത്തണമെന്ന് സൈബര് സുരക്ഷാ അധികൃതര്.\nസൈബര് ആക്രമണങ്ങളെ പ്രതിരോധിക്കാന് പര്യാപ്തമായ വിധം സുരക്ഷവര്‍ധിപ്പിക്കണമെന്ന് ആഭ്യന്തരമന്ത്രാലയത്തിലെ ഇന്‍ഫര്‍മേഷന് സുരക്ഷാവകുപ്പ് അസി. ഡയറക്ടര് ക്യാപ്റ്റന് ഓത്ത്മാന് സലേം അല് ഹമ്മൂദ് നിര്‍ദേശിച്ചു. ഖത്തര് ന്യൂസ് ഏജന്‍സിയുടെ വെബ്‌സൈറ്റ് ഹാക്കിങ് സംബന്ധിച്ച വാര്‍ത്താസമ്മേളനത്തോട് അനുബന്ധിച്ചാണ് സൈബര്‍സുരക്ഷ വര്‍ധിപ്പിക്കാന് നിര്‍ദേശം നല്‍കിയത്.\nവിദഗ്ധരായ ഐ.ടി. സംഘത്തിന്റെ സഹായത്തോടെ സൈബര് സുരക്ഷാ സംവിധാനം നവീകരിക്കുന്നതിലൂടെ അപകടസാധ്യത കുറയ്ക്കാന് കഴിയും. കഴിഞ്ഞ ചൊവ്വാഴ്ച ഖത്തര് റേഡിയോയുടെ വെബ്‌സൈറ്റ് ഹാക്ക് ചെയ്ത് വ്യാജവാര്‍ത്തകള് പ്രസിദ്ധീകരിച്ചിരുന്നു.\nഎന്നാല് വളരെവേഗത്തില് തന്നെ റേഡിയോയിലെ ഐ.ടി. വിഭാഗത്തിന് വെബ്‌സൈറ്റിന്റെ നിയന്ത്രണം തിരിച്ചുപിടിക്കാനും വ്യാജവാര്‍ത്തകള് നീക്കാനും കഴിഞ്ഞു. മേയ് 24-ന് ഖത്തര് ന്യൂസ് ഏജന്‍സിയുടെ വെബ്‌സൈറ്റ് ഹാക്ക് ചെയ്തതിന് ശേഷം അല് ജസീറയുടേയും ഖത്തര് ടെലിവിഷന്റെയും വെബ്‌സൈറ്റ് ഹാക്ക് ചെയ്യാന് ശ്രമം നടത്തിയിരുന്നു.


‘ആ കുഞ്ഞിന്റെ ജീവൻ ഞങ്ങളുടെ കയ്യിലായിരുന്നു’: കാൻസര് ബാധിതനായ കുഞ്ഞിന് ഇരട്ടകളുടെ മൂലകോശദാനം | stem cell donors | Feature\nSaturday 11 September 2021 12:55 PM IST\n‘ആ കുഞ്ഞിന്റെ ജീവൻ ഞങ്ങളുടെ കയ്യിലായിരുന്നു’: കാൻസര് ബാധിതനായ കുഞ്ഞിന് ഇരട്ടകളുടെ മൂലകോശദാനം\nമിന്നാമിന്നിയുെട നുറുങ്ങുവെട്ടം എന്നല്ലേ നമ്മൾ പറയാറ്. എന്നാൽ ഈ മിന്നാമിന്നിയുെട നുറുങ്ങുവെട്ടം വെളിച്ചമേകിയത് ഒരു ഏഴു വയസ്സുകാരനാണ്. ഇതു മിന്നയുെടയും മിന്നിയുെട അനുഭവമാണ്. കേരളത്തിലെ മൂലകോശ ദാതാക്കളായ ആദ്യ ഇരട്ടകളാണ് മിന്ന ഷാജി, മിന്നി ഷാജി. മൂവാറ്റുപുഴ സ്വദേശികളാണിവർ. ഈ കോവിഡ് കാലത്താണ് രക്താർബുദം ബാധിച്ച, േകരളത്തിനു പുറത്തുള്ള ഏഴു വയസ്സുള്ള കുട്ടിക്കു മൂലകോശം ദാനം നൽകിയത്. ഒരാളുെട മാത്രം മതിയായിരുന്നതിനാൽ മിന്നയാണ് ദാതാവായത്. മൂലകോശം നൽകാൻ തയാറായി മിന്നിയും ഒപ്പം നിന്നു. .\nസൂചി കണ്ടാൽ കരയും !\nസൂചി കാണുന്നതേ ഞങ്ങൾക്കു പേടിയാണ്. ശരിക്കും ഫോബിയ തന്നെ. ഇന്നേ വരെ രക്തദാനവും നടത്തിയിട്ടില്ല. എഞ്ചിനിയറിംഗിനു പഠിക്കവെ 2017ൽ ദാത്രി എന്ന സംഘടന ഞങ്ങളുെട കോളജിൽ ഒരു ക്യാമ്പ് സംഘടിപ്പിച്ചു. മൂലകോശദാനത്തെ പ്രോത്സാഹിപ്പിക്കാൻ വേണ്ടി പ്രവർത്തിക്കുന്ന സംഘടനയാണത്. അതുവരെ രക്തദാനത്തെ കുറിച്ചല്ലാതെ മൂലകോശ ദാനത്തെ കുറിച്ചു ഞങ്ങൾക്കു അറിവില്ലായിരുന്നു. ആ ക്യാമ്പിലൂെട അതിനെ കുറിച്ചു വ്യക്തമായി മനസ്സിലായി. ഒരു വ്യക്തിയെ മരണത്തിൽ നിന്ന് രക്ഷിക്കാനുള്ള അവസാന മാർഗമാണ് മൂലകോശദാനം എന്നു അറിഞ്ഞു. ക്യാമ്പിനൊപ്പം തന്നെ ദാത്രിയിൽ ദാതാവായി റജിസ്റ്റർ ചെയ്യാനും സൗകര്യം ഉണ്ടായിരുന്നു. അങ്ങനെ ഞങ്ങൾ രണ്ടുപേരും റജിസ്റ്റർ െചയ്തു. പിന്നീട് അതിനെ കുറിച്ചു മറന്നുപോയി. പഠനം കഴിഞ്ഞ ജോലി കിട്ടി, ബെംഗളൂരുവിലേക്കു പോയി. ഇപ്പോൾ കൊച്ചി ഇൻഫോപാർക്കിൽ ഐബിഎസ്സിലാണ് ജോലി െചയ്യുന്നത്.\nദാത്രിയിൽ നിന്നു വിളി\nരണ്ട് മാസം മുൻപാണ് കോളജിലെ ഞങ്ങളുെട സീനിയറും ദാത്രിയുെട വോളന്റിയറുമായ അതുല്യ ചേച്ചിയുെട ഫോൺ വരുന്നത്. രക്താർബുദം ബാധിച്ച ഒരു കുട്ടിക്കു ഞങ്ങളുെട മൂലകോശം മാച്ച് െചയ്യുന്നു എന്ന്. മൂലകോശം ദാനം െചയ്യാൻ സാധിക്കുമോ എന്നു ചോദിച്ചു. ഞങ്ങൾ തയാറാണ് എന്നു പറയാൻ രണ്ടാമതൊന്നു ആലോചിക്കേണ്ടി വന്നില്ല. കാരണം ഒരു കുരുന്നിന്റെ ജീവനാണ് ഞങ്ങളുെട കയ്യിൽ. എന്നാൽ വീട്ടുകാരോട് വിഷയം അവതരിപ്പിക്കണമായിരുന്നു. അവർക്കു മൂലകോശദാനത്തെ കുറിച്ചു വലിയ അറിവില്ലായിരുന്നു. അതിന്റെ ഭാഗമായി അമ്മയെ കൊച്ചി അമൃത ആശുപത്രിയിലെ ഡോക്ടറുമായി സംസാരിക്കാൻ അവസരം ഉണ്ടാക്കി. എന്താണ് മൂലകോശദാനമെന്നും പാർശ്വഫലങ്ങൾ ഒന്നും ഉണ്ടാവില്ലെന്നും ഡോക്ടർ അമ്മയ്ക്കു വ്യക്തിമായി മനസ്സിലാക്കി കൊടുത്തു. അങ്ങനെ അച്ഛനും അമ്മയും സമ്മതിച്ചു.\nകോവിഡ് കാലമായതിനാൽ ആശുപത്രി യാത്രയൊക്കെ കരുതലോടെ ആയിരുന്നു. മൂലകോശം എടുക്കുന്നതിനു മുൻപ് അഞ്ച് ദിവസം തുടർച്ചയായ കുത്തിവയ്പ്പും മറ്റും പരിശോധനകളും ഉണ്ടാകും. എക്സ്റേ, ഇസിജി, രക്തപരിശോധനകൾ എല്ലാം നടത്തി. പരിശോധനാ ഫലങ്ങൾ ഒക്കെ ആണെങ്കിൽ മാത്രമെ അഞ്ച് ദിവസത്തെ കുത്തിവയ്പ്പു തുടങ്ങൂ. ഒരാഴ്ച കഴിഞ്ഞപ്പോൾ കുത്തിവയ്പ്പു തുടങ്ങി. ദാത്രിയുെട തന്നെ ലാബിലെ െടക്നീഷൻ വീട്ടിൽ വന്നു ഞങ്ങൾക്കു കുത്തിവയ്പ്പു നൽകി. പുറംവേദന, ശരീരവേദന എന്നിവ ഉണ്ടാകും എന്നു ഡോക്ടർ പറഞ്ഞിരുന്നു.\nമിന്നയും മിന്നിയും മൂലകോശദാനത്തിനുള്ള എല്ലാ നടപടികളും പൂർത്തിയാക്കിയെങ്കിലും മിന്ന മാത്രം െചയ്താൽ മതിയാവും എന്നു തീരുമാനിച്ചിരുന്നു. എന്തെങ്കിലും കാരണവശാലും മിന്നയ്ക്കു നൽകുന്നതിൽ തടസ്സം നേരിടുകയോ മതിയാവാതെ വന്നാലോ മിന്നി െചയ്യാം എന്നും. മൂലകോശം നൽകിയ ദിവസത്തെ കുറിച്ചു മിന്നയ്ക്കു പറയാൻ ഉള്ളത് വായിക്കാം.\n28ാം തീയതി ഒാഗസ്റ്റിനാണ് ഡേറ്റ് തീരുമാനിച്ചത്. അമൃത ആശുപത്രിയിൽവച്ചു തന്നെ. അമ്മയ്ക്കും അച്ഛനും ഞങ്ങളുെട കൂടെ വരാൻ സാധിച്ചില്ല. എന്നെയും മിന്നിയെയും അതുല്യ ചേച്ചിയാണ് കൊണ്ടുപോയത്. രാവിെല ആശുപത്രിയിൽ എത്തി. അകത്തേ മുറിയിലേക്കു എന്നെ മാത്രമെ കയറ്റിയൂള്ളൂ. മിന്നി പുറത്തുനിന്നു. ഒറ്റയ്ക്കു മുറിയിൽ കയറിയപ്പോൾ ചെറിയൊരു ഭയം തോന്നി. ആദ്യം വലത്തെ കയ്യിൽ നിന്ന് എടുക്കാൻ നോക്കിയപ്പോൾ ശരിയായില്ല. പിന്നീട് ഇടതുകയ്യിൽ നിന്ന് എടുത്തു. ഇടയ്ക്കു കാൽസ്യത്തിന്റെ അളവു കുറഞ്ഞു വിറയൽ വന്നു. അപ്പോൾ കാൽസ്യം കയറ്റേണ്ടിവന്നു. 5-6 മണിക്കൂർ എടുത്തു എല്ലാം കഴിഞ്ഞപ്പോൾ. കുറച്ചധികം ക്ഷീണം ഉണ്ടായിരുന്നു.\nഇടതുകയ്യിൽ നീര് പോലെ ഉണ്ടായിരുന്നു. എല്ലാം കഴിഞ്ഞ് തിരികെ വരുമ്പോഴാണ് ദാത്രിയിൽ നിന്ന് വിളി വരുന്നത്. കൗണ്ട് വളരെ കുറവാണ്. വീണ്ടും നൽകാൻ കഴിയുമോ എന്ന്. ഒന്നുകിൽ തൊട്ടടുത്ത ദിവസം ചെയ്യാം. അല്ലെങ്കിൽ ഒരു മാസമൊക്കെ കഴിഞ്ഞ് മതി. ഒരു മാസം കഴിഞ്ഞാണെങ്കിൽ അഞ്ച് ദിവസത്തെ കുത്തിവയ്പ്പു തുടങ്ങി എല്ലാം ആദ്യംമുതൽക്കെ ചെയ്യാൻ തുടങ്ങണം. മാത്രമല്ല ആദ്യം ശേഖരിച്ച മൂലകോശം ഉപയോഗിക്കാനും സാധിക്കില്ല. തൊട്ടടുത്ത ദിവസമായതിനാൽ തന്നെ എന്റെ ഇടത്തേ കയ്യിൽ നിന്നും എടുക്കാൻ സാധിക്കില്ല. കാലിൽ നിന്നു വേണം എടുക്കാൻ. അതുകൊണ്ട് ഒരു ദിവസത്തെ ആശുപത്രിവാസം വേണ്ടിവരും. വീട്ടിൽ എത്തിയുടൻ അച്ഛനോടും അമ്മയോടും വിവരം പറഞ്ഞു. അവർ എതിരു പറഞ്ഞില്ല.\nഅങ്ങനെ അടുത്ത ദിവസം വീണ്ടും ആശുപത്രിയിൽ എത്തി മൂലകോശം നൽകി. കാലി‍ൽ നിന്നു ആയതിനാൽ എല്ലാം കഴിഞ്ഞ് നാല് മണിക്കൂർ കഴിഞ്ഞശേഷമെ നടക്കാൻ സാധിക്കുമായിരുന്നുള്ളൂ. മിന്നിയും അതുല്യ ചേച്ചിയും ഒപ്പമുണ്ടായിരുന്നു. അടുത്ത ദിവസം രാവിലെ 10 മണി ആയപ്പോഴെക്കും ഡിസ്ചാർജ് െചയ്തു. വീട്ടിൽ വന്നപ്പോൾ ഞങ്ങൾക്കു വേണ്ടി കേക്ക് ഒക്കെ ഉണ്ടാക്കി കാത്തിരിക്കുകയായിരുന്നു വീട്ടുകാർ.\nപത്രത്തിൽ വാർത്ത വന്നപ്പോഴാണ് എല്ലാവരും അറിയുന്നത്. വാർത്ത വന്നശേഷം ഞങ്ങളുെട ഫോണിനു വിശ്രമമില്ലായിരുന്നു. പലരും ദാത്രിയിൽ ദാതാവായി ചേർന്നുകൊണ്ടുള്ള ഫോമിന്റെ ഫോട്ടോ അയച്ചുതന്നു. മൂലകോശം ദാനം െചയ്യാൻ പേടിയുണ്ടായിരുന്നവർ ഞങ്ങളുെട വാർത്ത കണ്ടു പേടിയെല്ലാം കളഞ്ഞ് ദാനത്തിനായി മുന്നോട്ടുവന്നതായി ദാത്രിയിലെ അംഗങ്ങൾ പറഞ്ഞു. ഒരുപാട് പേർക്കു ഞങ്ങൾ പ്രചോദനമായി എന്നറിഞ്ഞപ്പോൾ ഞങ്ങൾ അനുഭവിച്ച ബുദ്ധിമുട്ടും വേദനയും എല്ലാം മനസ്സിൽ നിന്നു മാഞ്ഞുപ്പോയി.\nആയവന ഗ്രാമപഞ്ചായത്ത് മുൻ വൈസ് പ്രസിഡന്റും മെബറുമായ ഷാജി നീരോലിയ്ക്കലിന്റെയും ഷൈനിയുെടയും മക്കളാണ് മിന്നയും മിന്നിയും. ഇവർക്കു ഒരു ഇളയ സഹോദരി കൂടിയുണ്ട്, മിന്നു ഷാജി.


ഗണേഷ് കുമാറിന്റേത് ഭരണഘടനാ ലംഘനം; പരാതിയുമായി വിമണ് ഇന് സിനിമ കളക്ടീവ്-women in cinema collective complains against kb ganesh kumar\n'ഗണേഷ് കുമാറിന്റേത് ഭരണഘടനാ ലംഘനം'; പരാതിയുമായി വിമണ് ഇന് സിനിമ കളക്ടീവ്\nനടി ആക്രമിക്കപ്പെട്ട കേസില് ദിലീപിനെ പിന്തുണച്ച ഗണേഷ് കുമാറിന്റെ നടപടി പദവി ദുരുപയോഗം ചെയ്യുന്നതിന് തുല്യമാണെന്നും ഡബ്ല്യൂസിസി ആരോപിച്ചു\nതിരുവനന്തപുരം: കെ.ബി.ഗണേഷ് കുമാര് എംഎല്‍എയ്‌ക്കെതിരെ സ്പീക്കര്‍ക്ക് പരാതി നല്‍കുമെന്ന് വുമണ് ഇന് സിനിമ കളക്ടീവ്. എംഎല്‍എ നടത്തിയത് ഭരണഘടനാ ലംഘനമാണെന്നും, നടി ആക്രമിക്കപ്പെട്ട കേസില് ദിലീപിനെ പിന്തുണച്ച ഗണേഷ് കുമാറിന്റെ നടപടി പദവി ദുരുപയോഗം ചെയ്യുന്നതിന് തുല്യമാണെന്നും ഡബ്ല്യൂസിസി ആരോപിച്ചു.\nകഴിഞ്ഞ ദിവസമാണ് ഗണേഷ് കുമാര് എംഎല്‍എ ദിലീപിനെ ജയിലില് എത്തി സന്ദര്‍ശിച്ചത്. നടി ആക്രമിക്കപ്പെട്ട കേസിന്റെ അന്വേഷണത്തില് തെറ്റു പറ്റിയിട്ടുണ്ടെങ്കില് തിരുത്താന് മുഖ്യമന്ത്രി തയാറാകണമെന്നായിരുന്നു ഗണേഷ് കുമാറിന്റെ പ്രതികരണം. ദിലീപിന്റെ സഹായം സ്വീകരിച്ചവര് ആപത്ത് കാലത്ത് കൈവിടരുതെന്നും ഗണേഷ് പറഞ്ഞു. ഒരാളെ കോടതി കുറ്റവാളിയാണെന്ന് പറയുംവരെ ദിലീപ് നിരപരാധിയാണെന്ന് അദ്ദേഹം മാധ്യമങ്ങളോട് പ്രതികരിച്ചു.\nഅതേസമയം, ദിലീപിന് അനുകൂലമായ പ്രസ്താവന നടത്തിയ എംഎല്‍എയ്‌ക്കെതിരെ പൊലീസും രംഗത്തെത്തിയിരുന്നു. ഗണേഷിന്റെ പ്രസ്താവന ആസൂത്രിതവും സാക്ഷികളെ സ്വാധീനിക്കുന്നതുമാണ്. ജയിലില് സിനിമാക്കാര് കൂട്ടമായെത്തിയത് സംശയാസ്പദമാണെന്നും ഇക്കാര്യത്തില് കോടതി അടിയന്തരമായി ഇടപെടണമെന്നും ചൂണ്ടിക്കാട്ടി അന്വേഷണസംഘം അങ്കമാലി കോടതിയില് റിപ്പോര്‍ട്ട് നല്‍കി.\nTags: Dileep, Ganesh Kumar, Women in Cinema Collective\nമാറാട് വിഷയത്തിൽ മതസൗഹാർദ്ദം തകർക്കുന്ന നിലയിൽ സംസാരിച്ചു; ശശികലയ്ക്ക് എതിരെ കേസ്


ഹജ്ജ് കഴിഞ്ഞു മടങ്ങിയെത്തിയവര് വീണ്ടും പണം നല്‍കേണ്ടി വന്നേക്കും\nWed Jan 23 2019 15:02:52 GMT+0530 (IST)\nകരിപ്പൂര്: രൂപയുടെ മൂല്യം ഇടിഞ്ഞതിനെ തുടര്‍ന്ന് ഈ വര്‍ഷം സംസ്ഥാന ഹജ്ജ് കമ്മിറ്റി—ക്കു കീഴില് ഹജ്ജിനു പോയി മടങ്ങിയെത്തിയവരുടെ വിമാന നിരക്കില് വര്‍ധനയെന്നു കേന്ദ്ര ഹജ്ജ് കമ്മിറ്റിയുടെ പുതിയ സര്‍ക്കുലര്. നെടുമ്പാശ്ശേരിയില് നിന്ന് ഈ വര്‍ഷം ഹജ്ജിനു പോയി മടങ്ങിയെത്തിയ കേരളം, ലക്ഷദ്വീപ്, മാഹി ഹാജിമാര് 6,205 രൂപയാണ് വിമാന നിരക്കില് അധികം നല്‍കേണ്ടിവരുക.\nവിമാനക്കമ്പനികള് ഹജ്ജ് കരാര് ഒപ്പിടുന്നതും വിമാന ടിക്കറ്റ് നിരക്ക് ഈടാക്കുന്നതും ഡോളര് നിരക്കിലാണ്. ഡോളറിന് 65 രൂപ പ്രകാരമാണ് ഹജ്ജ് സര്‍വീസ് വിമാനക്കമ്പനികള് നിശ്ചയിച്ചിരിക്കുന്നത്. എന്നാല്, ഇതിനു ശേഷം വിനിമയ നിരക്കിലുണ്ടായ ക്രമാതീതമായ അന്തരമാണ് വിമാന നിരക്ക് കൂട്ടേണ്ടിവന്നത്. ജൂലൈ എട്ടിന് വിമാന ടിക്കറ്റ് നല്‍കുമ്പോള് 30 ശതമാനം വര്‍ധിച്ച് ഡോളര് 68.72 ആയി ഉയര്‍ന്നിരുന്നു. ആഗസ്തില് 69.45ഉം സപ്തംബറില് 71.12 രൂപയായും ഈ മാസം 74.13 രൂപയിലുമെത്തി. ഇതു പ്രകാരം നെടുമ്പാശ്ശേരിയില് ഹജ്ജിനു പോയവര് 65,318.83 രൂപ വിമാന നിരക്കും 18 ശതമാനം ജിഎസ്ടിയായി 11,757.39 രൂപയും 3572 രൂപ വിമാനത്താവള ടാക്‌സും ഉള്‍െപ്പടെ 80,648.22 രൂപയാണ് നല്‍കേണ്ടത്. എന്നാല്, ഹാജിമാര് ഈ നിരക്കില് 74,443 രൂപയാണ് നല്‍കിയത്. ശേഷിക്കുന്ന 6,205 രൂപയാണ് അധികമായി നല്‍കേണ്ടി വരുക. അതേസമയം, ഹാജിമാര് ഈ തുക എങ്ങനെ അടയ്ക്കണമെന്നതിനെക്കുറിച്ച് സര്‍ക്കുലറില് വ്യക്തമാക്കുന്നില്ല.\n10 വര്‍ഷം മുമ്പ് 4225 രൂപ ഇവ്വിധത്തില് ഹാജിമാരില് നിന്നു കേന്ദ്രം ഈടാക്കിയിരുന്നു. അതേസമയം, തീര്‍ത്ഥാടകര്‍ക്ക് തുക മടക്കി നല്‍കിയ സംഭവങ്ങളുമുണ്ടായിട്ടുണ്ട്. കേരളത്തില് നിന്ന് ഈ വര്‍ഷം ലക്ഷദ്വീപ്, മാഹി ഉള്‍പ്പെടെ 12,000 പേരാണ് ഹജ്ജിനു പോയത്. ഹജ്ജ് സബ്‌സിഡി നിര്‍ത്തലാക്കിയതിനു ശേഷമുള്ള ആദ്യ ഹജ്ജ് സീസണില് വീണ്ടും തുക നല്‍കുന്നത് തീര്‍ത്ഥാടകര്‍ക്ക് കനത്ത തിരിച്ചടിയാവും.


നടിമാര് കിടക്ക പങ്കിട്ടിട്ടുണ്ടാവാം !! കൂടെ കിടന്നവരെ കുറിച്ച് എന്തു പറയണം? !! - പത്മപ്രിയ - M Today Online\nമലയാള സിനിമയിൽ ശക്തമായ ഒരുപാട് സ്ത്രീ കഥാപാത്രങ്ങൾ ചെയ്ത നടിയാണ് പത്മപ്രിയ. എന്നാൽ ഇപ്പോൾ നടി സിനിമ മേഖലയിൽ അപ്രതിക്ഷിതമായിരിക്കുകയാണ്. അമൽ നീരദ് ചിത്രം ഇയ്യോബിന്റെ പുസ്തകത്തിൽ ശക്തമായ കഥാപാത്രം ചെയ്തതോടെ പത്മപ്രിയ എന്ന നടിയുടെ ഗ്രാഫ് ഉയരുകയായിരുന്നു. സിനിമ മേഖലയിൽ കാസ്റ്റിംഗ് കൗച്ച് തുറന്നു പറഞ്ഞ നടി ഏറെ വാർത്തകൾ സൃഷ്ട്ടിച്ചിരുന്നു. സിനിമ മേഖലയിൽ ഇപ്പോഴും പെൺ കഥാപാത്രങ്ങളെ നല്ല രീതിയിൽ അവതരിപ്പിക്കാൻ മലയാളത്തിലെ സംവിധായകർ ഇപ്പോഴും പഠിച്ചിട്ടില്ലെന്നാണ് നടി ഉന്നയിക്കുന്നത്. എന്നാൽ പുരുഷ കഥാപാത്രങ്ങൾ അവതരിപ്പിക്കുന്നതിൽ സംവിധായകർ നല്ല മാറ്റം സംഭവിച്ചിട്ടുണ്ടെന്ന് പത്മപ്രിയ പറയുന്നു. സ്വകര്യ മാധ്യമത്തിനോട് മനസ് തുറക്കുകയായിരുന്നു നടി.\nഅവയ്‌ലബിള് ആണോ എന്ന് ചോദിച്ചിട്ടുണ്ടോ എന്ന ചോദ്യത്തിനുള്ള പ്രതികരണം ഉണ്ടെന്നായിരുന്നു. ഉണ്ട്. പക്ഷേ സിനിമയില് നിന്നല്ല. അയാള് എന്റെ ഒരു സുഹൃത്താണ്. ഒരു വൈകുന്നേരം മുറിയില് വന്നു. ഞാന് അല്‍പചീനോയുടെ സിനിമ കാണുന്നു. ജയിലില്‍നിന്നു വരുന്ന കാമുകന് അയാളുടെ പഴയ ഗേള്‍ഫ്രണ്ടിനെ കാണുന്ന ഒരു സീന്. അവള് ഒരു സ്ട്രിപ്റ്റീസ് ഷോ ചെയ്യുന്നു. ഞാന് സുഹൃത്തിനോട് പറഞ്ഞു, നോക്കൂ എന്തു മനോഹരമായാണ് ആ സ്ട്രിപ്റ്റീസ് കഥാപാത്രത്തെ പ്രൊജക്റ്റ് ചെയ്തിരിക്കുന്നത്. എന്റെ ആ കമന്റ്, അത് അയാള് ഒരു ക്ഷണമായി എടുത്തു. ഞാന് പറഞ്ഞു. അയ്യോ, ചേട്ടാ, എനിക്ക് താല്‍പര്യമില്ല. ഞാന് ഒരു നടിയാണ്, സിനിമയിലുണ്ട്. അതുകൊണ്ട് മാത്രം ഒരാള്‍ക്ക് ഞാന് നിന്റെ കൂടെ കിടക്ക പങ്കിട്ടോട്ടെ എന്നു ചോദിക്കാനുള്ള അവകാശമുണ്ടോ, ഇല്ല പത്മപ്രിയ പറയുന്നു.


ആലിന് ചുവട് നിരാശരാക്കി ~ ente mongam\nആലിന് ചുവട് നിരാശരാക്കി\nമൊറയൂര് : റോയല് റയിന്‍ബോ അഖിലേന്ത്യാ സെവന്‍സ് ഫുട്ബോള് മത്സരത്തില് ഫിഫ മഞ്ചേരി എതിരില്ലാത്ത രണ്ട് ഗോളുകള്‍ക്ക് കെ സി എ ആലിഞ്ചുവടിനെ പരാജയപ്പെടുത്തി. വളരെ ശാന്തതയോടെ തുടങ്ങിയ കളി ഏതാണ്ട് എട്ടാം മിനിറ്റോടെ ആലിഞ്ചുവട് ചില ആക്രമണ ശൈലി പുറത്തെടുത്തെങ്കിലും വെടിയുണ്ട കണക്കെ ചീറിപ്പാഞ്ഞടുത്ത ഷോട്ടുകള് ഫിഫ മഞ്ചേരിയുടെ ഗോള് കീപ്പര് വെറും തുമ്പിയെ പിടിക്കുന്ന ലാഘവത്തോടെ അദ്ദേഹത്തിന്റെ കൈകളിലൊതുക്കി. കളിയുടെ പത്താം മിനുട്ടില് മഞ്ചേരിയുടെ സ്റ്റോപര് ബാക്ക് റഹൂഫിന് മഞ്ഞക്കാര്‍ഡ് കണ്ടു. തുടര്‍ന്നും ആലിഞ്ചുവട് വിഫലമായ ചില മുന്നേറ്റങ്ങള് നടത്തിയെങ്കിലും പതിനഞ്ചാം മിനിറ്റോടെ കളിയുടെ നിയന്ത്രണം ഫിഫ മഞ്ചേരിയുടെ കൈകളിലായി. ഇരുപത്തൊന്നാം മിനുട്ടില് ഫൌളിനു കിട്ടിയ ഫ്രീകിക്ക് ലെഫ്റ്റ് ഔട്ട് ലൈബീരിയന് താരം എറിക്ക് തൊടുത്തുവിട്ട ശരം അതിമനോഹരമായ സേവിങ്ങിലൂടെ ഗോള്‍കീപ്പര് രക്ഷപ്പെടിത്തി. ഇരുപത്ത്ഞ്ചാം മിനുട്ടില് സ്റ്റോപ്പര് ബാക്ക് റഹൂഫിന്റെ അത്ത്യു‌ഗ്രന് ഷോട്ട് ഗോള് കീപ്പര് എം എ ഡബിള് സേവിങ്ങിലൂടെ ഗോള് വല കാത്ത് കാണികളെ ആവേശത്തിന്റെ മുള്‍മുനയിലെത്തിച്ചു. ഇരുപത്തി ഏഴാം മിനുട്ടില് റൈറ്റ് ഔട്ട് നൈജീരിയന് താരം ആല്‍ഫ്രെഡ് നല്‍കിയ ക്രോസ് പാസ്സ് സെന്റര് ഫോര്‍വേഡ് മുഹമ്മെദ് മാലിക്ക് ലക്ഷ്യ സ്ഥാനത്തെത്തിച്ചു. കളിയുടെ ആദ്യ പകുതി അവസാനിക്കും വരേ 1-0 ന് ഫിഫ മഞ്ചേരി ലീഡ് ചെയ്തു.\nകളിയുടെ രണ്ടാം പകുതിയില് ഇരു ടീമുകളും ഒട്ടേറെ മുന്നേറ്റങ്ങള് നടത്തിയെങ്കിലും അതൊന്നും ലക്ഷ്യം കണ്ടില്ല. രണ്ടാം പകുതിയിലെ പതിനെട്ടാം മിനുട്ടില് ഫിഫയുടെ എറിക്കിന്റെ ഷോട്ടിലൂടെ സ്‌കോര് ബോര്‍ഡില് ഫിഫ മഞ്ചേരിക്ക് വേണ്ടി ഒരു ഗോള് കൂടി എഴുതിച്ചേര്‍ക്കേണ്ടി വന്നു. ഇതോടെ 2-0 ന് പിന്നിലായ ആലിഞ്ചുവട് ഒന്നുകൂടി ഉണര്‍ന്ന് കളിച്ചെങ്കിലും ഫോര്‍വേഡുകളായ മുനവ്വറിനും സോമാലിയന് താരം സാമ്പക്കിനും ലക്ഷ്യത്തിലെത്തിക്കുവാന് സാധിച്ചില്ല. ഈ സീസണിലെ മൂന്നു ടൂര്‍ണമെന്റുകളില് ജേതാക്കളായ എ വൈ സി ഉച്ചാരക്കടവിന്റെ ടീമുമായെത്തിയ ആലിഞ്ചുവട് അക്ഷരാര്‍ത്തത്തില് കാണികളെ നിരാശപ്പെടുത്തിയെന്ന് പറയാതെ വയ്യ. മലപ്പുറം എ.എസ്.പി കപ്പ് ജേതക്കളായ ആലുക്കാസ് തൃശൂരിന്റെ ടീമുമായി ഇറങ്ങുന്ന ന്യൂ ഫ്രന്‍ണ്ട്സ് പൂക്കോട്ടൂര് കെ.എഫ്.സി.കാളികാവിനെ ഇന്ന് നേരിടും


ഹിന്ദുഐക്യവേദി പഠനശിബിരം :: Janmabhumi Daily\nFriday 11 December 2015 10:07 pm IST\nകറുകച്ചാല്: ഹിന്ദുഐക്യവേദി ചങ്ങനാശ്ശേരി താലൂക്ക് പഠനശിബിരം നാളെ ഏകാത്മാ കേന്ദ്രത്തില് നടക്കും. രാവിലെ 9ന് സംസ്ഥാന രക്ഷാധികാരി കെ.എന്. രവീന്ദ്രനാഥ് ദീപം തെളിയിക്കും. കേരള വാണിക വൈശ്യസംഘം മദ്ധ്യമേഖലാ ചെയര്‍മാന് എ.പി. രാധാകൃഷ്ണന് ചെട്ടിയാര് ഉദ്ഘാടനം ചെയ്യും. താലൂക്ക് പ്രസിഡന്റ് റ്റി.ആര്. രവീന്ദ്രന് അദ്ധ്യക്ഷത വഹിക്കും. തുടര്‍ന്ന് അശോക് സിംഗാള് അനുസ്മരണം, ഹിന്ദു സമുദായ സംഘടനാ നേതാക്കളെ ആദരിക്കും. തുടര്‍ന്ന് കെ.എന്. രവീന്ദ്രനാഥ് ഭാരതീയ സംസ്‌കാരത്തെക്കുറിച്ച് മുഖ്യപ്രഭാഷണം നടത്തും. ഹിന്ദുക്കള് നേരിടുന്ന വെല്ലുവിളികള് സംഘടനാ, സംഘാടകന് എന്നീ വിഷയം അവതരിപ്പിച്ചുകൊണ്ട് സംസ്ഥാന ജനറല് സെക്രട്ടറി ഇ.എസ്. ബിജു ക്ലാസ്സെടുക്കും. മാതൃകാ ഹിന്ദു കുടുംബം എന്ന വിഷയം സംസ്ഥാന സെക്രട്ടറി എം.വി. ഉണ്ണികൃഷ്ണന് അവതരിപ്പിക്കും. ഉച്ചകഴിഞ്ഞ് 2ന് ഹിന്ദുഐക്യവേദി സംസ്ഥാന സെക്രട്ടറി ആര്.എസ്. അജിതികുമാര് കേരള നവോത്ഥാനം ഹിന്ദുഐക്യത്തിലൂടെ എന്ന വിഷയത്തില് സംസാരിക്കും. സമാപനസഭയില് താലൂക്ക് സെക്രട്ടറി മന്മദക്കുറുപ്പ് അദ്ധ്യക്ഷത വഹിക്കും.


നൈജീരിയ; ഗര്‍ഭിണികളുടെയും കുഞ്ഞുങ്ങളുടെയും മരണനിരക്ക് കുറയ്ക്കാനുളള കഠിനശ്രമവുമായി കന്യാസ്ത്രീകള് : Marian Pathram\nനൈജീരിയ: നൈജീരിയായില് വര്‍ദ്ധിച്ചുവരുന്ന ശിശുമരണനിരക്കും ഗര്‍ഭിണികളുടെ മരണനിരക്കും കുറയ്ക്കുന്നതിനുള്ള കഠിനശ്രമങ്ങളുമായി കത്തോലിക്കാ രൂപതയും കന്യാസ്ത്രീകളും. മെഡിക്കല് മിഷനറിസ് ഓഫ് മേരി സന്യാസസമൂഹാംഗങ്ങളാണ് രൂപതയില്‍സേവനം ചെയ്യുന്നത. ഇവരില് കൂടുതല് പേരും ഡോക്ടേഴ്‌സും നേഴ്‌സുമാരുമാണ്.\nഗര്‍ഭിണികളുടെയും നവജാതശിശുക്കളുടെയും മരണനിരക്ക് കുറയ്ക്കാനുള്ള സാ്‌ങ്കേതികവിദ്യകള്‍ക്ക് പക്ഷേ ചെലവ് വളരെ കൂടുതലാണെന്ന് ഹോസ്പി്റ്റല് അഡ്മിനിസ്‌ട്രേറ്റര് വ്യക്തമാക്കി. മൈല്‍ഫോര് ഹോ്‌സ്പിറ്റല് എന്നാണ് സ്ഥാപനത്തിന്റെ പേര്.\nലോകത്തില് ഏറ്റവും കൂടുതല് പ്രസവസംബന്ധമായ മരണങ്ങള് നടക്കുന്ന രാജ്യങ്ങളില് നൈജീരിയ നാലാം സ്ഥാനത്താണ്. വേള്‍ഡ് ബാങ്ക് റിപ്പോര്‍ട്ട്‌ചെയ്തിരിക്കുന്ന കണക്കാണ് ഇത്. ഒരു ലക്ഷം പ്രസവം നടക്കുമ്പോള് നൈജീരിയായില് ആയിരം അമ്മമാര് മരണമടയുന്നു.\nഫാമിലി പ്ലാനിങ്ങിനെക്കുറിച്ച് ദമ്പതികള്‍ക്ക് മാര്‍ഗ്ഗനിര്‍ദ്ദേശങ്ങള് നല്കുകയും ചെയ്യുന്നുണ്ട്.


pakistan cricket reached england പാകിസ്താൻ ടീം ഇംഗ്ലണ്ടിലെത്തി; ഇനി ക്വാറന്റീനിൽ\nഇംഗ്ലണ്ട് പര്യടനത്തിനുള്ള പാകിസ്താൻ ടീം മാഞ്ചസ്റ്ററിലെത്തി. 20 കളിക്കാരടക്കം 31 അംഗ സംഘമാണ് ഇംഗ്ലണ്ടിൽ വിമാനം ഇറങ്ങിയത്. സാമൂഹ്യ അകലം പാലിച്ചും മാസ്ക് ധരിച്ചുമാണ് താരങ്ങൾ വിമാനത്താവളത്തിൽ ഇറങ്ങി മാഞ്ചസ്റ്ററിലേക്ക് പുറപ്പെട്ടത്. ഇനി 14 ദിവസം ഇവർ ക്വാറൻ്റീനിലായിരിക്കും. ജൂലായ് 30നാണ് പര്യടനം ആരംഭിക്കുന്നത്.\nരണ്ടാം പരിശോധനയിൽ കൊവിഡ് നെഗറ്റീവായ6താരങ്ങളടക്കം 10 പേരെ ഒഴിവാക്കിയാണ് പാകിസ്താൻ ടീം ഇംഗ്ലണ്ട് പര്യടത്തിന് എത്തിയത്. രണ്ടാം പരിശോധനയിൽ നെഗറ്റീവായ താരങ്ങൾ മൂന്നാം പരിശോധനയിലും നെഗറ്റീവാണെങ്കിൽ അവരും പര്യടനത്തിനായി ഇംഗ്ലണ്ടിൽ എത്തും.\nസ്വകാര്യമായി പരിശോധിച്ച് താൻ കൊവിഡ് നെഗറ്റീവാണെന്ന് വെളിപ്പെടുത്തിയ മുഹമ്മദ് ഹഫീസ് ഉൾപ്പെടെയുള്ളവരുടെ രണ്ടാം ഔദ്യോഗിക ടെസ്റ്റ് റിസൽട്ടാണ് നെഗറ്റീവായത്. നേരത്തെ, ഹഫീസിൻ്റെ ആദ്യ സാമ്പിൾ വീണ്ടും പരിശോധിച്ച് അത് പോസിറ്റീവാണെന്ന് കണ്ടെത്തിയെന്നും താരം കൊവിഡ് ബാധിതനാണെന്നും അവകാശപ്പെട്ട പിസിബി പിന്നീട് ഹഫീസ് ഉൾപ്പെടെയുള്ളവരുടെ രണ്ടാം ടെസ്റ്റ് റിസൽട്ട് നെഗറ്റീവാണെന്ന് വ്യക്തമാക്കിയിരുന്നു.\nഹഫീസിനൊപ്പം ഫഖര് സമന്, മുഹമ്മദ് ഹസ്‌നെയ്ന്, മുഹമ്മദ് റിസ്‌വാന്, ഷദബ് ഖാന്, വഹാബ് റിയാസ് എന്നിവരുടെ പരിശോധനാഫലമാണ് നെഗറ്റീവായത്. ഹൈദര് അലി, ഹാരിഫ് റൗഫ്, കാശിഫ് ഭട്ടി, ഇമ്രാന് ഖാന്, മലാങ് അലി എന്നിവരുടെ രണ്ടാം പരിശോധനാഫലവും പോസിറ്റീവായി.\nRead Also: രണ്ടാമത്തെ കൊവിഡ് പരിശോധന; ഹഫീസിനെതിരെ അച്ചടക്ക നടപടി സ്വീകരിക്കുമെന്ന് പിസിബി\nStory Highlights: pakistan cricket team reached in england


455 crore package in tourism sector\nടൂറിസം; 455 കോടി പാക്കേജ് ആര്‍ക്ക് വേണ്ടി?\nലോകം അകലം പാലിക്കുമ്പോള് ടൂറിസം മേഖലയിലെ കോടികളുടെ പാക്കേജിന്‍റെ ഗുണഫലം എന്തായിരിക്കും\nAug 28, 2020, 3:15 PM\nകോവിഡ് കാലത്ത് വിനോദ സഞ്ചാര മേഖലയ്ക്ക് കേരള സർക്കാർ വക 455 കോടി പാക്കേജ്. ലോകം അകലം പാലിക്കുന്നത് തുടരുകയാണ്. ഈ വേളയിൽ വിനോദ സഞ്ചാര പുന:രുദ്ധാരണത്തിന് ലോകം പാകപ്പെട്ടിട്ടുണ്ടോ? ഈ സംശയം ദൂരീകരിക്കപ്പെടുന്നിടത്തായിരിക്കും ടൂറിസം വകുപ്പിന് അനുവദിക്കപ്പെട്ടിട്ടുള്ള കോടികളുടെ പാക്കേജിൻ്റെ ഗുണഫലം ഉരുതിരിയുക.\nഎങ്ങനെയാണ് ഈ 455 കോടി വിനിയോഗിക്കപ്പെടുക? എന്തൊക്കെയാണ് ഇതിനായുള്ള മാര്‍ഗ നിര്‍ദ്ദേശങ്ങള്? കോവിഡ് കാലത്ത് ഈ പാക്കേജ് ടൂറിസം മേഖലയെ ശക്തിപ്പെടുത്തുമോ? ചോദ്യങ്ങള് ഏറെയുണ്ട്. ടൂറിസം വകുപ്പിന്‍റെ പ്രവര്‍ത്തങ്ങള്‍ക്കായി ബാഹ്യ ഏജന്‍സികളെ തേടുകയാണ്. ഇത് സംബന്ധിച്ച് ഇതിനോടകം തന്നെ സര്‍ക്കാരിന്‍റെ വിജ്ഞാപനം ഇറങ്ങിക്കഴിഞ്ഞു.\nകഴിഞ്ഞ ദിവസം ടൂറിസം വകുപ്പ് പ്രസിദ്ധീകരിച്ച വിജ്ഞാപനം.\nടൂറിസം മേഖലയെ പരിപോഷിപ്പിക്കാനുള്ള 455 കോടിയില് എത്ര കോടി ഇത്തരം കണ്‍സള്‍ട്ടന്‍സികളുടെ പോക്കറ്റിലേക്ക് പോകും. അവശേഷിക്കുന്ന തുക ആര്‍ക്കൊക്കെ ഉപകാരപ്പെടും എന്നതിനെക്കുറിച്ച് ഇനിയും തിട്ടമല്ല. കോടികള് വകയിരുത്തുമ്പോള് അതെങ്ങനെ വിനിയോഗിക്കപ്പെടുമെന്നതിനെക്കുറിച്ചുള്ള ധാരണ അനിവാര്യമല്ലെന്നുണ്ടോ? ഈ കോവിഡ് കാലത്തെ പ്രതിസന്ധി കണക്കിലെടുത്ത് ജനങ്ങളുടെ ഉപജീവനുമായി ബന്ധപ്പെട്ട് കേന്ദ്ര-സംസ്ഥാന സര്‍ക്കാരുകള് പ്രഖ്യാപിക്കുന്ന പാക്കേജുകളുടെ ലാഭ നഷ്ടങ്ങള് കണക്കാക്കുകയെന്നത് അപ്രസക്തമാണ്. എന്നാല് സമ്പദ് വ്യവസ്ഥയെ പുനരുജ്ജീവിപ്പിക്കുന്നതിനു വേണ്ടി ചിലഘട്ടങ്ങളില് പ്രഖ്യാപിക്കുന്ന ആശ്വാസ പാക്കേജുകളുടെ ലാഭ നഷ്ടങ്ങള് കണക്കാക്കിയേ മതിയാകൂ. അതായിരിക്കണം യഥാര്‍ത്ഥ ധനതത്വശാസ്ത്രം അല്ലെങ്കില് സാമ്പത്തിക ശാസ്ത്രം.\nമുഖ്യമന്ത്രിയുടെ ടൂറിസം ആശ്വാസ പാക്കേജ്\nടൂറിസം മേഖലയില് പ്രവര്‍ത്തിക്കുന്നവര്‍ക്കും സംരംഭകർക്കുമായാണ് പ്രസ്തുത പദ്ധതിക്ക് സര്‍ക്കാര് രൂപം നല്‍കിയിരിക്കുന്നത്. സംരംഭകര്‍ക്ക് ഇതിന്‍റെ ഭാഗമായി വാണിജ്യ ബാങ്കുകളും കേരള ബാങ്കും വായ്‌പ അനുവദിക്കും. ഇങ്ങനെ നല്‍കുന്ന വായ്പകള്‍ക്ക് പലിശ ഇളവ് ഉറപ്പാക്കുമെന്നും വ്യക്തമാക്കിയിട്ടുണ്ട്.\nനിലവിലെ 5000 ടൂറിസം സംരംഭകർക്ക് പ്രവർത്തന മൂലധനവായ്‌പ ലഭ്യമാക്കുന്നതാണ് സംരംഭക വായ്‌പാ പദ്ധതി. 2500 ചെറുകിട സംരംഭകർക്ക് ഒരുലക്ഷം മുതൽ മൂന്നുലക്ഷം രൂപവരെയും 2500 വൻകിട സംരംഭകർക്ക് അഞ്ചുലക്ഷംമുതൽ 25 ലക്ഷം രൂപവരെയുമാണ് വായ്പ അനുവദിക്കുക. 355 കോടി രൂപയുടെ വായ്‌പാ സഹായമുണ്ടാകും. പദ്ധതിയിൽ ആറുമാസത്തേക്ക് വായ്‌പാ തിരിച്ചടവ് വേണ്ട. ആദ്യവർഷത്തെ പലിശയുടെ 50 ശതമാനം സർക്കാർ വഹിക്കും. ഇതിനായി ടൂറിസം വകുപ്പ് 15 കോടി രൂപ നീക്കിവയ്‌ക്കും.\nടൂറിസം എംപ്ലോയ്മെന്റ് സപ്പോർട്ട് സ്കീം പ്രകാരം 20,000 മുതൽ 30,000 രൂപവരെ വായ്‌പ ലഭ്യമാക്കും. ഒന്‍പത് ശതമാനമാണ് ബാങ്ക് പലിശ. കേരള ബാങ്കുവഴി നടപ്പാക്കുന്ന പദ്ധതിയിൽ പലിശയുടെ മൂന്ന് ശതമാനം ഗുണഭോക്താവ് വഹിക്കണം. ആറുശതമാനം ടൂറിസം വകുപ്പ് നൽകും. തുടക്കത്തില് നാലുമാസം വായ്‌പ തിരിച്ചടവ് ഒഴിവാക്കിയിട്ടുണ്ട്. 50,000 തൊഴിലാളികൾക്ക് 100 കോടി രൂപ വിതരണം ചെയ്യും. പലിശ ഇളവിനായി ഒന്‍പത് കോടി രൂപ ടൂറിസം വകുപ്പ് വഹിക്കും. ഇതൊക്കെയാണ് പദ്ധതിയുടെ ഏകദേശ രൂപരേഖ.\nരണ്ടു സ്കീമുകളിലുമായി നല്‍കുന്ന വായ്പകള്‍ക്ക് ടൂറിസം വകുപ്പ് പലിശയിനത്തില് നീക്കി വയ്ക്കുന്നത് 24 കോടിയാണ്. ഈ തുക എങ്ങനെ, എവിടെ നിന്ന് എന്ന കാര്യം പാക്കേജില് പരാമര്‍ശിച്ചിട്ടില്ല. പദ്ധതി പ്രകാരമുള്ള മുഴുവന് തുകയും 355 കോടി, 100 കോടി എന്നിങ്ങനെ രണ്ട് സ്കീമുകളിലുമായി വിന്യസിച്ചു കഴിഞ്ഞു. എന്നാല് ഈ 24 കോടിയുടെ സ്രോതസ് എന്താണ്. കോവിഡു കാരണം നിര്‍ജ്ജീവമായി കിടക്കുന്ന ടൂറിസം മേഖലയില് നിന്ന് വരുമാന സാധ്യത ഒട്ടും തന്നെയില്ലാത്ത സാഹചര്യത്തില് ഇത്രയും തുക ടൂറിസം വകുപ്പ് എങ്ങനെ സ്വരൂപിക്കും. ഇനി സര്‍ക്കാരിനു മുന്നില് മറ്റ് വഴികളുണ്ടെങ്കില് അത് എന്തുകൊണ്ട് പദ്ധതിക്കൊപ്പം വിശദീകരിക്കുന്നില്ല. സാമ്പത്തിക പ്രതിസന്ധികള്‍ക്ക് നടുവിലെ കോടികളുടെ പാക്കേജ് പ്രഹസനമാകുമോ എന്ന സംശയത്തിന് അടിസ്ഥാനം ഉത്തരമില്ലാതെ അവശേഷിക്കുന്ന ഇത്തരം ചോദ്യങ്ങള് തന്നെയാണ്.\nപ്രതിസന്ധികള് തുടരുന്ന സാഹചര്യത്തില് ടൂറിസം മേഖലയില് പുത്തന് സംരംഭങ്ങള് ആരംഭിക്കുകയെന്നത് ഒട്ടുമേ പ്രായോഗികമല്ല. ഇത്തരമൊരു പശ്ചാത്തലത്തില് പ്രഖ്യാപിക്കപ്പെട്ടിട്ടുള്ള ഈ ആശ്വാസ പദ്ധതിയുടെ ഗുണഭോക്താക്കളാകാന് -വായ്പ സ്വീകര്‍ത്താക്കള് എന്ന് വായിക്കുക- ധൈര്യത്തോടെ എത്ര സംരംഭകര് മുന്നോട്ട് വരും എന്നതിനെക്കുറിച്ച് ടൂറിസം വകുപ്പിന് ധാരണയുണ്ടോ എന്നതും വ്യക്തമല്ല. ലാഭം പൊടുന്നനെ ഇല്ലെങ്കിലും വരുമാനം പ്രതീക്ഷിക്കപ്പെടുന്നിടത്താണ് ഒരു സംരംഭം വളരുന്നത്. ഇത് സംരംഭക സംസ്കാരത്തിന്‍റെ ഒരു ലളിതമായ തത്വം. പക്ഷെ ഈ സാഹചര്യത്തില് ഇത് എത്രത്തോളം യാഥാര്‍ത്ഥ്യവത്കരിക്കപ്പെടും എന്ന വസ്തുത വായ്പ സ്വീകരിക്കുന്ന സംരംഭകരെ അലട്ടാതിരിക്കില്ല. ഇവിടെയാണ് ഈ പദ്ധതി എത്രത്തോളം വിജയപ്രദമാകും എന്ന ആശങ്ക ശക്തിപ്പെടുന്നത്.\nഇനി, സംരംഭകര്‍ക്ക് പുറമെ, ടൂറിസം രംഗത്ത് പ്രവര്‍ത്തിക്കുന്നവര് അഭിമുഖീകരിക്കുന്ന പ്രതിസന്ധികളാണ് മുഖ്യ അജണ്ടയെങ്കില് കേന്ദ്ര-സംസ്ഥാന സര്‍ക്കാരുകള് കോവിഡ് കാലത്ത് പ്രഖ്യാപിച്ച അതിജീവന പാക്കേജുകളില് അവരും ഉള്‍പ്പെടുന്നുണ്ട്. ആരെയും മാറ്റിനിര്‍ത്തിയിട്ടില്ല. ആനുകൂല്യങ്ങള്‍ക്ക് അര്‍ഹരാകാതെ അവര് പുറന്തള്ളപ്പെടുകയുമില്ല. പിന്നെ കടത്തിനു മേല് കടമാകുന്ന ഈ പദ്ധതി എന്തിന്?\nസാമൂഹിക അകലം കോവിഡ് പ്രോട്ടോകോളുകളില് പ്രഥമ സ്ഥാനത്ത് തുടരുന്നതുവരെ ടൂറിസം മേഖല പഴയ പ്രൗഢിയിലേക്ക് തിരിച്ചെത്തില്ല. സാമ്പത്തിക ഞെരുക്കം കണക്കിലെടുത്ത് ടൂറിസ്റ്റ് കേന്ദ്രങ്ങള് തുറന്ന് പ്രവര്‍ത്തിക്കാന് സര്‍ക്കാര് അനുമതി നല്‍കിയാലും രോഗവ്യാപനം വിനോദ സഞ്ചാരികളുടെ ഒഴുക്കിനെ ഗണ്യമായി ബാധിക്കും. സര്‍വ്വ തൊഴില് മേഖലകളും സ്തംഭനാവസ്ഥയിലാണ്. വരുമാന സ്രോതസ്സുകള് പൂര്‍ണ്ണമായും അടഞ്ഞു. മനഃശാസ്ത്രപരമായി മനുഷ്യന് തകര്‍ന്നടിഞ്ഞു. ജീവിതം വഴിമുട്ടി നില്‍ക്കുന്നു. ഉപജീവനത്തിന് വേണ്ടി നട്ടം തിരിയുന്നു. ഈ സാഹചര്യത്തില് വിനോദത്തിനു വേണ്ടി മനസ്സ് പാകപ്പെടുത്താന് മനുഷ്യനാകുമോ. ആഗോള തലത്തില് സ്ഥിതിവിശേഷം മറിച്ചല്ലാത്തതിനാല് വിദേശ സഞ്ചാരികളെയും ഒരു നിശ്ചിത കാലയളവിലേക്ക് പ്രതീക്ഷിക്കുകയേ വേണ്ട.\nടൂറിസം മേഖലയ്ക്ക് അടിമുടി പ്രഹരമായി കോവിഡ് മഹാമാരി പടര്‍ന്നുപിടിക്കുമ്പോള് ഭാവി കാര്യങ്ങള് തീര്‍ത്തും പ്രവചനാതീതമാണ്. ടൂറിസം പഴയ സ്ഥിതിയിലേക്ക് തിരിച്ചെത്തിയില്ലെങ്കില് പ്രസ്തുത വായ്പ പദ്ധതി സര്‍ക്കാരിനും വായ്പ സ്വീകരിക്കുന്നവര്‍ക്കും ഒരുപോലെ ബാധ്യതയായി തീരും. തൊഴിലും വരുമാനവുമില്ലാതെ വലയുന്ന ഒരു ജനവിഭാഗമാണ് ഈ വായ്പ പദ്ധതിയ്ക്ക് അര്‍ഹരാകാന് പോകുന്നത്. നാളെ എന്തെന്നറിയാതെ രോഗഭീതിയും പരാധീനതകളും മാത്രമായി കഴിയുന്ന ഇവര്‍ക്ക് സാമ്പത്തിക ബാധ്യതകളോര്‍ത്ത് ചക്രശ്വാസം വലിക്കേണ്ടി വരും. പറഞ്ഞറിയിക്കാവുന്നതിലുമപ്പുറം സമ്മര്‍ദ്ദം പേറി ജീവിതം തള്ളി നീക്കുന്ന അവരെ 'കടം' പടുകുഴിയിലാക്കും. ഒരു നേരത്തെ ആഹാരം പോലും ചോദ്യചിഹ്നമാകുമ്പോള് പല തരത്തിലുള്ള വായ്പകള് അവരെ മാനസികമായി തളര്‍ത്തും.\nപ്രതിസന്ധികള് പലതാകുമ്പോള്, ആശങ്കകള്‍ക്ക് അന്ത്യമില്ലാതാകുമ്പോള് വിദഗ്ദാഭിപ്രായം തേടുകയെന്നതാണ് സര്‍ക്കാരിന്‍റെ ഏക ആശ്രയം. കോവിഡ് കയത്തില് മുങ്ങിക്കൊണ്ടിരിക്കുന്ന ടൂറിസം മേഖലയിലും കണ്‍സള്‍ട്ടന്‍സികളുടെയും ഏജന്‍സികളുടെയും മറവില് ഇനി ബഹുരാഷ്ട്ര കുത്തകകള് കയറി മതിക്കും. കഴിഞ്ഞ ദിവസം ഒട്ടുമിക്ക പത്രമാധ്യമങ്ങളിലും പ്രസിദ്ധീകരിച്ച വിജ്ഞാപനം അതിലേക്കുള്ള ആദ്യപടിയാണ്. പരസ്യം, ബ്രാന്‍ഡിംഗ്, മാര്‍ക്കറ്റിംഗ്, പിആര് തുടങ്ങിയ കണ്‍സള്‍ട്ടന്‍സികള്/ ഏജന്‍സികള്/ കമ്പനികള്‍ക്ക് കേരള ടൂറിസത്തിന്‍രെ ഭാഗമാക്കാനുള്ള നീക്കം കൂടുതല് ദോഷം ചെയ്യും. പ്രശ്നങ്ങളില് നിന്ന് പ്രശ്നങ്ങളിലേക്കാണ് ചാട്ടമെന്ന് സാരം. കെപിഎംജി, പ്രൈസ് വാട്ടര് കൂപ്പേര്‍സ്, ലൂയി ബര്‍ഗര്, സിസ്ട്ര പോലുള്ള ബഹുരാഷ്ട്ര കണ്‍സള്‍ട്ടന്‍സികളായിരിക്കും ടൂറിസം മേഖലയ്ക്കായുള്ള പാക്കേജിന്‍റെയും ആത്യന്തികമായ ഗുണഭോക്താക്കളെന്നുവേണം പറയാന്.\nകണ്‍സള്‍ട്ടന്‍സികള് അനിവാര്യമോണോ എന്ന് ചോദിച്ചാല് ആണെന്നു തന്നെ പറയാം. പക്ഷെ തൊട്ടതിനും പിടിച്ചതിനുമെല്ലാം കണ്‍സള്‍ട്ടന്‍സികള് വേണമെന്ന നിര്‍ബന്ധബുദ്ധിയാണ് പ്രശ്നവത്കൃതമാകുന്നത്. ഇവിടെയാണ് കണ്‍സള്‍ട്ടന്‍സി കരാര് കൊടുക്കുന്നതിന് പിന്നാമ്പുറത്തെ സാമ്പത്തിക കൊടുക്കല് വാങ്ങലുകളെക്കുറിച്ച് സംശയങ്ങള് ഉരുത്തിരിയുന്നത്. ഇങ്ങനെ സംശയിക്കുന്നവരെ കുറ്റം പറയാനും പറ്റില്ല. സമകാലിക സര്‍ക്കാര് നടപടികള് അതാണ് തെളിയിക്കുന്നത്. മാധ്യമങ്ങളില് റിപ്പോര്‍ട്ട് ചെയ്യപ്പെടാനിടയുള്ള കണ്‍സള്‍ട്ടന്‍സി സമ്പ്രദായത്തിലൂടെ മാത്രമല്ല, മറിച്ച് എംപാനല്‍മെന്‍റ്, ഔട്ട്സോഴ്സിംഗ്, ടോട്ടല് സൊല്യൂഷന്‍സ് എന്നിങ്ങനെയുള്ള നിരവധി കാര്യങ്ങളിലൂടെയാണ് ഇവരുടെ പങ്കാളിത്തങ്ങള് വര്‍ദ്ധിക്കുന്നത്.\nആവശ്യത്തിലധികം സര്‍ക്കാര് ജീവനക്കാര് നമുക്കുണ്ട്. സംസ്ഥാനത്തിന്‍റെ ആകെ വരുമാനത്തിന്‍റെ ഒരു സിംഹഭാഗവും ഇവരുടെ ശമ്പളയിനത്തിലാണ് സര്‍ക്കാര് ചെലവഴിക്കുന്നത്. ഇതിനു പുറമെ മറ്റ് ആനുകൂല്യങ്ങളും. ഇവരുടെ കാര്യക്ഷമതയില് സര്‍ക്കാരിന് സംശയമുണ്ടോ. അതുകൊണ്ടാണോ കണ്‍സള്‍ട്ടന്‍സികള് കഥയിലിടം പിടിക്കുന്നത്. സര്‍ക്കാര് ജീവനക്കാരുടെ മാനവവിഭവശേഷി വിനിയോഗിക്കാന് മുതിരാതെയാണ് ഭരണാധികാരികളുടെ സാമ്പത്തിക താല്‍പ്പര്യങ്ങള് നിറവേറ്റാന് എല്ലാം കണ്‍സള്‍ട്ടന്‍സികളെ ഏല്‍പ്പിക്കുന്നത്. പിന്നെ എന്തിനാണ് ഈ ജീവനക്കാര്. എന്തിന് ഇവരെ തീറ്റിപ്പോറ്റുന്നു.\nടൂറിസത്തിന് വിനയായ വൈറസ്\nകൊറോണ വൈറസിന്‍റെ പ്രത്യാഘാതങ്ങള് തുടക്കം മുതല് തന്നെ മുഴച്ചു നിന്ന മേഖലയാണ് ടൂറിസം. ആഗോള-ദേശീയ-സംസ്ഥാന തലത്തില് അതിന്‍റെ അലയൊലികള് ഉണ്ടായി. 2020 ഫെബ്രുവരി അവസാനമായപ്പോഴേക്കും ഇറ്റലി ഉൾപ്പെടെയുള്ള രാജ്യങ്ങളിലേക്ക് കൊറോണ വ്യാപിച്ചതോടെ ആഗോള ടൂറിസം വിപണി കുത്തനെ ഇടിഞ്ഞു. വിനോദസഞ്ചാരം 58 ശതമാനം മുതൽ 78 ശതമാനം വരെ കുറഞ്ഞെന്നാണ് ഐക്യരാഷ്ട്ര സഭയുടെ വേൾഡ് ടൂറിസം ഓർഗനൈസേഷൻ പുറത്തുവിട്ട കണക്കുകള് സൂചിപ്പിക്കുന്നത്. ഹോട്ടൽ, എയർലൈൻ തുടങ്ങി മറ്റ് അനുബന്ധ മേഖലകളിലും ഇതിന്‍റെ പ്രതിഫലനം ഉണ്ടായി.\nവേൾഡ് ട്രാവൽ ആന്‍ഡ് ടൂറിസം കൗൺസിലിന്റെ (ഡബ്ല്യുടിടിസി) കണക്കനുസരിച്ച്, 2019 ൽ ആഗോള ജിഡിപിയുടെ 10.3 ശതമാനവും 330 ദശലക്ഷം ജോലികളും ട്രാവൽ ആൻഡ് ടൂറിസം മേഖല പ്രദാനം ചെയ്തിട്ടുണ്ട്. 3.5 ശതമാനം വളർച്ചയോടെയായിരുന്നു പ്രസ്തുത വര്‍ഷം ആഗോള ടൂറിസം മുന്നേറിയത്. ആഗോള സമ്പദ് വ്യവസ്ഥയെക്കാള് കൂടുതല് വളര്‍ച്ചാ നിരക്ക് ഇത് രേഖപ്പെടുത്തി. എന്നാല് കോവിഡാനന്തരം ടൂറിസം മേഖലയില് നിന്ന് 1.2 ട്രില്യൺ ഡോളർ അല്ലെങ്കിൽ ജിഡിപിയുടെ 1.5ശതമാനം നഷ്ടപ്പെടാമെന്നാണ് ഐക്യരാഷ്ട്രസഭ ടൂറിസം ഓര്‍ഗനൈസേഷന്‍റെ വിലയിരുത്തല്.\nതായ്‌ലൻഡിലെ ഒഴിഞ്ഞ ബീച്ച്.\n234 ബില്യൺ ഡോളർ അഥവാ 2019 ലെ ജിഡിപിയുടെ 6.6 ശതമാനമാണ് ദക്ഷിണേഷ്യന് ടൂറിസം സംഭാവന ചെയ്തത്. നേപ്പാള്, മാലിദ്വീപ് തുടങ്ങി വിദേശ സഞ്ചാരികളെ ഹഠാദാകര്‍ഷിച്ച കേന്ദ്രങ്ങള് വൈറസ് വ്യാപനം കണക്കിലെടുത്ത് അടച്ചിട്ടപ്പോള് 2020 ദക്ഷിണേഷ്യന് ടൂറിസം മേഖലയ്ക്ക് ദുരിതപൂര്‍ണ്ണമായി. വേൾഡ് ഇക്കണോമിക് ഫോറം 2019ല് പുറത്തുവിട്ട ട്രാവൽ ആൻഡ് ടൂറിസം മത്സര സൂചിക (ടിടിസിഐ) പ്രകാരം ദക്ഷിണേഷ്യന് ടൂറിസം മേഖലയില് മികച്ച സാധ്യതകള് തുറന്ന രാജ്യങ്ങളില് ഒന്നായിരുന്നു ഇന്ത്യ. 2017ല് 40ാം സ്ഥാനത്തുണ്ടായിരുന്ന ഇന്ത്യ 2019 ആയപ്പോഴേക്കും സൂചികയില് 34ാം സ്ഥാനം കീഴടക്കിയിരുന്നു.\nദക്ഷിണേഷ്യയിലെ മൊത്തം ആഭ്യന്തര ഉദ്പ്പാദനത്തിന്‍റെ ഭൂരിഭാഗവും ഇന്ത്യന് വിനോദ സഞ്ചാര മേഖലയുടെ സംഭാവനയാണ്. 2018 ൽ ഇന്ത്യയിലെ ടൂറിസം വ്യവസായം രാജ്യത്തിന്റെ ജിഡിപിക്ക് ഏകദേശം 247 ബില്യൺ യുഎസ് ഡോളർ സംഭാവന നൽകി. 2017 ൽ രാജ്യം 10 ദശലക്ഷത്തിലധികം വിദേശ വിനോദ സഞ്ചാരികളെയാണ് സ്വാഗതം ചെയ്തത്. 27.31 ബില്യൺ യുഎസ് ഡോളറിലധികം വിദേശനാണ്യ വരുമാനം നേടുകയും ചെയ്തിരുന്നു.\nകോവിഡ് മഹാമാരി പൊട്ടിപ്പുറപ്പെട്ടതിനു പിന്നാലെ അഞ്ചുകോടി തൊഴിലവസരങ്ങളാണ് വിനോദസഞ്ചാര മേഖലയില് നഷ്ടമായതെന്നാണ് കേന്ദ്ര ടൂറിസം മന്ത്രാലയത്തിന്‍റെ കണക്കുകള്. അഞ്ച് ലക്ഷം കോടിയലധികം രൂപയുടെ നഷ്ടമാണ് വിലയിരുത്തപ്പെടുന്നത്. ടൂറിസം മേഖലയെ കൂടുതല് പരിപോഷിപ്പിക്കാന് ആഭ്യന്തര വിനോദ സഞ്ചാരത്തെ പ്രോത്സാഹിപ്പിക്കുന്നതടക്കമുള്ള വിവിധ പദ്ധതികള് അവതാളത്തിലാവുകയും ചെയ്തു.\nടൂറിസത്തെ ഒരു വ്യവസായമായി പ്രഖ്യാപിച്ച ഇന്ത്യയിലെ ആദ്യത്തെ സംസ്ഥാനമാണ് കേരളം. മറ്റ് വ്യവസ്ഥാപിത വ്യവസായങ്ങളെക്കാള് കൂടുതൽ തൊഴിലവസരങ്ങള് സൃഷ്ടിക്കുകയും ഏറ്റവും വലിയ വരുമാന സ്രോതസ്സായി നിലകൊള്ളുകയും ചെയ്യുന്നതാണ് കേരളത്തിലെ ടൂറിസം മേഖല. ഔദ്യോഗിക കണക്കുകള് പ്രകാരം കേരളത്തിന്റെ ജിഡിപിയുടെ 10 ശതമാനമാണ് ടൂറിസം മേഖല സംഭാവന ചെയ്യുന്നത്. സംസ്ഥാനത്തെ മൊത്തം തൊഴിലിൽ 23.5 ശതമാനവും ടൂറിസവുമായി ബന്ധപ്പെട്ട് കിടക്കുന്നു.\nരണ്ട് വർഷം തുടർച്ചയായ പ്രളയം, നിപ എന്നിവ പാതി തളര്‍ത്തിയ കേരളത്തിന്‍റെ വിനോദസഞ്ചാര മേഖല പൂര്‍ണ്ണമായും തകര്‍ന്നിരിക്കുകയാണ് ഈ കോവിഡ് കാലത്ത്. കേരളത്തിലെ ടൂറിസം രംഗത്ത് ഏറ്റവും കൂടുതൽ വരുമാനം വരുന്ന മേഖലകളിലൊന്ന് ആഭ്യന്തര ടൂറിസമായിരുന്നു. എന്നാല് ഈ വര്‍ഷത്തെ സീസണ് സമ്പൂര്‍ണ്ണ ലോക്ക്ഡൗണിന്‍റെ രൂപത്തില് തിരിച്ചടി നല്‍കി.\nടൂറിസം മേഖല പരിപൂര്‍ണ്ണമായി നഷ്ടത്തിലേക്ക് കൂപ്പു കുത്തുന്നു എന്നതാണ് ഇവ സൂചിപ്പിക്കുന്നത്. ഒരു തിരിച്ചുവരവിന്‍റെ ലാഞ്ചനകള് പോലും ഇവിടെയില്ല. ഈ പശ്ചാത്തലത്തിലാണ് കോടികളുടെ പാക്കേജുമായി സംസ്ഥാന സര്‍ക്കാര് മുന്നോട്ട് പോകുന്നത്. കൃത്യമായ സാമ്പത്തിക ശാസ്ത്രം രൂപപ്പെടുത്തിയിട്ടാണോ സര്‍ക്കാര് ഈ പദ്ധതിക്ക് മുന്നിട്ടിറങ്ങിയത് എന്ന സംശയം ദുരീകരിക്കപ്പെടാതെ കിടക്കുന്നു. അപ്പോള് 455 കോടിയുടെ ഈ വായ്പ പദ്ധതി ഫലപ്രദമാകുമോ എന്നുള്ളത് കണ്ടറിയണം.


ചാലക്കുടിയില് ബസ്തൊഴിലാളി സംഘര്‍ഷം, മിന്നല്‍പണിമുടക്ക് | Madhyamam\ndate_range 26 Aug 2012 12:08 PM GMT\nചാലക്കുടിയില് ബസ്തൊഴിലാളി സംഘര്‍ഷം, മിന്നല്‍പണിമുടക്ക്\nചാലക്കുടി: ചാലക്കുടിയിൽ മിന്നൽ പണിമുടക്ക് നടത്തിയതിനെച്ചൊല്ലി ഇരുവിഭാഗം ബസ് തൊഴിലാളികൾ തമ്മിൽ സംഘ൪ഷം.തൊഴിലാളികളെ നീക്കം ചെയ്യാൻ ശ്രമിച്ച എസ്.ഐക്ക് പരിക്ക്.ഇതത്തേുട൪ന്ന് നാല് ബസ്തൊഴിലാളികളെ പൊലീസ് അറസ്റ്റ് ചെയ്തു.\nശനിയാഴ്ച രാവിലെ ചാലക്കുടി ബസ് സ്റ്റാൻഡിൽ മുന്നറിയിപ്പില്ലാതെ ഒരു വിഭാഗം തൊഴിലാളികൾ മിന്നൽ പണിമുടക്ക് പ്രഖ്യാപിച്ചതോടെയാണ് സംഭവങ്ങൾക്ക് തുടക്കം.\nപണിമുടക്കിന് അനുകൂലിക്കാത്ത ബസുകളെ പണിമുടക്കനുകൂലികൾ തടഞ്ഞു. ഇതേ ചൊല്ലി ഇരുകൂട്ടരും തമ്മിൽ വാക്കേറ്റം നടക്കവേ പൊലീസ് സ്ഥലത്തെത്തി. തടഞ്ഞ ജീവനക്കാരെ അറസ്റ്റ് ചെയ്ത് നീക്കുന്നതിനിടെയാണ് എസ്.ഐ പി. ലാൽകുമാറിൻെറ കൈക്ക് പരിക്കേറ്റത്. അഡീഷനൽ എസ്.ഐ സി.വി. സുരേഷിൻെറ ഡ്യൂട്ടിക്ക് തടസ്സം സൃഷ്ടിക്കുകയും ചെയ്തു. സ്വകാര്യ ബസ് ജീവനക്കാരായ താഴേക്കാട് കണക്കുംകട സുരേഷ് (31), സാമ്പാളൂ൪ മാടപ്പിള്ളി ഷിജോ (32), പുല്ലൂ൪ പൊഴേലിപറമ്പിൽ ജെഫിൻ (24), കാതിക്കുടം തേലേക്കാട്ട് ജോഷി (29) എന്നിവരെയാണ് പൊലീസ് അറസ്റ്റ് ചെയ്തത്.\nപിന്നീട് നടന്ന മധ്യസ്ഥ ച൪ച്ചകളിലാണ് ബസുകൾ ഓട്ടം തുടങ്ങിയത്. ഇതിനിടെ ഏതാനും സമയം ബസ് സ൪വീസുകൾ മുടങ്ങി. കഴിഞ്ഞ ദിവസം സമയക്രമം സംബന്ധിച്ച് തൊഴിലാളികൾ തമ്മിൽ വാക്കേറ്റം നടന്നിരുന്നു. ബസുടമകൾ വിഷയം ഏറ്റുപിടിച്ചു. ഇവ൪ തമ്മിലുണ്ടായ സംഘ൪ഷത്തെത്തുട൪ന്ന് ബസുടമകളായ തുമ്പാക്കോട് പുളിക്കൽ ഷോബി, പുലാനി മാടാനി വിൻസൻറ് എന്നിവ൪ക്ക് പരിക്കേറ്റ സംഭവത്തിൽ പൊലീസ് കേസെടുത്തിരുന്നു. കഴിഞ്ഞ ദിവസം ഒരു വിഭാഗം തൊഴിലാളികൾ പന്തംകൊളുത്തി പ്രകടനം നടത്തി. പ്രകടനക്കാ൪ തങ്ങളെ ഭീഷണിപ്പെടുത്തിയെന്ന് മറു വിഭാഗം ആരോപിച്ചു.ഈ കാരണത്തിലാണ് ശനിയാഴ്ച പണിമുടക്കിന് ആഹ്വാനം ചെയ്തത്. പണിമുടക്കിന് ആഹ്വാനം ചെയ്തവ൪ രാവിലെ 11വരെ സ൪വീസ് നടത്തിയില്ല. പിന്നീട് പൊലീസ് ഇടപ്പെട്ടാണ് സ൪വീസ് പുനരാരംഭിച്ചത്. അറസ്റ്റിലായ സുരേഷിനെ കോടതി റിമാൻഡ് ചെയ്തു. ബാക്കി മൂന്നുപേരെ ജാമ്യത്തിൽ വിട്ടു.


പി സി ജോർജ് ജയിലിൽ ബിഷപ് ഫ്രാങ്കോ മുളയ്ക്കലിനെ സന്ദർശിച്ചു; അപകീർത്തി പരാമർശം നടത്തിയതിനു പി.സി.ജോര്‍ജിനെതിരെ കന്യാസ്ത്രീ പരാതി നൽകി | kanjirappallyNEWS.com\nപി സി ജോർജ് ജയിലിൽ ബിഷപ് ഫ്രാങ്കോ മുളയ്ക്കലിനെ സന്ദർശിച്ചു; അപകീർത്തി പരാമർശം നടത്തിയതിനു പി.സി.ജോര്‍ജിനെതിരെ കന്യാസ്ത്രീ പരാതി നൽകി\nPosted on September 25, 2018 By admin HEAD LINE NEWS, HEAD LINES, LOCAL NEWS\nപീഡന പരാതിയിൽ ജയിലിലായ ബിഷപ് ഫ്രാങ്കോ മുളയ്ക്കലിനെ പി സി ജോർജ് സന്ദർശിച്ചു; ബിഷപ്പ് ഫ്രാങ്കോയെ ജയിലിലാക്കിയത് മാധ്യമപ്രവര്‍ത്തകരാണെന്ന് പി.സി ജോര്‍ജ് ആരോപിച്ചു. ബിഷപ്പ് നിരപരാധിയാണെന്ന് തനിക്ക് നൂറ് ശതമാനം ബോധ്യമുണ്ടെന്നും പി.സി ജോര്‍ജ് പറഞ്ഞു.\nബിഷപ് ഫ്രാങ്കോ മുളയ്ക്കലിനെതിരെ പരാതി നൽകിയ കന്യാസ്ത്രീ, തനിക്കെതിരെയും, തന്റെ സഹപ്രവർത്തകർക്കെതിരെയും , കുടുബത്തിനെതിരെയും അപകീർത്തികരമായ പരാമർശങ്ങൾ നടത്തിയ പി.സി.ജോർജ് എംഎൽഎയ്ക്കെതിരെ കോട്ടയം എസ്പിക്കു പരാതി നൽകി . പീഡനത്തിനിരയായ കന്യാസ്ത്രീയെ വേശ്യയെന്ന് പി സി വിളിച്ചത് ദേശീയ മാധ്യമങ്ങളിൽ ചർച്ചയായിരുന്നു. പിന്നീട് വേശ്യയെന്ന വാക്കു അദ്ദഹം പിൻവലിച്ചിരുന്നു.\nഫ്രാങ്കോ പിതാവിനെ കണ്ടതിന് ശേഷം പി സി ജോർജ് MLA പാലാ സബ് ജയിലിൽ നിന്നും പുറത്ത് വന്ന് പത്രപ്രവർത്തകരോട് പ്രതികരിക്കുന്നു…\nPosted by Shone George on Tuesday, September 25, 2018\nപി.സി ജോര്‍ജ് കോട്ടയം പ്രസ് ക്ലബിലും പൂഞ്ഞാറിലെ അദ്ദേഹത്തിന്റെ വസതിയിലും ചാനല് ചര്‍ച്ചകളിലൂടെയും തന്നെയും തന്റെ കുടുംബത്തേയും തന്നെ പിന്തുണയ്ക്കുന്ന മറ്റ് സിസ്‌റ്റേഴ്‌സിനെയും നിരന്തരമായി അപകീര്‍ത്തിപ്പെടുത്തുകയും അപമാനിക്കുകയും മാനക്കേടുണ്ടാക്കുകയും സ്ത്രീത്വത്തെ അപമാനിക്കുന്ന വിധത്തിലുള്ള വാക്കുപയോഗിക്കുകയും തന്നെ പിന്തുണയ്ക്കുന്ന മറ്റ് സിസ്‌റ്റേഴ്‌സിനെയും അപമാനിക്കുകയും ചെയ്ത ത് തങ്ങള്‍ക്ക് മാനഹാനിയും കഠിനമായ മനോവേദനയും ഉണ്ടാക്കിയെന്ന് പരാതിയില് പറയുന്നു. ഇതില് പി.സി ജോര്‍ജിനെതിരെ വേണ്ട നടപടി സ്വീകരിക്കണമെന്ന് കാണിച്ചാണ് പരാതി.\nകന്യാസ്ത്രീക്കെതിരായ പരാമർശത്തിന്റെ പേരിൽ ഒക്ടോബർ നാലിനകം ഹാജരാകണമെന്നു ദേശീയ വനിതാ കമ്മിഷൻ ജോർജിനോട് ആവശ്യപ്പെട്ടിട്ടുണ്ട്. അഭിഭാഷകൻ വിശദീകരണം നൽകുമെന്നാണു ജോർജിന്റെ നിലപാട്. വിശദീകരണക്കുറിപ്പ് അഭിഭാഷകൻ കമ്മിഷനു മുന്നിൽ ഹാജരാക്കും. ബിഷപ് തെറ്റുകാരനാണെന്നു കരുതുന്നില്ലെന്നും 12 തവണ പീഡനത്തിനിരയായ ശേഷം 13–ാം തവണ കന്യാസ്ത്രീ പരാതി നൽകിയതിൽ ദുരൂഹതയുണ്ടെന്നായിരുന്നു പി.സി.ജോര്‍ജിന്റെ ആരോപണം.\nകന്യാസ്ത്രീയെ പീഡിപ്പിച്ച കേസില് റിമാന്‍ഡിലായ ബിഷപ്പ് ഫ്രാങ്കോ മുളയ്ക്കലിനെ പി.സി ജോര്‍ജ് എം.എല്.എ ജയിലില് എത്തി സന്ദര്‍ശിച്ചു. സൗഹൃദ സന്ദര്‍ളനമായിരുന്നെന്ന് പി.സി ജോര്‍ജ് മാധ്യമങ്ങളോട് പ്രതികരിച്ചു. നിരപരാധിയെ ജയിലില് അടച്ചിരിക്കുന്നതിന്റെ ശിക്ഷ ഇടിത്തീയായി വരുമെന്നും താന് ബിഷപ്പിന്റെ കൈമുത്തിയെന്നും പി.സി ജോര്‍ജ് പറഞ്ഞു.\nബിഷപ്പ് ഫ്രാങ്കോയെ ജയിലിലാക്കിയത് മാധ്യമപ്രവര്‍ത്തകരാണെന്ന് പി.സി ജോര്‍ജ് ആരോപിച്ചു. ബിഷപ്പ് നിരപരാധിയാണെന്ന് തനിക്ക് നൂറ് ശതമാനം ബോധ്യമുണ്ടെന്നും പി.സി ജോര്‍ജ് പറഞ്ഞു. ബിഷപ്പുമായുള്ള പി.സി ജോര്‍ജിന്റെ കൂടിക്കാഴ്ച മുക്കാല് മണിക്കൂര് നീണ്ടുനിന്നു.


വെറും ഒരു സെന്റ് പുരയിടത്തിൽ7ലക്ഷം രൂപ ബഡ്ജറിൽ എല്ലാ സൗകര്യങ്ങളോടും കൂടി പണിത കിടിലൻ വീട് കണ്ടോ 😱👌\nBy Silpa K\t Last updated Dec 6, 2021\nസ്വന്തം അധ്വാനത്തിൽ പണി കഴിപ്പിച്ച ഒരു വീട്ടിൽ താമസിക്കുവാൻ ആരാണ് ആഗ്രഹിക്കാത്തത്. നമ്മൾ ദിവസേന കാണുന്ന ഓരോ വീടുകളിൽ നിന്നും വ്യത്യസ്തമായ രൂപകല്പനയോട് കൂടിയ എന്നാൽ മനോഹരമായ വീട് നിര്മിക്കുവാനാണ് ഏതൊരാളും ആഗ്രഹിക്കുന്നത്. വീട് നിർമിക്കുമ്പോൾ എപ്പോഴും അത്യാധുനിക സൗകര്യങ്ങളോട് കൂടി പരമ്പരാഗത രീതിയിൽ വീടുകൾ നിർമിക്കുവാൻ താല്പര്യപ്പെടുന്നവർ നിരവധിയാണ്.\nകുറെ പണം ചിലവാക്കി വലിയൊരു വീട് നിർമിച്ചു എന്ന് പറയുന്നതിൽ യാതൊരു അർത്ഥവും ഇല്ല. ഒരു വീട് നല്ലൊരു വീട് എന്ന രീതിയിലേക്ക് എത്തിക്കണമെങ്കിൽ പല മാനദണ്ഡങ്ങളും പാലിക്കേണ്ടതുണ്ട്. നമുക്കുള്ള സ്ഥലപരിമിതിയിൽ നമുടെ സ്വപ്നത്തിന് അനുസൃതമായ നമ്മുടെ ബഡ്ജറ്റിലൊതുങ്ങിയ വീട് നിർമിക്കുക എന്നത് തന്നെയാണ് ഏറ്റവും പ്രധാനപ്പെട്ട ഒരു കാര്യം. അത്തരത്തിൽ ഒരു സെൻറ് സ്ഥലത്ത് പണിതിരിക്കുന്ന\nഒരു വീടിന്റെ ഡിസൈനാണ് ഇന്ന് നിങ്ങളെ പരിചയപ്പെടുത്തുന്നത്. ഒരു സെന്റിൽ അത്യാധുനിക സൗകര്യങ്ങളോടെയുള്ള വീട് എന്ന് കേൾക്കുമ്പോൾ തന്നെ പലരും മുഖം ചുളിക്കും. വെറും ഉടായിപ്പ് എന്നാവും മിക്ക ആളുകളും ചിന്തിക്കുക. എന്നാൽ നമ്മുടെ സ്ഥലപരിമിധിക്കനുസരിച്ചു കുറഞ്ഞ ബഡ്ജറിൽ പണിതിരിക്കുന്ന ഈ വീട് ആരെയും ആകര്ഷിക്കുമെന്നു മാത്രമല്ല അതിശയിപ്പിക്കുകയും ചെയ്യും.\nരണ്ടു ബെഡ്‌റൂമുകളും ഒരു ലിവിങ് ഏരിയയും ഒരു ബാത്രൂം, അടുക്കള തുടങ്ങിയവയാണ് ഉൾപ്പെടുത്തിയിരിക്കുന്നത്. ബെഡ്‌റൂം വിത്ത് ഡൈനിങ്ങ് ഏരിയ ആണ് ഉൾപ്പെടുത്തിയിരിക്കുന്നത്. സ്വന്തമായി വീട് എന്ന സ്വപ്നം ആയി കൊണ്ട് നടക്കുന്നവർക്ക് സ്ഥലപരിമിതിയൊന്നും ഒരു പ്രശ്നമില്ല എന്ന് ഈ വീടിന്റെ നിർമിതിയുടെ മനസിലാക്കാം. വീടിനെക്കുറിച്ചു കൂടുതൽ അറിയാൻ വീഡിയോ കാണൂ.. Video Credit : come on everybody\nSaniya iyyappan: ഒറിജിനലിനെ വെല്ലുന്ന നൃത്തചുവടുകൾ 😱👌 ആടിയും പാടിയും പ്രണയിച്ച് മലയാളി പ്രേക്ഷകരുടെ പ്രിയ താരങ്ങളായ സാനിയയും റംസാനും 🔥🔥 വീഡിയോ വൈറൽ.. ഏറ്റെടുത്ത് ആരാധകരും.!! [വീഡിയോ]\n“ഇതാണ് ഞങ്ങളുടെ ഗൗരി ഇനി നിങ്ങളുടെയും” ❤❤ ഒടുവിൽ ആരാധകരുടെ നീണ്ട കാത്തിരിപ്പിനും ചോദ്യങ്ങൾക്കും വിരാമമിട്ട് ഭാമ 😍😍 മകളുടെ വീഡിയോ ആദ്യമായി പുറത്തു വിട്ട് താരം.!!


ലൗ ജിഹാദ് എന്ന പദപ്രയോഗം അംഗീകരിക്കില്ല; ഹരിയാനയില് ബി.ജെ.പി സര്‍ക്കാറിന്റെ നീക്കത്തിനെതിരെ സഖ്യകക്ഷി • Suprabhaatham\nMarch 4, 2021 | 1:51 pm IST\nന്യൂഡല്‍ഹി: ഹരിയാനയില് ലൗ ജിഹാദ് നിയമനിര്‍മാണത്തിനുള്ള അവസാന തയ്യാറെടുപ്പുകള്‍ക്കിടെ ഇടഞ്ഞ് ബി.ജെ.പി സഖ്യ കക്ഷി. ഹരിയാനയില് ബി.ജെ.പിയുടെ നേതൃത്വത്തിലുള്ള സര്‍ക്കാര് ‘ലവ് ജിഹാദ്’ പരിശോധിക്കുന്നതിനായി നിയമനിര്‍മ്മാണത്തിന് തയ്യാറെടുക്കുമ്പോള് വിയോജിപ്പിച്ച് പ്രകടിപ്പിച്ച് പ്രധാന സഖ്യകക്ഷിയായ ജെ.ജെ.പി രംഗത്തെത്തിയിരിക്കുന്നത്.\n‘ലൗ ജിഹാദ്’ എന്ന പദം താന് അംഗീകരിക്കുന്നില്ലെന്ന് ഉപമുഖ്യമന്ത്രിയായ ദുഷ്യന്ത് ചൗതാല പ്രതികരിച്ചു. എന്.ഡി.ടിവിക്ക് നല്‍കിയ അഭിമുഖത്തിലാണ് പ്രതികരണം.\n‘ലൗ ജിഹാദ്’ എന്ന ഈ പദത്തോട് എനിക്ക് യോജിപ്പില്ല. നിര്‍ബന്ധിച്ചുള്ള മതപരിവര്‍ത്തനം പരിശോധിക്കുന്നതിനായി ഞങ്ങള്‍ക്ക് പ്രത്യേകമായി ഒരു നിയമം വേണം, ഞങ്ങള് അതിനെ പിന്തുണക്കും. ആരെങ്കിലും സ്വമേധയാല് മത പരിവര്‍ത്തനം ചെയ്ത് മറ്റൊരു വിശ്വാസത്തിലുള്ള പങ്കാളിയയെ വിവാഹം കഴിച്ചാല് ഞങ്ങള്‍ക്ക് യാതൊരു തടസ്സവുമില്ല, ‘ ദുഷ്യന്ത് ചൗതാല പറഞ്ഞു.\nഭരിക്കുന്ന എല്ലാ സംസ്ഥാനങ്ങളിലും ‘മത സ്വാതന്ത്ര്യ’ നിയമം ഉണ്ടാക്കാനുള്ള നീക്കത്തിലാണ് ബി.ജെ.പി സര്‍ക്കാരുകള്. ഗുജറാത്തില് ‘ലൗ ജിഹാദി’നെതിരെ നിയമം കൊണ്ടുവരുമെന്ന് സംസ്ഥാന ആഭ്യന്തരമന്ത്രി പറഞ്ഞിരുന്നു. ബംഗാളില് ബി.ജെ.പി അധികാരത്തില് വന്നാല് യു.പിയിലേതു പോലെ ‘ലൗ ജിഹാദി’നെതിരെ നിയമം കൊണ്ടുവരുമെന്ന് യോഗി ആദിത്യനാഥും സൂചന നല്‍കിയിരുന്നു.


നോട്ട് നിരോധന കാലത്ത് കള്ളപ്പണം വെളുപ്പിച്ചെന്ന് സി.ബി.ഐ; ആറ് സഹകരണ ബാങ്കുകള്‍ക്കെതിരെ കേസെടുത്തു – Chandrika Daily\nBy chandrika Saturday July 1, 2017 12:20 pm\nനോട്ട് നിരോധന കാലത്ത് കള്ളപ്പണം വെളുപ്പിച്ചെന്ന് സി.ബി.ഐ; ആറ് സഹകരണ ബാങ്കുകള്‍ക്കെതിരെ കേസെടുത്തു\nകൊല്ലം: നോട്ട് നിരോധനത്തിന്റെ മറവില് കള്ളപ്പണം വെളുപ്പിച്ചതിന് കൊല്ലം ജില്ലയിലെ ആറ് സഹകരണ ബാങ്കുകള്‍ക്കെതിരെ സിബിഐ കേസെടുത്തു. ആര്‍ബിഐ മാനദണ്ഡങ്ങള് പാലിക്കാതെ നിക്ഷേപം സ്വീകരിച്ചതിനും ക്രമക്കേട് നടത്തിയതിനുമാണ്…\nകൊല്ലം: നോട്ട് നിരോധനത്തിന്റെ മറവില് കള്ളപ്പണം വെളുപ്പിച്ചതിന് കൊല്ലം ജില്ലയിലെ ആറ് സഹകരണ ബാങ്കുകള്‍ക്കെതിരെ സിബിഐ കേസെടുത്തു. ആര്‍ബിഐ മാനദണ്ഡങ്ങള് പാലിക്കാതെ നിക്ഷേപം സ്വീകരിച്ചതിനും ക്രമക്കേട് നടത്തിയതിനുമാണ് കേസ്. ബാങ്കുകളുടെ ആറ് സെക്രട്ടറിമാരെയും പ്രതിപ്പട്ടികയില് ഉള്‍പ്പെടുത്തിയി്ട്ടുണ്ട്.\nകടയ്ക്കല്, പുതുകാവ്, മയ്യനാട്, പന്മനം, കുലശേഖരപുരം, ചാത്തന്നൂര് എന്നി സഹകരണ ബാങ്കുകള്‍ക്കെതിരെയാണ് കേസ്. നോട്ട് അസാധുവാക്കല് തീരുമാനം പ്രഖ്യാപിച്ച നവംബര് എട്ടിനുശേഷം റിസര്‍വ്വ് ബാങ്ക് ചട്ടങ്ങള് ലംഘിച്ച് കള്ളപ്പണം വെളുപ്പിക്കാന് കൂട്ടു നിന്നു എന്നാണ് സിബിഐയുടെ പ്രഥമ വിവര റിപ്പോര്‍ട്ട് പറയുന്നത്. പഴയ നോട്ടുകള് നിക്ഷേപിക്കാന് ആര്‍ബിഐ നിര്‍ദേശിച്ച പരിധി ലംഘിച്ച് കോടികള് നിക്ഷേപമായി വാങ്ങിയെന്നും സിബിഐയുടെ കുറ്റപത്രത്തില് പറയുന്നു. ബാങ്ക് സെക്രട്ടറിമാരുടെ അറിവോടെയും അക്കൗണ്ട് ഉടമ അറിയാതെയുമാണ് കള്ളപ്പണം വെളുപ്പിക്കല് നടന്നത്. പ്രതിപ്പട്ടികയിലുള്ള ആറ് ബാങ്കുകളും നോട്ട് നിരോധന കാലയളവില് നടത്തിയ ഇടപാടുകള് സംശയകരമാണെന്നും സിബിഐ റിപ്പോര്‍ട്ടില് സൂചിപ്പിക്കുന്നു.\nപന്മന ചാത്തന്നൂര് സഹകരണ ബാങ്കുകളിലാണ് ഏറ്റവും അധികം ക്രമക്കേടുകള് നടന്നത്. വ്യാഴാഴ്ച്ച ആറ് ബാങ്കുകളിലും സിബിഐ റെയ്ഡ് നടത്തി രേഖകള് പി്ടിച്ചെടുത്തിരുന്നു. രേഖകള് വിശദമായി പരിശോധിച്ച ശേഷം ബാങ്കധികാരികളെ ചോദ്യം ചെയ്യാനാണ് സിബിഐയുടെ തീരുമാനം. നേരത്തെ സഹകരണബാങ്കുകളുടെ മറവില് വ്യാപകമായി കള്ളപ്പണം വെളുപ്പിക്കുന്നുവെന്ന ആരോപണം ബിജെപി ഉന്നയിച്ചിരുന്നു.\nCategories: Culture, More, Video Stories, Views Tags: ava[uhyv=h


Title: 2010 ലെ ഏഷ്യന് ഗെയിംസിന്റെ ഭാഗ്യചിഹ്നം?\nDescription: This isaMost important question of gk exam. Question is : 2010 ലെ ഏഷ്യന് ഗെയിംസിന്റെ ഭാഗ്യചിഹ്നം? , Options is : 1. ലിമാന്‍യാങ്, 2. ഷേര, 3.ഷിയൂമെന്, 4. ഷിന്‍ഹ്വ, 5. NULL\nThis isaMost important question of gk exam. Question is : 2010 ലെ ഏഷ്യന് ഗെയിംസിന്റെ ഭാഗ്യചിഹ്നം? , Options is : 1. ലിമാന്‍യാങ്, 2. ഷേര, 3.ഷിയൂമെന്, 4. ഷിന്‍ഹ്വ, 5. NULL


ഇന്ദ്രപ്രസ്ഥത്തില് കേട്ടത് കരുണയുടെ ശ്യാമമാധവം | Prabha Varma\nഇന്ദ്രപ്രസ്ഥത്തില് കേട്ടത് കരുണയുടെ ശ്യാമമാധവം\nകവിതയുടെ ശ്യാമമാധവത്തില് കരുണയിലേയ്ക്കു വഴി തെളിച്ച കൂട്ടായ്മയില് ഡല്‍ഹിയിലെ മലയാളി സംഘടനകള് കാവ്യശില്പയ്ക്ക് ആദരമര്‍പ്പിച്ചു.\nകവി പ്രഭാവര്മയ്ക്ക് ഡല്ഹി മലയാളികളുടെ ഉപഹാരം\nപ്രൊഫ. ഓംചേരി എന്.എന്. പിള്ള സമ്മാനിക്കുന്നു\nന്യൂഡല്‍ഹി: പാണ്ഡവര് വസിച്ച ഇന്ദ്രപ്രസ്ഥനഗരിയില്‍നിന്ന് സര്‍വനാശംവിതച്ച കുരുക്ഷേത്രഭൂമിയിലേക്ക് ഏറെയില്ലദൂരം. അതുകൊണ്ടു തന്നെ, കൃഷ്ണനെ വാക്കുകളില് വിചാരണചെയ്ത കവി ഇന്ദ്രപ്രസ്ഥത്തില് സംസാരിക്കുമ്പോള് കേള്‍വിയുടെ കൗതുകത്തിലായിരുന്നു സദസ്യര്. യുദ്ധോത്സുകമായ വര്‍ത്തമാനകാലത്ത് മനുഷ്യത്വത്തെക്കുറിച്ചും നന്മ പൂക്കേണ്ട ഭാവിയെക്കുറിച്ചും വിവരിച്ച കവിയെക്കേട്ട് അവര് കവിപക്ഷത്തു തന്നെ ചേര്‍ന്നു. അങ്ങനെ, കവിതയുടെ ശ്യാമമാധവത്തില് കരുണയിലേയ്ക്കു വഴി തെളിച്ച കൂട്ടായ്മയില് ഡല്‍ഹിയിലെ മലയാളി സംഘടനകള് കാവ്യശില്പയ്ക്ക് ആദരമര്‍പ്പിച്ചു.\nകേന്ദ്ര സാഹിത്യ അക്കാദമി പുരസ്‌കാരം നേടിയ ശ്യാമമാധവം കൃതിയുടെ രചയിതാവ് പ്രഭാവര്‍മയ്ക്ക് ഡല്‍ഹി നല്‍കിയ സ്വീകരണം ഒരു കൂട്ടുകാരനോടുള്ള ഹൃദയസമ്മാനമായിരുന്നു. കേരള ക്ലബ്ബ്, ജനസംസ്‌കൃതി, ഡി.എം.എ. തുടങ്ങിയ സംഘടനകള് ചേര്‍ന്നൊരുക്കിയ അനുമോദനത്തില് കവി അത് തുറന്നു പ്രകടിപ്പിച്ചു. തന്റെ കാവ്യജീവിതത്തിന്റെ കളിത്തൊട്ടിലാണ് ഡല്‍ഹി. കവിതയെ ഗൗരവമായി സമീപിച്ചു തുടങ്ങുന്ന കാലത്ത് താന് ഡല്‍ഹിയിലെത്തി.\nഅന്ന് കേള്‍വിക്കാര് ഡല്‍ഹിയിലെ സുഹൃത്തുക്കളായിരുന്നു. കവിതയ്ക്ക് ഊര്‍ജമേകിയ സന്തോഷങ്ങളും സങ്കടങ്ങളുമൊക്കെ തന്ന നഗരമാണ് ഡല്‍ഹി. സ്‌നേഹത്തിന്റെ കരുതലാണ് സംസ്‌കാരത്തിന്റെ അടിസ്ഥാനം. അതു കാത്തുസൂക്ഷിക്കുന്നവരാണ് ഡല്‍ഹിയിലെ മലയാളി സമൂഹം. അതാണ് ഈ ആദരവിലെ സ്‌നഹം.-തനിക്കു മുന്നിലുള്ള സദസ്സിനോട് ഹൃദയത്തിന്റെ ഭാഷയിലായിരുന്നു കവിയുടെ മറുപടി. സാമൂഹികമായ ഇടങ്ങള് നഷ്ടപ്പെടുന്നതിനെക്കുറിച്ചുള്ള ആശങ്ക പങ്കുവെച്ച് സംസാരം, പിന്നീട് കവിയുടെ കാഴ്ചപ്പാടുകളിലേയ്ക്ക് നീങ്ങി.\nഇന്ന് ഇടപാടുകാര് മാത്രമേയുള്ളൂ. നമ്മുടെ മനുഷ്യത്വം എവിടെയൊക്കെയോ ചോര്‍ന്നു പോവുന്നു. ചൊവ്വയിലേയ്ക്ക് മനുഷ്യനെ അയയ്ക്കാനുള്ള ശാസ്ത്ര ഗവേഷണങ്ങള് നടക്കുന്ന കാലമാണിത്. ഓരോ നിമിഷത്തിലും പുതിയ അറിവുകളുണ്ടാവുന്നു. ഈ യുഗത്തില് മുന്നോട്ടു പോവുമ്പോഴും മനുഷ്യത്വം നഷ്ടമാവുന്നതിനെക്കുറിച്ച് നാം ചിന്തിക്കേണ്ടിയിരിക്കുന്നു. മറ്റുള്ളവരെക്കുറിച്ചുള്ള കരുതലിനെപ്പറ്റി ചിന്തിക്കേണ്ടിയിരിക്കുന്നു. മനുഷ്യരാവുക എന്ന ചിന്തയ്ക്ക് അടിവരയിടണം.\nകൃഷ്ണകഥകള് പല ഭാഷകളിലായി ധാരാളമായി എഴുതപ്പെട്ടിട്ടുണ്ട്. മഹാഭാരതത്തിന്റെ ആവര്‍ത്തിച്ചുള്ള വായനയില് നിന്നും പിറവിയെടുത്തതാണ് ശ്യാമമാധവം. കൃഷ്ണനെ ശപിച്ച ഗാന്ധാരിയുടെ ശകാരവും അതിനോടു കൃഷ്ണന്റെ മറുപടിയും ഒരു കുറ്റബോധത്തിന്റെ മിന്നല്‍വെട്ടം തനിക്കു കാണിച്ചു തന്നു. ആ വിചാരത്തില് നിന്നും സൃഷ്ടിക്കപ്പെട്ടതാണ് ശ്യാമമാധവമെന്നും പ്രഭാവര്‍മ്മ വിവരിച്ചു.\nശ്രീകൃഷ്ണനെ മനുഷ്യനായി വിചാരണ ചെയ്യുന്ന കവിതയാണ് ശ്യാമമാധവമെന്ന് പ്രൊഫ. ഓംചേരി എന്.എന്.പിള്ള പറഞ്ഞു. കൃഷ്ണന്റെ കുറ്റബോധം കാവ്യരൂപത്തില് അവതരിപ്പിക്കപ്പെടുന്നു. കവിതയുടെ മനോഹാരിതയും ആശയത്തിന്റെ ഗാംഭീര്യവും ചേരുന്നതാണ് ഈ കവിതയെന്നും ഓംചേരി പറഞ്ഞു. കവിതയിലെ ഉറച്ച നിലപാടു കൊണ്ട് ആസ്വാദകര്‍ക്ക് ഇഷ്ടപ്പെടുന്ന വഴിയിലൂടെ തെളിയിച്ചു കൊണ്ടു പോയതാണ് പ്രഭാവര്‍മയുടെ സംഭാവനയെന്ന് മാധ്യമപ്രവര്‍ത്തകന് ഡി. വിജയമോഹന് പറഞ്ഞു.\nഡി.ഡി.എ. കമ്മിഷണര് സുബു റഹ്മാന്, മാധ്യമപ്രവര്‍ത്തകന് എന്.അശോകന്, ജനസംസ്‌കൃതി ജനറല് സെക്രട്ടറി എന്.വി. ശ്രീനിവാസ്, ബാബു പണിക്കര്, കെ. മാധവന് നായര്, സി. ചന്ദ്രന് തുടങ്ങിയവര് സംസാരിച്ചു. ചന്ദന പ്രസാദ് എന്ന വിദ്യാര്‍ഥിനി പ്രഭാവര്‍മയുടെ കവിതചൊല്ലി. പ്രഭാവര്‍മയ്ക്കുള്ള ഡല്‍ഹി മലയാളികളുടെ ഉപഹാരം ഓംചേരി സമ്മാനിച്ചു.\nകോവിഡ് പരിശോധന കുറഞ്ഞതിനു കാരണം പുതിയ മാർഗരേഖ\nന്യൂഡൽഹി : നഗരത്തിൽ കോവിഡ് പരിശോധനകളുടെ എണ്ണം കുറഞ്ഞത് കേന്ദ്രസർക്കാർ പുറപ്പെടുവിച്ച ..\nഗർഭിണികൾക്കും ഭിന്നശേഷിക്കാർക്കും വർക്ക് ഫ്രം ഹോം\nപണമാവശ്യപ്പെട്ട് അക്രമം; ഗുണ്ടാനേതാവ് അറസ്റ്റിൽ\nപുതുതായി 20,178 പേർക്കുകൂടി കോവിഡ്\nഷൂ ഫാക്ടറിയിൽ തീപ്പിടിത്തം


അതീവ ജാഗ്രതയിൽ തമിഴ്നാടും കേരളവും; തമിഴ്നാട്ടിൽ2പേർ കൂടി കസ്റ്റഡിയിൽ | Terror alert;2more arrested in Coimbatore - Malayalam Oneindia\nPublished: August 24 2019, 21:23 [IST]\nചെന്നൈ: ലഷ്കർ ഇ തൊയിബ ഭീകരർ തമിഴ്നാട്ടിലേക്ക് എത്തിയിട്ടുണ്ടെന്ന രഹസ്യാന്വേഷണ വിഭാഗത്തിന്റെ മുന്നറിയിപ്പിനെ തുടർന്ന് തെക്കേ ഇന്ത്യയിൽ കനത്ത ജാഗ്രത തുടരുന്നു. തീവ്രവാദ ഭീഷണിയുടെ പശ്ചാത്തലത്തിൽ കോയമ്പത്തൂരിൽ നിന്നും രണ്ട് പേരെ കൂടി കസ്റ്റഡിയിൽ എടുത്തിട്ടുണ്ട്. ലഷ്കർ ബന്ധമുണ്ടെന്ന സംശയത്തെ തുടർന്ന് അറസ്റ്റിലായ അബ്ദുൾ ഖാദർ ഫോണിൽ ബന്ധപ്പെട്ടവരാണ് അറസ്റ്റിലായത്. ഇവരെ പോലീസിന്റെ രഹസ്യ കേന്ദ്രത്തിൽ ചോദ്യം ചെയ്ത് വരികയാണ്.\nരണ്ട് പേർ കൂടി കസ്റ്റഡിയിൽ എടുത്തതോടെ തമിഴ്നാട്ടിൽ കസ്റ്റഡിയിൽ ഉള്ളവരുടെ എണ്ണം എട്ടായി. തിരുവാരൂരിരെ മുത്തുപേട്ടയിൽ നിന്നും ഒരു സ്ത്രീയടക്കം6പേരെയാണ് പോലീസ് കസ്റ്റഡിയിൽ എടുത്തത്. ശ്രീലങ്കയുമായി അടുത്ത് കിടക്കുന്ന പ്രദേശമായതിനാൽ മുത്തുപേട്ടയിൽ വ്യാപക പരിശോധനയാണ് നടക്കുന്നത്.\nചെന്നൈ സ്വദേശി സിദ്ധിഖ്, സഹീർ എന്നിവരെയാണ് അവസാനമായി കസ്റ്റഡിയിൽ എടുത്തത്. ഭീകരരെന്ന് സംശയിക്കുന്ന രണ്ട് പേരെ പ്രദേശത്ത് കണ്ടതായി കോയമ്പത്തൂരിൽ ചിലർ പോലീസിന് മൊഴി നൽകിയിരുന്നു. ഇവർ താമസിച്ചുവെന്ന് കരുതുന്ന ലോഡ്ജിൽ അന്വേഷണ സംഘം പരിശോധന നടത്തി. ശ്രീലങ്കയിൽ നിന്നും അനധികൃത ബോട്ടിൽ തമിഴ്നാട് തീരത്ത് എത്തിയ ഭീകരർ കോയമ്പത്തൂരിലേക്ക് കടന്നതായാണ് വിവരം. സംഘത്തിലെ ഒരാൾ പാക് പൗരനാണെന്ന് അന്വേഷണ ഏജൻസികൾ സ്ഥിരീകരിച്ചിട്ടുണ്ട്.\nതൃശൂർ സ്വദേശിയായ അബ്ദുൾ ഖാദറിനെ വൈകിട്ട് നാല് മണിയോടു കൂടെയാണ് പോലീസ് കസ്റ്റഡിയിൽ എടുത്തത്. രഹസ്യ കേന്ദ്രത്തിലേക്ക് മാറ്റിയ അബ്ദുൾ ഖാദറിനെ ഉന്നത ഉദ്യോഗസ്ഥരുടെ നേതൃത്വത്തിൽ ചോദ്യം ചെയ്ത് വരികയാണ്. ഓഗസ്റ്റ് 28 മുതൽ സെപ്റ്റംബർ 8 വരെ ഭീകരാക്രമണത്തിന് സാധ്യതയുണ്ടെന്നാണ് മുന്നറിയിപ്പ്.\nതമിഴ്നാട്ടിലും കേരളത്തിലും കനത്ത സുരക്ഷയാണ് ഏർപെടുത്തിയിരിക്കുന്നത്.\nterrorist srilanka chennai police coimbatore തമിഴ്നാട് ചെന്നൈ കോയമ്പത്തൂര് ശ്രീലങ്ക\nTerror alert;2more arrested in Coimbatore


ചൈന ട്രീ ഷിയർ നിർമ്മാതാക്കളും വിതരണക്കാരും | ഡോങ്‌ഹെംഗ് മെഷിനറി\nഞങ്ങളുടെ ട്രീ ഷിയറിന്റെ സവിശേഷതകൾ\nകിംഗർ ട്രീ ഷിയറിൽ YDH-TS180 മോഡൽ ഉണ്ട്, ഇത് 5-12 ടൺ എക്‌സ്‌കവേറ്ററുകൾ, സ്‌കിഡ് സ്റ്റിയർ ലോഡർ, ബാക്ക്‌ഹോ ലോഡർ തുടങ്ങിയവയ്ക്ക് അനുയോജ്യമാണ്.\nഓയിൽ സിലിണ്ടറിന് ഒരു വർഷത്തെ വാറന്റി.\nഉയർന്ന കടുപ്പമുള്ള ഉരുക്കും നല്ല വസ്ത്രം പ്രതിരോധവുമുള്ള കിംഗർ ട്രീ ഷിയർ ഇറക്കുമതി ചെയ്ത കാർബൈഡ് ഉപകരണം ഉപയോഗിക്കുന്നു.അത് ധരിക്കാനും കീറാനും എളുപ്പമല്ല.\nഉയർന്ന ത്രസ്റ്റ് സിലിണ്ടർ\nവലിയ ത്രസ്റ്റ് സിലിണ്ടർ, കിംഗർ ട്രീ ഷിയറിന് ഒരു വലിയ കത്രിക ശക്തിയുണ്ടാക്കുന്നു, ഇത് തടി കത്രിക്കാൻ അനുയോജ്യമാണ്.\nപ്രത്യേക ആകൃതിയിലുള്ള ബ്ലേഡ് കട്ടിംഗ് പ്രക്രിയ സുഗമവും എളുപ്പവുമാക്കുന്നു.\nസിംഗിൾ ലിങ്ക് ട്രാൻസ്മിഷൻ ഘടന, എളുപ്പത്തിൽ ഇൻസ്റ്റാളേഷനും പരിപാലനവും നടത്തുന്നു\nവൈവിധ്യമാർന്ന വനവൽക്കരണ പദ്ധതികളിൽ കിംഗർ ട്രീ ഷിയർ ജനപ്രിയമാണ്. ലോഗ് കട്ടിംഗിന് പുറമെ, വൃക്ഷ ശാഖകൾ മുറിക്കുന്നതിനോ ഫലവൃക്ഷങ്ങൾ നന്നാക്കുന്നതിനോ കിംഗർ ട്രീ ഷിയർ ഉപയോഗിക്കുന്നു, കര അല്ലെങ്കിൽ പർവത വീണ്ടെടുക്കൽ തുടങ്ങിയവ. , ഉയർന്ന ദക്ഷത, മലിനീകരണം അല്ലാത്തവ തുടങ്ങിയവ.\nനിങ്ങളുടെ റഫറൻസിനായുള്ള ഞങ്ങളുടെ ട്രീ ഷിയർ സവിശേഷതകളാണ് മുകളിലുള്ള സവിശേഷത. ഇത് 5-12 ടൺ എക്‌സ്‌കാവേറ്റർ / സ്‌കിഡ് സ്റ്റിയർ / ബാക്ക്‌ഹോ ലോഡർ മുതലായവയ്ക്ക് അനുയോജ്യമാണ്.\nമുമ്പത്തെ: ഹെഡ്ജ് ട്രിമ്മർ\nഅടുത്തത്: തല കണ്ടു


മരണപോരാട്ടത്തിന് കേരളവും ഗോവയും ഇന്ന് നേർക്കുനേർ | Fanport | Indian Super League News Malayalam\nTuesday, Apr 13, 2021 09:13 AM\nHome Football Indian Super League മരണപോരാട്ടത്തിന് കേരളവും ഗോവയും ഇന്ന് നേർക്കുനേർ\nമരണപോരാട്ടത്തിന് കേരളവും ഗോവയും ഇന്ന് നേർക്കുനേർ\nNovember 8, 2016 - 1:08 PM\nഇന്ന് കൊച്ചിയിൽ നേർക്കുനേർ വരുമ്പോൾ ലീഗിലെ അവസാന സ്ഥാനക്കാരായ കേരളത്തിനും ഗോവക്കും വിജയത്തിൽ കുറഞ്ഞ ഒന്നും മതിയാവില്ല. 8 മത്സരങ്ങളിൽ9പോയിൻ്റ് നേടി 7ാമതുള്ള കേരളവും 8 മത്സരങ്ങളിൽ7പോയിൻ്റുമായി അവസാന സ്ഥാനത്തുള്ള ഗോവക്കും അത് കൊണ്ട് തന്നെ ഈ മത്സരം മരണ പോരാട്ടമാവും. മികച്ച പ്രതിരോധം കൊണ്ട് ലീഗിൽ പിടിച്ച് നിൽക്കാമെന്ന കേരള പ്രതീക്ഷക്കായിരുന്നു കഴിഞ്ഞ മത്സരത്തിൽ ഡൽഹിക്കെതിരെ തിരിച്ചടി നേരിട്ടത്. വേണ്ടത്ര ഗോളുകൾ കണ്ടെത്താനാവാത്ത മുന്നേറ്റവും കോപ്പലിന് തലവേദന സൃഷ്ടിക്കുന്നു. എന്നാൽ4എവേ മത്സരങ്ങൾക്ക് ശേഷം കൊച്ചിയിൽ സ്വന്തം കാണികൾക്ക് മുമ്പിൽ കളിക്കുന്നത് കേരളത്തിന് ഊർജ്ജം പകരും.\nഎ.എഫ്.സി കപ്പ് ഫൈനലിനു ശേഷമെത്തുന്ന സി.കെ വിനീതോ റിനോ ആൻ്റോയോ ഇന്ന് കേരളത്തിനായി കളിക്കില്ല. ഡൽഹിക്കെതിരെ വലിയ അബദ്ധത്തിലൂടെ വില്ലനായെങ്കിലും സന്ദീപ് നന്ദി ടീമിൽ തുടരാനാണ് സാധ്യത. സ്റ്റാക്കിനെ കളിപ്പിക്കുന്നത് ടീമിൻ്റെ ശക്തി കുറക്കുകയും ചെയ്യും. മുൻ മത്സരത്തിൽ ടീമിൽ വരുത്തിയ ഫലം കാണാത്തതിനാൽ കോപ്പൽ ടീമിൽ നല്ല മാറ്റം കൊണ്ട് വന്നേക്കും. മാർക്വീ താരം ആരോൺ ഹ്യൂസ് അയര്‍ലണ്ടിനു വേണ്ടി കളിക്കാന് പോയതിനാല് പ്രതിരോധത്തിൽ ഹെങ്ബർട്ടിനും ജിംഗനെയും തന്നെയാവും ബ്ലാസ്റ്റേഴ്സ് ഏറെ ആശ്രയിക്കുക. ഹോസു നൽകുന്ന ക്രോസുകൾ ലക്ഷ്യത്തിലെത്തിക്കാൻ ബ്ലാസ്റ്റേഴ്സ് മുന്നേറ്റത്തിനാവണം. മധ്യനിരയിൽ അസ്രാക് മഹ്മദ്, അധ്യാനിച്ച് കളിക്കുന്ന മെഹ്താബ് ഹുസൈൻ എന്നിവർക്ക് ഭാരിച്ച പണിയാണുള്ളത്. വേണ്ട ഗോൾ കണ്ടത്താൻ സാധിക്കാത്ത മുന്നേറ്റമാണ് ബ്ലാസ്റ്റേഴ്സിൻ്റെ വലിയ തലവേദന. സീസണിൽ മുമ്പ് ഗോവക്കെതിരെ ഗോൾ കണ്ടത്തിയ റാഫി, ബെൽഫോർട്ട് എന്നിവർകൊപ്പം കഴിഞ്ഞ കളിയിൽ പുറത്തിരുന്ന മൈക്കൾ ചോപ്രയെ കോപ്പൽ തിരിച്ച് വിളിച്ചേക്കും. എന്നാൽ മുന്നേറ്റത്തിൽ ഒരു വലിയ പരീക്ഷണത്തിന് കോപ്പൽ മുതിരാനും സാധ്യതയുണ്ട്.\nസുഭാഷിഷ് റോയ് ചൗധരിയാവും ഗോൾ വല കാക്കുക. പ്രതിരോധത്തിൽ ഗ്രിഗറി അർനോളിനൊപ്പം മാർക്വീ താരം ലൂസിയാനോ ടീമിലെത്തിയേക്കും. അങ്ങനെ വന്നാൽ കേരള മുന്നേറ്റത്തിന് അവരെ മറികടക്കുക അത്ര എളുപ്പമാവില്ല. മധ്യനിരയിൽ ജോഫ്രയെ ടീമിന് അമിതമായി ആശ്രയിക്കേണ്ടി വരുന്നു. അതിനാൽ തന്നെ റിച്ചാർൽയ്സൻ ഫെൽസ്ബിനോ റോമിയോ ഫെർണാണ്ടസ് തുടങ്ങിയവരുടെ പ്രകടനം നിർണ്ണായകമാവും. മുന്നേറ്റത്തിൽ റോബിൻ സിങിനൊപ്പം റാഫേൽ കോഹ്ലോയോ ജൂലിയോ ഡീസറോ കളിക്കാനാണ് സാധ്യത.\nസീസണിൽ മുമ്പ് ഏറ്റു മുട്ടിയപ്പോൾ ബെൽഫോർട്ടിൻ്റെ മികച്ച ഗോളിൽ ജയിച്ച ആത്മവിശ്വാസം ബ്ലാസ്റ്റേഴ്സിനുണ്ട്. ലീഗിൽ പരസ്പരം ഏറ്റ് മുട്ടിയ5കളികളിൽ3എണ്ണത്തിലും ജയിച്ച ഗോവക്കാണ് കണക്കുകളിൽ മുൻതൂക്കം.2മത്സരങ്ങളിൽ ഗോവക്കെതിരെ വിജയം നേടാൻ കേരളത്തിനുമായി. വൈകിട്ട്7മണിക്ക് കൊച്ചിയിൽ നടക്കുന്ന മത്സരം സ്റ്റാർ സ്പോർട്സിലും ഏഷ്യാനെറ്റ് മൂവീസിലും ഹോട്ട്സ്റ്റാറിലും തൽസമയം കാണാം.\nPrevious articleമറേ: കിതയ്ക്കാതെ കുതിച്ചവന്\nNext articleരഞ്ജി ട്രോഫി: കേരള ഹരിയാന മത്സരം സമനിലയില്


(malayalam actress abduction sexual assault case Dileep): വിചാരണക്കോടതിയിൽ സ്വഭാവ ശുദ്ധിയെ ചോദ്യം ചെയ്‌തു, നേരിട്ടത് മാനസിക പീഡനം; കരഞ്ഞു പോയെന്ന് ആക്രമിക്കപ്പെട്ട നടി | Malayalam actress abduction sexual assault case unwanted questions asked in trail court mentally harassed says survivor\nവിചാരണക്കോടതിയിൽ സ്വഭാവ ശുദ്ധിയെ ചോദ്യം ചെയ്‌തു, നേരിട്ടത് മാനസിക പീഡനം; കരഞ്ഞു പോയെന്ന് ആക്രമിക്കപ്പെട്ട നടി\nBy വെബ്ഡെസ്ക് • 16/11/2020 at 3:06PM\nവിചാരണക്കിടയിൽ പലപ്പോഴും കോടതിയ്ക്ക് മുൻപിൽ കരഞ്ഞു പോയ സാഹചര്യമുണ്ടായെന്നും നടി ഹൈക്കോടതിയെ അറിയിച്ചു.\nനടിയെ ആക്രമിച്ച കേസിൽ വിചാരണകോടതിയിൽ നിന്നും മോശം അനുഭവമുണ്ടായതായി ആക്രമിക്കപ്പെട്ട നടി. കോടതിയിൽ അഭിഭാഷകർ അനാവശ്യമായ ചോദ്യങ്ങൾ ചോദിച്ചുവെന്നും കോടതി അത് തടഞ്ഞില്ലെന്നും നടി വ്യക്തമാക്കി. വിചാരണക്കോടതിയിൽ നിരവധി അഭിഭാഷകരുടെ മുന്നിൽ വെച്ചാണ് സ്വഭാവ ശുദ്ധിയെ പോലും ചോദ്യം ചെയ്യുന്ന വിധത്തിൽ ചോദ്യങ്ങൾ ഉന്നയിച്ചതെന്നും നടി ഹൈക്കോടതിയിൽ പറഞ്ഞു. വിചാരണക്കോടതിയിൽ നിന്നും മാനസിക പീഡനം നേരിട്ടെന്നും ഒരു തരത്തിലും മുന്നോട്ട് പോകാനാവാത്ത സാഹചര്യത്തിലാണ് വിചാരണ മറ്റൊരു കോടതിയിലേക്ക് മാറ്റണമെന്ന് ആവശ്യപ്പെട്ടു ഹർജി നൽകിയതെന്നും നടി പറഞ്ഞു. ഹർജിയിൽ വാദം കേട്ട ഹൈക്കോടതി വിധി പിന്നീട് പറയും. നേരത്തെ കേസിൻ്റെ വിചാരണ നിർത്തിവെക്കാൻ ഹൈക്കോടതി ആവശ്യപ്പെട്ടിരുന്നു. ഹൈക്കോടതി വിധി പറയുന്നതുവരെ വിസ്താരത്തിനുളള സ്റ്റേയിൽ മാറ്റമുണ്ടാകില്ല.\nവിചാരണക്കിടയിൽ പലപ്പോഴും കോടതിയ്ക്ക് മുൻപിൽ കരഞ്ഞു പോയ സാഹചര്യമുണ്ടായെന്നും നടി ഹൈക്കോടതിയെ അറിയിച്ചു. മാനസിക സമർദ്ദത്തിലാക്കുന്ന ചോദ്യങ്ങൾ അഭിഭാഷകർ ഉന്നയിച്ചെന്നും വനിതാ ജഡ്‌ജിയായിട്ടു പോലും അവസ്ഥ മനസിലാക്കിയില്ലെന്നും നടി കോടതിയിൽ വ്യക്തമാക്കി. വിസ്താരത്തിന്റെ മാര്‍ഗനിര്‍ദേശങ്ങള് വിചാരണക്കോടതി ലംഘിച്ചതായും നടി ചൂണ്ടിക്കാട്ടി. വിചാരണ കോടതിയിൽ വിശ്വാസം നഷ്ടപ്പെട്ടെന്നും അതിനാൽ മറ്റൊരു കോടതിയിലേക്ക് വിചാരണ മാറ്റണമെന്നും ആവശ്യപ്പെട്ടു. വനിത ജഡ്‌ജി തന്നെ വേണമെന്നില്ലന്നും നടി വ്യക്തമാക്കി.\nALSO READ | 'അവര് വന്നത് ദിലീപോ, ഗണേശ് എംഎല്‍എയോ പറഞ്ഞ്'; നടിയെ ആക്രമിച്ച കേസിലെ മാപ്പുസാക്ഷി സംസാരിക്കുന്നു\nനടിയെ ലൈംഗികമായി ആക്രമിച്ച കേസിൽ മഞ്ജു വാരിയർ ഉൾപ്പടെയുള്ളവരുടെ മൊഴി രേഖപ്പെടുത്തിയതിൽ വിചാരണക്കോടതി വീഴ്ച്ച വരുത്തിയതായി സംസ്ഥാന സർക്കാർ നേരത്തെ സത്യവാങ് മൂലത്തിൽ വ്യക്തമാക്കിയിരുന്നു. വിചാരണക്കോടതി പക്ഷപാതപരമായി പെരുമാറിയെന്നും കീഴ്‌വഴക്കം ലംഘിച്ചതായും സർക്കാർ ഹൈക്കോടതിയിൽ അറിയിച്ചിരുന്നു. കേസിലെ പല രേഖകളും വിചാരണക്കോടതി പ്രോസിക്യൂഷന് നൽകിയിരുന്നില്ലെന്നും സർക്കാർ പറഞ്ഞു. അതേ സമയം, രേഖകൾ പ്രതിഭാഗത്തിന് നൽകിയിരുന്നതായും സർക്കാർ കോടതിയിൽ ചൂണ്ടിക്കാട്ടി. ആക്രമിക്കപ്പെട്ട നടിയുടെ രഹസ്യ വിചാരണയുടെ സമയത്ത് ഇരുപത് അഭിഭാഷകർ കോടതിയിൽ ഉണ്ടായിരുന്നതായും പ്രതിഭാഗം അഭിഭാഷകരുടെ അതിരുവിട്ട ചോദ്യം തടയാൻ വിചാരണക്കോടതി ശ്രമിച്ചില്ലെന്നും സർക്കാർ വ്യക്തമാക്കി. വിചാരണ നിർത്തിവെക്കണമെന്നു പ്രോസിക്യൂഷൻ ആവശ്യപ്പെട്ടപ്പോൾ കീഴ്വഴക്കം ലംഘിച്ചു കോടതി തന്നെ തീരുമാനമെടുത്തതായും സർക്കാർ ഹൈക്കോടതിയിൽ പറഞ്ഞിരുന്നു. വിചാരണ മറ്റൊരു കോടതിയിലേക്ക് മാറ്റണമെന്ന് ആവശ്യപ്പെട്ട് സ്പെഷ്യൽ പബ്ലിക് പ്രോസിക്യൂട്ടറും നേരത്തെ ഹൈക്കോടതി രജിസ്ട്രാർക്ക് പരാതി നൽകിയിരുന്നു.\nകേസിൽ ഇതുവരെ 182 സാക്ഷികളെയാണ് വിസ്തരിച്ചത്. താരങ്ങളും അമ്മയുടെ ഭാരവാഹികളുമായ ഇടവേള ബാബു, സിദ്ദീഖ് എന്നിവരും നടിമാരായ ബിന്ദു പണിക്കർ, ഭാമ എന്നിവരും കേസിൽ കൂറുമാറിയിരുന്നു.\nനടിയെ ആക്രമിച്ച കേസ്: വിചാരണ നിര്‍ത്തിവെക്കാന് ഹൈക്കോടതി ഉത്തരവ്


രക്ഷാസമിതി അംഗങ്ങള് നടപടി തുടങ്ങി; അസറിന്റെ സ്വത്ത് ഫ്രാന്‍സ് മരവിപ്പിച്ചു :: Janmabhumi Daily\nരക്ഷാസമിതി അംഗങ്ങള് നടപടി തുടങ്ങി; അസറിന്റെ സ്വത്ത് ഫ്രാന്‍സ് മരവിപ്പിച്ചു\nSaturday 16 March 2019 4:33 am IST\nപാരീസ്: പുല്‍വാമ ഭീകരാക്രമണത്തിന്റെ സൂത്രധാരനും ജെയ്‌ഷെ മുഹമ്മദ് മേധാവിയുമായ മസൂദ് അസറിന്റെ സ്വത്തുവകകള് മരവിപ്പിക്കാന് ഫ്രാന്‍സ് തീരുമാനിച്ചു. ഫ്രഞ്ച് ആഭ്യന്തര, വിദേശകാര്യമന്ത്രാലയങ്ങള് സംയുക്ത പ്രസ്താവനയില് അറിയിച്ചതാണിത്. ചൈനയ്ക്കുള്ള താക്കീതുകൂടിയാണിത്.\nഅസറിനെ യൂറോപ്യന് യൂണിയന്റെ ഭീകരപ്പട്ടികയില് ഉള്‍പ്പെടുത്തുന്ന കാര്യം ഉടന് ചര്‍ച്ച ചെയ്യുമെന്നും ഫ്രാന്‍സ് വ്യക്തമാക്കി.\nഅസറിനെ ആഗോള ഭീകരനായി പ്രഖ്യാപിക്കാനുള്ള ഐക്യരാഷ്ട്രസഭ രക്ഷാസമിതി അംഗങ്ങളുടെ നീക്കം കഴിഞ്ഞ ദിവസം ചൈന തടഞ്ഞിരുന്നു. ഇതേത്തുടര്‍ന്നാണ് അംഗങ്ങള് സ്വന്തം നിലയ്ക്ക് അസറിനെതിരെ കടുത്ത നടപടികള് തുടങ്ങിയത്. ഫ്രാന്‍സിന്റെ ചുവടു പിടിച്ച് സമിതിയിലെ ചൈന ഒഴിച്ചുള്ള മറ്റ് സ്ഥിരം അംഗങ്ങളും(അമേരിക്ക, ബ്രിട്ടന്, റഷ്യ) അസറിനെതിരെ ശക്തമായ നടപടികള് തുടങ്ങുമെന്നാണ് സൂചന.\nഇന്ത്യയില് നിരന്തരം ഭീകരാക്രമണങ്ങള് നടത്തുന്ന ജെയ്‌ഷെ മുഹമ്മദ് സ്ഥാപകന് കൂടിയായ അസറിനെ കൊടും ഭീകരനായി പ്രഖ്യാപിക്കണമെന്ന നിര്‍ദേശം ഫ്രാന്‍സാണ് ഫെബ്രുവരി 27ന് രക്ഷാസമിതിയില് വച്ചത്. അമേരിക്ക, ബ്രിട്ടന് എന്നിവരുടെ പിന്തുണയോടെയുള്ള നടപടി ചൈന കഴിഞ്ഞ ദിവസം വീണ്ടും തടയുകയായിരുന്നു. പത്തു വര്‍ഷത്തിനിടെ ചൈന ഇത് നാലാമത്തെ തവണയാണ് ഈ വിഷയത്തില് പാക്കിസ്ഥാന് അനുകൂലമായ തീരുമാനം എടുക്കുന്നത്. തുടര്‍ന്ന് ചൈനയുടെ നിലപാടിനെ രൂക്ഷമായി വിമര്‍ശിച്ച മറ്റു സ്ഥിരാംഗങ്ങള് അസറിനെതിരെ മറ്റു നടപടികള് കൈക്കൊള്ളുമെന്ന് വ്യക്തമാക്കിയിരുന്നു. അതിനു പിന്നാലെയാണ് ഫ്രാന്‍സ് അസറിന്റെ സ്വത്തുക്കള് മരവിപ്പിച്ചത്.\nദിമിത്രി പെയെറ്റിലൂടെ ഫ്രാന്‍സ് തുടങ്ങി\nഇന്ത്യയ്ക്ക് വിജയം; മസൂദ് അസറിന്റെ സ്വത്തുക്കള് ഫ്രാന്‍സ് മരവിപ്പിച്ചു\nമുഖം രക്ഷിക്കാനുള്ള പാക് നടപടി: മദ്രസകള് പിടിച്ചെടുത്തു;സ്വത്ത് മരവിപ്പിച്ചു\nനോട്ട് നിരോധനം ധീരമായ നടപടി: ഫ്രാന്‍സ്\nക്ഷേത്രഭൂമി കയ്യേറ്റമൊഴിപ്പിക്കാന് നടപടി തുടങ്ങി


കേരളത്തിലെ ജനകീയ സര്‍ക്കാരിനെ പിരിച്ചുവിടാന് കേന്ദ്രസര്‍ക്കാരിന് ധൈര്യമുണ്ടോ; ആദിത്യനാഥ് ആദ്യം സ്വന്തം നാട്ടില് ക്രമസമാധാനം ഉണ്ടാക്കട്ടെയെന്നും കോടിയേരി\nനിലപാടുകളോടു യോജിക്കാത്തവരെ സി.പി.ഐ.എം ഉന്‍മൂലനം ചെയ്യുന്നു; അരുണ് ജയ്റ്റ്‌ലി\nSunday 6th August 2017 3:01pm\nSunday 6th August 2017 2:34pm\nതിരുവനന്തപുരം: കേരളത്തിലെ ജനകീയ സര്‍ക്കാരിനെ പിരിച്ചുവിടാന് കേന്ദ്രസര്‍ക്കാരിന് ധൈര്യമുണ്ടോയെന്ന് സി.പി.ഐ.എം സംസ്ഥാന സെക്രട്ടറി കോടിയേരി ബാലകൃഷ്ണന്.\nഅമിത് ഷാ കേരളത്തില് വന്ന് പോയതിന് ശേഷമാണ് അക്രമം ശക്തിപ്പെട്ടതെന്നും സര്‍ക്കാരിനെ പിരിച്ച് വിടണം എന്നതാണ് ആര്.എസ്.എസിന്റെ ആഗ്രഹമെന്നും കോടിയേരി പറഞ്ഞു. ആര്‍എസ്എസ് ആക്രമണത്തില് കൊല്ലപ്പെട്ട സിപിഐഎം രക്തസാക്ഷികളുടെ കുടുംബങ്ങള് രാജ്ഭവന് മുന്നില് ആരംഭിച്ച സത്യഗ്രഹസമരത്തില് സംസാരിക്കുകയായിരുന്നു അദ്ദേഹം.\nകേന്ദ്ര ധനമന്ത്രി അരുണ് ജെയ്റ്റ്ലിയുടെ കേരള സന്ദര്‍ശനം രാഷ്ട്രീയലക്ഷ്യത്തോടെയാണ്. കേരളത്തില് അസാധാരണ സ്ഥിതിവിശേഷം ഉണ്ടെന്ന് വരുത്താനാണ് അവരുടെ ശ്രമമെന്നും കോടിയേരി പറഞ്ഞു.\nയു.പി മുഖ്യമന്ത്രി യോഗി ആദിത്യനാഥ് സ്വന്തം നാട്ടില് ക്രമസമാധാനം ഉണ്ടാക്കിയിട്ട് കേരളത്തിലേക്ക് വന്നാല് പോരെയെന്നും കോടിയേരി ചോദിച്ചു.\nDont Miss നിങ്ങളെ വിശ്വസിക്കുന്നവരെ ബോധപൂര്‍വം ചതിക്കരുതായിരുന്നു; സെലിബ്രറ്റി പേജ് ദുരുപയോഗത്തെ തുടര്‍ന്ന് പേജ് ഡിലീറ്റ് ചെയ്ത് മാലാ പാര്‍വതി\nകേരളത്തിലെ ഏതെങ്കിലും വീട്ടില് കയറി എന്താണ് ഭക്ഷിക്കുന്നതെന്ന് പരിശോധിക്കാനുള്ള ധൈര്യം സംഘപരിവാറിനുണ്ടോയെന്ന് മുഖ്യമന്ത്രി പിണറായി വിജയന് ചോദിച്ചിരുന്നു.. ഉത്തരേന്ത്യയില് നടത്തുന്നതുപോലെ കേരളത്തില് നടത്തിയാല് അതിന്റെ ഫലം അവര് അനുഭവിക്കുമെന്നും മതനിരപേക്ഷ കേരളത്തിലെ ഇടതുപക്ഷത്തിന്റെ കരുത്ത് അതാണെന്നുമായിരുന്നു പിണറായിയുടെ വാക്കുകള്.\nമതനിരപേക്ഷതയ്ക്ക് കാവലാളാകുന്നത് ഇടതുപക്ഷമാണ്. കേരളത്തില് സ്വാധീനമുറപ്പിക്കാന് വളന്റിയര്‍മാര്, പണം, സ്വാധീനം തുടങ്ങിയവയൊക്കെ ആര്.എസ്.എസ് പുറമേനിന്ന് കൊണ്ടുവരുന്നുവെങ്കിലും അതിനൊന്നും കേരളത്തിന്റെ മനസ്സിളക്കാന് കഴിയുന്നില്ലെന്നും പിണറായി പറഞ്ഞിരുന്നു.